ישיבת מליאה, כנסת 23, פרוטוקול מספר 84, 2020-10-12 00:00

יריב לוין: חברות וחברי הכנסת, היום יום שני, כ"ד בתשרי התשפ"א, 12 באוקטובר 2020.

יריב לוין: אני מתכבד לפתוח את הישיבה ואת המושב השני של הכנסת העשרים-ושלוש.

יריב לוין: כבוד נשיא המדינה מר ראובן ריבלין, אדוני ראש הממשלה חבר הכנסת בנימין נתניהו, נשיאת בית המשפט העליון כבוד השופטת אסתר חיות, ראש האופוזיציה חבר הכנסת יאיר לפיד, שרות ושרי הממשלה, מנכ"ל הכנסת מר סמי בקלש, מזכירת הכנסת גב' ירדנה מלר-הורוביץ, אזרחיות ואזרחי ישראל, חברות וחברי הכנסת, מכובדיי כולם, אנו פותחים היום את המושב השני של הכנסת העשרים-ושלוש.

יריב לוין: אנו מתכנסים כאן כאשר זה כמה שבועות אזרחי ישראל נמצאים תחת סגר והגבלות עקב התפשטות נגיף הקורונה.

יריב לוין: הנגיף מכה בעולם כולו ובעוצמה אדירה; הוא מביא עימו אסונות כבדים – למשפחות רבות שאיבדו את יקיריהן, לרבים שחלו וסובלים מהשפעות המחלה, לעצמאים ולעובדים אשר מקור פרנסתם חרב או נפגע באופן קשה.

יריב לוין: זהו משבר אדיר ממדים, אשר מדינת ישראל, כמו מדינות העולם כולו, נדרשת להתמודד עימו בתנאים של אי-ודאות וקושי הולך וגובר.

יריב לוין: אדוני הנשיא, זו ישיבת הפתיחה האחרונה של מושב הכנסת המתקיימת בתקופת כהונתך, כמדומני, ואין היא דומה לאף אחת מקודמותיה: הישיבה מתקיימת כמעט ללא מוזמנים; אולם המליאה מפוצל בין רצפת המליאה לבין היציע; מורגשת היעדרותם של חברי כנסת המחלימים ממחלת הקורונה, ואנו שולחים להם, לכל עובדי הכנסת ולכלל אזרחי ישראל שנדבקו בנגיף ברכת החלמה מלאה.

יריב לוין: האופן יוצא הדופן שבו נערכת ישיבה זו הוא ביטוי לאתגר העצום הכרוך בפעילות הכנסת בזמן מגפה.

יריב לוין: 120 חברי הכנסת מגיעים מכל קצווי הארץ, נפגשים תדיר עם מספר רב של אנשים, וביחד עם עובדי הבניין נמצאים כאן במשך ימים ולילות ארוכים בחדרים סגורים.

יריב לוין: החשש מהתפשטות רחבה של המגפה ומשיתוק עבודת הכנסת הוא יום-יומי וממשי.

יריב לוין: עד כה עמדה הכנסת באתגר זה בהצלחה בלתי מבוטלת: בתוך כארבעה חודשים חוקקה הכנסת 66 חוקים בקריאה השלישית, וחברי הכנסת דנו בכל אחד מהם במקצועיות וללא לאות, עם הקפדה על דיון ראוי ומעמיק; הכנסת קיימה 52 ישיבות מליאה ולא פחות מ-888 ישיבות של ועדותיה.

יריב לוין: כל הדיונים משודרים בשקיפות מלאה, ומערכות הכנסת הותאמו כדי לאפשר לציבור להשתתף בדיוני הוועדות גם מהבית.

יריב לוין: אני מבקש להודות לחברות ולחברי הכנסת, להנהלת הכנסת, למזכירות הכנסת ולכלל עובדי הבניין על התגייסותכם למאמץ הכרחי זה.

יריב לוין: חברות וחברי הכנסת, המושב הקרוב הבא עלינו לטובה לא יהיה מושב רגיל.

יריב לוין: אנו נידרש במהלכו לעמוד איתן על כבודה ומעמדה של הכנסת.

יריב לוין: אנו עתידים לקיים במהלכו דיונים חשובים ואף היסטוריים, ובראשם הדיון על אשרור הסכם השלום עם איחוד האמירויות הערביות.

יריב לוין: אדוני ראש הממשלה, זהו הישג היסטורי של מדיניותך העקבית, שביסודה חתירה לשלום מתוך עוצמה ומתוך עמידה על זכויותינו בארצנו.

יריב לוין: הסכם חשוב זה יתרום לא רק ליציבות ולביטחון באזורנו, אלא גם יהווה מנוע צמיחה חשוב לכלכלה הישראלית.

יריב לוין: אנו נקיים בכנסת דיון אישי בהסכם זה כדי לאפשר לכל אחת ואחד מ-120 חברי הכנסת לומר את דברו ברגעים היסטוריים אלה.

יריב לוין: חברות וחברי הכנסת, ימים של משבר היו תמיד הימים שבהם אזרחי ישראל הרשימו את העולם כולו בלכידות, ביכולת להתעלות מעל מחלוקות ולפעול ביחד.

יריב לוין: עלינו לנהוג בדרך זו ביתר שאת גם כאשר אנו נדרשים לבלום את הנגיף המתפשט ולאחר מכן להתגבר עליו.

יריב לוין: ערבות הדדית והקפדה על ההנחיות הבריאותיות הן צו השעה.

יריב לוין: רבים מאוד מאזרחי ישראל מבינים את גודל השעה ומתגייסים, חרף הקשיים, למאבק בנגיף.

יריב לוין: כך עושה גם הכנסת.

יריב לוין: אנו מקיימים פיקוח פרלמנטרי ודיאלוג עם הממשלה, אך בד בבד, מרגע שהתקבלו ההחלטות זו חובתנו ואחריותנו לשמש דוגמה לקיום ההנחיות, בין שאנחנו חלק מן הקואליציה ובין שחלק מן האופוזיציה.

יריב לוין: הציבור הישראלי צופה בנו, חובתנו להיות קשובים לזעקה העולה ממנו.

יריב לוין: המושב הקודם היה מהסוערים שידעה הכנסת.

יריב לוין: היו במהלכו יותר מדי מקרים שבהם חברי כנסת בחרו בדרך של שיח אלים, קריאות להפרת החוק והתנהגות שגלשה לבריונות של ממש.

יריב לוין: איני מוכן לקבל זאת.

יריב לוין: אזרחי ישראל אינם מוכנים לקבל זאת.

יריב לוין: הדיון החופשי והפתוח בכנסת הוא מנשמת אפה של הדמוקרטיה.

יריב לוין: אני אמשיך להקפיד על כך שכל חבר כנסת יוכל להשמיע את עמדתו ללא מורא.

יריב לוין: באותה מידה, חירות הביטוי אינה החירות להכפיש ולעודד אנרכיה.

יריב לוין: אפשר לבקר, אפילו בחריפות – אבל לגופו של עניין, לא לגופו של אדם, בין שהוא אזרח מן השורה ובין שהוא ראש הממשלה.

יריב לוין: הגיעה העת לשיח אחר, שיח מאחד ולא מקטב, שיח תרבותי ולא מתלהם.

יריב לוין: הגיעה העת שנשמש דוגמה לאופן המכבד שבו כל ביקורת, חריפה ככל שתהיה, צריכה להישמע.

יריב לוין: זוהי חובה אישית של כל אחת ואחד מאיתנו.

יריב לוין: אני קורא לכלל חברי הכנסת לעמוד בה.

יריב לוין: חברות וחברי הכנסת, אני מבקש לאחל לכולנו מושב פורה והמשך עשייה ברוכה.

יריב לוין: אני מתכבד להזמין את נשיא מדינת ישראל ראובן ריבלין לשאת דברים.

ראובן ריבלין: אדוני יושב-ראש הכנסת חבר הכנסת יריב לוין, ראש הממשלה בנימין נתניהו, ראש הממשלה החליפי בני גנץ, נשיאת בית המשפט העליון השופטת אסתר חיות, ראש האופוזיציה חבר הכנסת יאיר לפיד, אזרחי ישראל, שרי ישראל, חברות וחברי הכנסת, מגפת הקורונה וחלליה הביאו אותי להרהר בנספים, במלאך המוות השקוף העושה מלאכתו הנוראה בחדרי מיון מבודדים, בלי שבני משפחתם יכולים להיפרד מהם במגע אחרון, להחזיק בידם, ללטף את פניהם.

ראובן ריבלין: ליקרים הללו, כמעט 2,000 חללים, אני בוחר להקדיש תפילה: יזכור ה' ויזכור עם ישראל את נשמות אזרחי ישראל שהלכו השנה לעולמם בשל נגיף הקורונה.

ראובן ריבלין: נזכור את אותם חלוצים ומייסדים, ניצולי שואה, עולים וותיקים, לוחמים ויוצרים, תלמידי חכמים, יהודים וערבים, נשים וגברים, קשישים וצעירים, כולם אהובות ואהובים, לכולם שמות ופנים.

ראובן ריבלין: יסלח לנו על חטא שחטאנו ברפיון ידיים, על שלא עשינו מספיק ולא הצלחנו להצילם ובשל כך חיים אבדו.

ראובן ריבלין: אבינו מלכנו, מנע מגפה מנחלתך, ותנהיגנו לימים טובים, אמן כן יהי רצון.

ראובן ריבלין: מכובדיי כולם, עם פרוץ משבר הקורונה נדמה היה שאנחנו צועדים בנתיב הנכון.

ראובן ריבלין: אני בעצמי ראיתי את הצוותים הרפואיים, את המתנדבות והמתנדבים במד"א, בקופות החולים, ביוזמות האזרחיות; את הדואגים למבודדים ולגלמודים, את העמלים על אספקת מחשבים לתלמידים שאין ידם משגת, מצפון ועד דרום, בכל חלקי הארץ.

ראובן ריבלין: התרגשתי והתפעלתי מהאופן שבו עמדנו זה לצד זה, יהודים וערבים, חילונים, דתיים וחרדים, שילבנו ידיים במאבק בנגיף.

ראובן ריבלין: העם בישראל הבין את גודל השעה, התגייס ושילם מחיר אישי, כלכלי, דתי, נפשי ותרבותי כבד, רק כדי שנעבור את התקופה הקשה הזו.

ראובן ריבלין: ואולם, לצערי, ככל שהמשבר העמיק, העמיקו המחלוקות והשסע בינינו.

ראובן ריבלין: לא שיערתי בנפשי באילו עוצמות יפקוד אותנו הקרע הזה.

ראובן ריבלין: בדצמבר 1944, בעיצומו של הסזון, אמר מנחם בגין: "האוויר מלא אבק שרפה, נואמים ומנהיגים אינם חדלים לדבר על מלחמה פנימית.

ראובן ריבלין: אחד מהם אמר כי היא כבר פרצה".

ראובן ריבלין: כך אמר בגין.

ראובן ריבלין: בגין קרא אז לאנשי האצ"ל שלא להיאבק בחזרה באנשי ההגנה, משום שהם אינם אויבים.

ראובן ריבלין: "לא נלך למלחמת אחים בשום תנאי ולמרות כל הפרובוקציות", כך אמר בגין.

ראובן ריבלין: עבורכם זוהי אולי היסטוריה; עבורי זו ביוגרפיה.

ראובן ריבלין: אחותי אתי, זכרה לברכה, הוסגרה לבריטים בעיצומה של תקופת הסזון.

ראובן ריבלין: המסגיר היה לא אחר מקרוב משפחה שלנו – כן, בן למשפחת ריבלין.

ראובן ריבלין: כאשר הוקמה מדינת ישראל הייתי בן תשע וחצי.

ראובן ריבלין: ראיתי אותה ברגעים הנשגבים ביותר שלה והקשים ביותר שלה.

ראובן ריבלין: חוויתי כילד את המצור על ירושלים; ליבי דימם עם היוודע גורלה של האלטלנה, והפגנתי מול בית הנשיא עם בואו של השגריר הגרמני הראשון; לחמתי בחטיבה הירושלמית במלחמת ששת הימים ובמלחמת יום הכיפורים; הייתי יושב-ראש הכנסת כאשר כאן צבי הנדל מימין וג'ומס אורון משמאל בכו אחד על צוואר רעהו עם קבלת תוצאות ההצבעה על ההתנתקות.

ראובן ריבלין: התגברנו על משברים קשים וכואבים.

ראובן ריבלין: האיום הקיומי של מחדל מלחמת יום הכיפורים, תקופת הסכם אוסלו, רצח רבין, האוטובוסים שהתפוצצו ברחובות והתחושות הקשות שעדיין מלוות את מפונות ומפוני גוש קטיף וצפון השומרון – לכל אלה יכולנו.

ראובן ריבלין: העם בישראל הוכיח פעם אחר פעם את יכולותיו לצאת מהקשיים ומהקשים שבמשברים.

ראובן ריבלין: מעולם, מעולם לא התייאשנו, תמיד התקווה הייתה בתוכנו.

ראובן ריבלין: היא שסייעה לנו לצאת משוחות הקרב.

ראובן ריבלין: המשבר הנוכחי הוא מהקשים שחווינו, מכיוון שבשונה ממשברים אחרים הוא גוזל מאיתנו את חירויות היסוד שלנו, הוא מעמיד בסימן שאלה ומערער את יסודות חיינו כמדינה יהודית ודמוקרטית.

ראובן ריבלין: אנחנו מבינים את הצורך להיאבק במחלה אך מתקשים להשלים עם אובדן החירויות האישיות, עם הפגיעה הבלתי-נתפסת בחופש הפולחן, בחופש ההתקהלות והמחאה, בחופש התנועה ובחופש העיסוק.

ראובן ריבלין: הקמנו מדינה יהודית כדי שבה נוכל, היהודים, לצעוד לבית כנסת תמיד, ללא מורא וללא חשש, והינה אנו עצמנו סוגרים בתי כנסיות; הקמנו מדינה דמוקרטית כדי שנוכל תמיד לתת ביטוי לעמדותינו וגם להיות עם דעתן וקשה עורף, והינה אנחנו במו ידינו מגבילים את ההפגנות וההתקהלויות.

ראובן ריבלין: המאבק בנגיף הקורונה הוא מבלבל, אחר, שונה מכל מה שהכרנו.

ראובן ריבלין: במלחמת יום הכיפורים הייתה חזית והיה עורף, ואילו היום העורף הוא חזית.

ראובן ריבלין: אי-אפשר לברוח מהנגיף, גם לא במקומות המאובטחים ביותר, ואנחנו מתקשים להבין כיצד אנחנו, בהתנהגות היום-יומית שלנו, יכולים להוות פצצות מתקתקות, סכנה להורינו, לסבינו, לסובבים אותנו.

ראובן ריבלין: חברים, אני חש את האוויר מלא באבק שרפה.

ראובן ריבלין: אני מרגיש את הזעם המציף את הרחובות.

ראובן ריבלין: ואולם לא יעלה על הדעת כי ערב-ערב מפגינים מכים מפגינים, שוטרים מכים מפגינים, מפגינים זורקים אבנים על שוטרים.

ראובן ריבלין: השבטיות הישראלית פורצת מבין הסדקים, ואצבעות מאשימות מופנות ממגזר למגזר, משבט לשבט.

ראובן ריבלין: חדלו.

ראובן ריבלין: אנא, חדלו.

ראובן ריבלין: זו לא הדרך.

ראובן ריבלין: יש לתת מקום לכאב.

ראובן ריבלין: אין זעקה שאינה ראויה להישמע.

ראובן ריבלין: רק מתוך הכרה והקשבה האחד לשני נוכל להתמודד עם המשבר הפוקד אותנו.

ראובן ריבלין: יש בישראל ים של אהבה, התגייסות למען הכלל, עשייה ציבורית, הון אנושי מופלא, יחידים וקהילות, עם ערכים ושאיפות ללא סוף.

ראובן ריבלין: הקשיבו, הקשיבו להם, הכירו אותם.

ראובן ריבלין: אל תילחמו אחד בשני.

ראובן ריבלין: מכובדיי מנהיגי ישראל, דומה כי איבדנו את המצפן אשר ליווה אותנו מאז קום המדינה ועד היום, מצפן העקרונות וערכי היסוד שאנחנו מחויבים לקיימם.

ראובן ריבלין: עלינו להביט קדימה – קדימה לטווח הקצר וקדימה לטווח הארוך.

ראובן ריבלין: המגפה כאן איתנו כדי להישאר, ואיננו יכולים להתמודד איתה כשידינו קשורות מאחור.

ראובן ריבלין: כבר יותר משנתיים המשטרה מתנהלת כאשר בראשה עומד ממלא מקום.

ראובן ריבלין: הוא, ממלא המקום, מקצועי, יסודי, ללא ספק השוטר מספר אחת, אך המשטרה מנהלת ברגעים אלו ממש את אחת המערכות המורכבות בתולדותיה.

ראובן ריבלין: מנו מפכ"ל עכשיו.

ראובן ריבלין: כבר שנתיים מתנהלת מדינת ישראל ללא תקציב.

ראובן ריבלין: מערכת החינוך אינה מצליחה לגבש כיוון ברור להתמודדות עם אתגר הלמידה מרחוק, למרות שאני יודע על כל המאמצים שנעשים על ידי משרד החינוך, ותלמידים רבים נותרים מאחור.

ראובן ריבלין: הפער הדיגיטלי – גם מלפני הקורונה – מתרחב, ואנחנו עלולים לאבד את דור העתיד.

ראובן ריבלין: אל תיתנו למערכות הרווחה לקרוס מול נוער בסיכון חסר מסגרת, מול האלימות הברוטלית נגד נשים, מול קשישים גלמודים, מול העוני הגדל.

ראובן ריבלין: טפלו בהם כבר היום.

ראובן ריבלין: היום.

ראובן ריבלין: דאגו להם עכשיו.

ראובן ריבלין: עכשיו.

ראובן ריבלין: עסקים קורסים, שיעור האבטלה גבוה, הגירעון גדל והמערכת הרפואית כורעת תחת נטל התחלואה.

ראובן ריבלין: העבירו תקציב עכשיו, ואפשרו למשק הישראלי את היציבות הבסיסית שהוא כל כך זקוק לה.

ראובן ריבלין: פגשתי את ראשי הרשויות שלנו, מנהיגים בעירם, שאורם זוהר והם משרים ביטחון ואמון, אמון בקהילה סביבם.

ראובן ריבלין: תנו להם כוח, תנו להם סמכויות ואחריות לטפל במחלה בגבולם.

ראובן ריבלין: תנו להם אמון ותנו בהם אמון.

ראובן ריבלין: אל תהססו.

ראובן ריבלין: תאמינו לי, יש על מי לסמוך, ואתם יודעים זאת.

ראובן ריבלין: התמקדו במערכה האחת והיחידה שבה אנו חייבים לנצח.

ראובן ריבלין: זו המשימה שלכם, זו ואין בלתה.

ראובן ריבלין: הקימו עכשיו את המנגנונים שיאפשרו את החגים לצד המגפה.

ראובן ריבלין: עשו הכול, הכול, הכול, כדי להשיב לנו את חירויות היסוד השייכות לנו.

ראובן ריבלין: חשבו כבר עכשיו כיצד נזכה לחבוק שוב את נכדינו, כיצד לא נשאיר בני משפחה מבוגרים לבדידות איומה, כיצד נאפשר הגעה של משפחות שכולות אל קברי יקיריהן ביום הזיכרון ואיך נחוג את יום העצמאות תשפ"א הבא עלינו לטובה.

ראובן ריבלין: כאומה עלינו לשוב אל המצפן שלנו.

ראובן ריבלין: עלינו להביט קדימה ולהתחיל תהליך של תיקון ארוך, עמוק ותשתיתי.

ראובן ריבלין: כפי שלמדנו בצה"ל, כשמתברברים בניווט, עלינו לחזור לנקודת ההתחלה.

ראובן ריבלין: פשוט.

ראובן ריבלין: זהו תהליך שאיננו מוגבל תחת מצב חירום, תהליך שדורש הכרעות קשות.

ראובן ריבלין: זהו הזמן למנהיגות קשובה שרק האמת והעובדות נר הן לרגליה.

ראובן ריבלין: מנהיגות אמיצה, אחראית, ערכית, העובדת למען האזרחים כולם.

ראובן ריבלין: מנהיגות שמבינה שחיבור ושותפות בין האוכלוסיות השונות במדינה הם הערובה להצלחה במשימה הלאומית שלנו כיום.

ראובן ריבלין: מנהיגי ישראל, אני מאמין בעם שלי.

ראובן ריבלין: אני מאמין בעם הזה.

ראובן ריבלין: אני מאמין ביכולת שלנו לנצח.

ראובן ריבלין: האמינו בו גם אתם, והיו ברוכים ובריאים.

יריב לוין: אני מודה לנשיא המדינה.

יריב לוין: אני מזמין את כבוד ראש הממשלה חבר הכנסת בנימין נתניהו למסור את הודעת ראש הממשלה על פעילות הממשלה בתקופה שחלפה מאז המושב הקודם ועל תוכניות הממשלה למושב הקרוב.

יריב לוין: בבקשה.

בנימין נתניהו: מכובדי נשיא המדינה ראובן ריבלין, יושב-ראש הכנסת חבר הכנסת יריב לוין, נשיאת בית המשפט העליון השופטת אסתר חיות, יושב-ראש האופוזיציה חבר הכנסת יאיר לפיד, השרים וחברי הכנסת, מכובדיי.

אחמד טיבי: תתפטר.

בנימין נתניהו: צעדי הסגר שאנחנו נוקטים נגד הגל השני של הקורונה מצילים חיים.

בנימין נתניהו: הנתונים בימים האחרונים מצביעים על מגמת ירידה ברורה בתחלואה: תוך שבועיים שיעור החולים המאומתים מכלל הנבדקים ירד מ-15% לכ-7%.

בנימין נתניהו: זה מעודד, זה נותן תקווה, אבל מוקדם מדי לברך על המוגמר.

בנימין נתניהו: אנחנו עדיין צריכים לבדוק את הנתונים של השבוע הזה, השבוע שאחרי החגים, אבל אין ספק שאנחנו בדרך הנכונה – דרך של אחריות, זהירות; דרך של הקפדה על לבישת מסכות ושמירת מרחק; דרך שנמשיך בה.

בנימין נתניהו: חברי הכנסת, אתם יודעים שלא היה קל להעביר את ההחלטה על הסגר.

בנימין נתניהו: היו כאלה שחשבו שלא צריך סגר, שאפשר להמשיך אפילו עם אלפי נדבקים ביום, בלי סגר.

בנימין נתניהו: אני האמנתי שאם לא נטיל סגר תהיה עלייה גורפת, גיאומטרית, בתחלואה, וזה בדיוק מה שהתחיל לקרות.

בנימין נתניהו: היום רוב הציבור רואה שההחלטה שהובלתי יחד עם חברים להטיל סגר – ההחלטה הזאת הייתה נכונה.

בנימין נתניהו: בלעדיה היינו צועדים ישר לתוך התהום.

בנימין נתניהו: חרף הביקורת, חרף התקשורת המגויסת – מגויסת ומגייסת – חרף הלחצים מתוך הממשלה ומחוץ לממשלה, אני עומד על כך שנשמור על הבריאות של אזרחי ישראל ושנפתח את המשק רק בצורה בטוחה, זהירה והדרגתית.

בנימין נתניהו: נפתח עסקים קטנים שאינם מקבלים קהל, נפתח את מסגרת החינוך הרך – או יותר נכון, המסגרות של החינוך לגיל הרך – ונפתח בהדרגה גם תחומים נוספים, ונעשה זאת על פי נתוני התחלואה.

בנימין נתניהו: אם ננהג בחופזה, אם ניכנע לכל לחץ של כל מגזר, מהר מאוד נגיע לסגר נוסף.

בנימין נתניהו: אני קורא לכל מנהיגי הציבור, משמאל ומימין, לפעול יחד בערבות הדדית.

בנימין נתניהו: נוריד את מפלס ההתלהמות ואת מפלס האלימות, שאינה מקובלת בשום מצב, ויחד נוריד את מפלס התחלואה ואת מפלס התמותה.

בנימין נתניהו: אני קורא לראשי הערים האדומות: אני רוצה יחד איתכם להחזיר את הערים שלכם למעמד של ערים ירוקות, ולכן חשוב, מאוד חשוב, שתאכפו את ההנחיות בקרב התושבים שלכם.

בנימין נתניהו: כולם חשובים לי: יהודים, ערבים, מוסלמים, נוצרים, דרוזים, צ'רקסים.

בנימין נתניהו: כולם.

בנימין נתניהו: אני מבקש לומר מילה לראשי הציבור החרדי: עולם התורה יקר לליבי, אתם יודעים את זה.

בנימין נתניהו: אני לא עושה הצגה שב-20 השנים האחרונות אני קורא את פרשת השבוע עם בני כל שבת, ואמרתי שעד גיל 13 אני לימדתי אותו ואחר כך זה התהפך.

בנימין נתניהו: עולם התורה יקר לליבי – בהזדמנות זו אני גם מבקש לאחל בריאות איתנה לרב קנייבסקי – אבל אני מבקש להדגיש, דווקא מהסיבה הזאת: התורה שלנו היא תורת חיים, היא מקדשת את החיים, ולכן אמרו לקהילות שלכם: שמרו על הכללים, שמרו על החיים.

בנימין נתניהו: חברי הכנסת, בעוד אצלנו התחלואה במגמת ירידה, באירופה התחלואה במגמת עלייה.

בנימין נתניהו: ארגון הבריאות העולמי ציין ביום חמישי שעבר ששיעור התחלואה היומי בעולם הגיע לשיא של כל הזמנים, כלומר לשיא מתחילת המגפה.

בנימין נתניהו: במדינות רבות הגל השני מכה בעוצמה רבה יותר מאשר הגל הראשון.

בנימין נתניהו: גם אצלנו.

בנימין נתניהו: אבל נקטנו פעולה, ולכן סביר מאוד שכשאנחנו נצא מהסגר הרבה מדינות ייכנסו לסגר.

בנימין נתניהו: אגב, זה בדיוק מה שקרה בגל הראשון: היינו בין הראשונים לסגור את הגבולות והטלנו סגר, ואחרים הלכו בעקבותינו.

בנימין נתניהו: זה הצליח מאוד.

בנימין נתניהו: זה הצליח מאוד כי היינו מאוחדים, גם בממשלה וגם בציבור.

בנימין נתניהו: כדי לצאת מהסגר חיפשנו, כמו שכל המדינות מחפשות, את האיזון הנכון בין הבריאות לכלכלה.

בנימין נתניהו: היו הרבה שקראו לפתיחה מוקדמת של הסגר, ללא כל הגבלות, ללא שום סייגים.

בנימין נתניהו: במבט לאחור אני יכול להגיד שפתחנו את אולמות האירועים ואת כלל מערכת החינוך, כלל מערכת החינוך, מוקדם מדי, אבל מהר מאוד הבנו שצריך להשאיר חלק מהמגבלות.

בנימין נתניהו: את ההמשך אתם מכירים.

בנימין נתניהו: בניגוד לגל הראשון, שבו היינו מאוחדים, לצערי הפעם לא היה לנו רוב בכנסת להמשיך מדיניות אחראית.

בנימין נתניהו: אני אומר ביושר, ללא כחל ושרק: הפופוליזם ניצח ואזרחי ישראל הפסידו.

בנימין נתניהו: אנחנו הפקנו את הלקחים מהיציאה מהסגר הראשון, ואני מקווה שגם אחרים בבית הזה הפיקו אותם.

בנימין נתניהו: אם ננהג כעת נכון, מצבנו ביציאה מהסגר השני יהיה טוב יותר משל מדינות רבות בעולם.

בנימין נתניהו: הסגר איננו עונש – הוא הצלת חיים.

בנימין נתניהו: הוא שומר על הבריאות, ובלי בריאות אין כלכלה.

בנימין נתניהו: ועם זאת, אני יודע שהסגר הוא לא דבר קל.

בנימין נתניהו: הוא מקשה על האזרחים, על העסקים, על ההורים, על הילדים, על הקשישים.

בנימין נתניהו: אנחנו איתכם כל הזמן, אזרחי ישראל, ואנחנו נמשיך לעזור לכם עם עוד תוכניות, עוד מענקים, עוד הלוואות.

בנימין נתניהו: אני קשוב לסיפורים קורעי הלב של מבוגרים ושל צעירים שנדבקו בנגיף ושל כ-2,000 משפחות שאיבדו את יקיריהן.

בנימין נתניהו: אני שמעתי את הסיפור המזעזע של משפחת שמקה ממושב אחיסמך.

בנימין נתניהו: אב המשפחה אליהו ושני בניו, רחמים ואבי, נפטרו מקורונה בתוך שלושה שבועות.

בנימין נתניהו: אב ושני בניו.

בנימין נתניהו: אם המשפחה שרונה, אלמנתו של אבי, סיפרה: חשבנו שזו רק שפעת קלה.

בנימין נתניהו: לא האמנו שזה יגיע לכך.

בנימין נתניהו: זה תפס אותם לגמרי בריאים.

בנימין נתניהו: שמרו על היקרים שלכם, אל תבקרו אותם.

בנימין נתניהו: זו מחלה נוראית.

בנימין נתניהו: אני מבקש מכם, אזרחי ישראל: תקשיבו, תקשיבו לשרונה.

בנימין נתניהו: שמרו על היקרים שלכם.

בנימין נתניהו: שמרו על הכללים.

בנימין נתניהו: ונשמרתם מאוד לנפשותיכם.

בנימין נתניהו: אדוני היושב-ראש, חברי הכנסת, תוכנית הפעולה שלנו במאבק בקורונה מורכבת משלושה שלבים: השלב הראשון – סגר; השלב השני – שגרת קורונה מקילה; השלב השלישי – חיסונים.

בנימין נתניהו: בשלב הראשון, שלב הסגר, נשיג רמת תחלואה נמוכה שמאפשרת יכולת קיטוע.

בנימין נתניהו: פיקוד העורף בנה יכולת קיטוע כזאת, אבל היא טובה למספרים קטנים, לא למספרים גדולים.

בנימין נתניהו: גם בשלב הראשון אנחנו נפתח את הכלכלה בצורה אחראית, במתווה שנחליט עליו מחר בקבינט הקורונה.

בנימין נתניהו: שנית, בשלב הקורונה, או יותר נכון בשגרת הקורונה, תהיינה עדיין הגבלות, אבל נוכל להסיר חלק ניכר מהן באמצעות בדיקות מהירות שאנחנו מפתחים.

בנימין נתניהו: אני רוצה להדגיש בפניכם: אנחנו בין המובילים בעולם בפיתוח וביישום של בדיקות בזק שנותנות תוצאות תוך דקות.

בנימין נתניהו: אנחנו עובדים גם על פיתוח בדיקות שייתנו תוצאות תוך פחות מדקות, תוך שניות.

בנימין נתניהו: זו כמובן מהפכה, אם זה יקרה זה ישנה את הכול.

בנימין נתניהו: ואנחנו משקיעים בזה – אני ושר הבריאות וסגן שר הבריאות וכל המערכת משקיעים בזה השקעה עצומה.

בנימין נתניהו: התחלנו להפעיל את זה כבר בבתי האבות ובבתי החולים.

בנימין נתניהו: כמובן שפיתוח כזה יעזור לנו לשמור על הקשישים, יאפשר לימודים, יפתח את עולם התעופה, התיירות, התרבות ועוד הרבה תחומים אחרים.

בנימין נתניהו: ושלישית, השלב האחרון הוא שלב החיסונים.

בנימין נתניהו: אנחנו מפתחים חיסון משלנו במכון הביולוגי, אבל זה ייקח זמן, ולכן אנחנו גם נערכים לקבל חיסונים ממדינות אחרות שצפויות לפתח חיסונים בחודשים הקרובים.

בנימין נתניהו: אלה שלוש-ארבע חברות מובילות בעולם שהגיעו כבר לשלב השלישי, די בהצלחה, אני חייב להגיד.

בנימין נתניהו: יש תור ארוך מאוד לקבל את החיסונים הללו, ארוך מאוד.

בנימין נתניהו: התור נקבע בעיקר לפי גודל המדינה, או יותר נכון גודל האוכלוסייה, וכיוון שאנחנו מדינה קטנה אנחנו לא בדיוק בקדמת התור.

בנימין נתניהו: אני מפעיל את כל הקשרים שלי שטיפחתי לאורך השנים עם מנהיגים בעולם כדי להביא לכם, אזרחי ישראל, את החיסונים הללו מוקדם ככל הניתן.

בנימין נתניהו: אני חושב שיהיו לנו חדשות טובות, מהר יותר ממה שרבים חושבים.

סמי אבו שחאדה: – – – בעוד חודש – – –

בנימין נתניהו: אני חייב להגיד לכם – –

יריב לוין: שקט, בבקשה.

בנימין נתניהו: – – אם היינו מדברים לפני כמה חודשים – ודיברנו – אני לא הייתי יכול להגיד לכם באותה אופטימיות שיהיה חיסון.

בנימין נתניהו: כי בלי חיסון, הקורונה תישאר איתנו במתכונתה הנוכחית שנים ארוכות.

בנימין נתניהו: אבל היום אני הרבה יותר אופטימי.

בנימין נתניהו: אני חושב שהחיסונים מצילי החיים ומונעי המחלה הם בהישג יד.

בנימין נתניהו: חשוב שהם יגיעו אלינו מוקדם ככל האפשר, ואני וחבריי פועלים לכך.

בנימין נתניהו: אני מאמין שנצליח במאבק בקורונה כפי שהצלחנו בעשור האחרון בכל כך הרבה תחומים.

בנימין נתניהו: היה לי הכבוד להוביל את הממשלות של ישראל: בנינו כלכלה חופשית; העצמנו את צה"ל; הבאנו לפריחה ביחסי חוץ; בלמנו את המסתננים; הפכנו את ישראל למעצמת גז, טכנולוגיה וסייבר; סללנו כבישים; פרסנו מסילות; בלמנו את איראן והבאנו הסכמי שלום היסטוריים עם איחוד האמירויות ובחריין – שלום תמורת שלום, כלכלה תמורת כלכלה.

סמי אבו שחאדה: – – –

יריב לוין: חבר הכנסת אבו שחאדה, אני קורא אותך לסדר פעם ראשונה.

יריב לוין: מספיק.

יריב לוין: חבר הכנסת אבו שחאדה, לא הקשבת לדברים שנאמרו כאן קודם, אז תשב בשקט ותאפשר לדוברים לומר את מה שהם רוצים לומר.

יריב לוין: אתה לא ערכאת צנזורה על אף אחד.

יריב לוין: תודה.

מירי רגב: – – –

יריב לוין: השרה רגב, תודה רבה, אני לא צריך עזרה.

יריב לוין: השרה רגב, תודה.

יריב לוין: חבר הכנסת אבו שחאדה, תודה רבה.

אחמד טיבי: גם סמי לא יהיה מאמן הנבחרת.

יריב לוין: תודה רבה, חבר הכנסת אבו שחאדה.

יריב לוין: בבקשה.

קריאות: – – –

יריב לוין: בבקשה, השרה רגב.

יריב לוין: השרה רגב.

יריב לוין: תודה.

בנימין נתניהו: עם כל הקשיים, והם ממש לא פשוטים, הכלכלה שלנו מתאוששת טוב יותר מרוב כלכלות אירופה.

בנימין נתניהו: הינה נתון אחד שאני בטוח שלא שמעתם עליו.

עופר כסיף: – – – לטייקונים – – – לא של הציבור.

בנימין נתניהו: תקבולי המיסים שלנו בחודשים אוגוסט-ספטמבר של השנה, בשיא קורונה, גבוהים יותר מאשר בחודשים המקבילים אשתקד.

בנימין נתניהו: זה הישג אדיר, וזו תוצאה ישירה של ההתעקשות שלנו, של המדיניות שלנו, של שיעורי מס נמוכים שנותנים לנו תקבולי מס גדולים יותר.

בנימין נתניהו: וזה נותן לנו את המשאבים להמשיך לעזור לכם, אזרחי ישראל.

יוראי להב-הרצנו: הצעירים קורסים – – –

בנימין נתניהו: והיה פה עוד אירוע.

בנימין נתניהו: היה פה עוד אירוע מהפכני.

יריב לוין: חבר הכנסת להב הרצנו, אני קורא אותך לסדר פעם ראשונה.

קריאה: – – –

בנימין נתניהו: איש אינו אומר שאין כאן קשיים, אדוני.

בנימין נתניהו: איש אינו אומר שאין קושי עצום לעסקים ובכלכלה, אבל אנחנו מטפלים בזה.

עופר כסיף: – – –

יריב לוין: חבר הכנסת כסיף, אני קורא אותך לסדר פעם ראשונה.

בנימין נתניהו: והסיבה שאנחנו יכולים לטפל בזה היא שבנינו כלכלה איתנה, ואנחנו מטפלים ברשת הביטחון ובצרכים האחרים בצורה שפועלת לפי המדדים הבין-לאומיים.

בנימין נתניהו: ועכשיו, אדוני, היה פה עוד אירוע, עוד אירוע מהפכני חיובי, שכמעט עבר בשתיקה, בדממה.

תמר זנדברג: – – –

בנימין נתניהו: שברון, אחת מחברות האנרגיה הגדולות ביותר בעולם – אומרים שהיא הכי גדולה היום – נכנסה לישראל, והיא תעזור לנו להוציא את הגז הטבעי מהמים.

בנימין נתניהו: גם זה יעזור להכניס עשרות מיליארדים לקופת המדינה – לעסקים, לבריאות, לרווחה, לחינוך.

בנימין נתניהו: אני לא יודע אם אתם יודעים את זה, 72 שנים אנחנו מחכים שחברת אנרגיה עולמית תיכנס לישראל, והיום הזה הגיע.

בנימין נתניהו: ואחת הסיבות העיקריות ששברון באה אלינו היא הדבר השלישי העצום שקרה בימים אלה למדינת ישראל ולכלכלת ישראל: הסכמי השלום ההיסטוריים עם איחוד האמירויות ועם בחריין.

בנימין נתניהו: ראינו כולנו היום את אוניית הסחר הראשונה שהגיעה מדובאי.

בנימין נתניהו: היא נכנסה לנמל חיפה.

בנימין נתניהו: אני אמרתי: אני זוכר שהספינה הערבית שנכנסה לנמל חיפה הייתה אברהים אל-אוול.

בנימין נתניהו: אתם לא זוכרים את זה, הצעירים שבכם, אבל זו הייתה אוניית מלחמה שתפסנו ממצרים.

בנימין נתניהו: והינה היום באה ספינת מכולות מדובאי עם סחורה – סחורה שהיא, אגב, מאוד זולה ומאוד תועיל לאזרחי ישראל – וזו ההתחלה של דבר אדיר, של סחורות, של השקעות, כמובן של תיירות, כי פתחנו גם את המרחב האווירי – סעודיה וירדן פתוחות לגמרי – למטוסים ישראליים, מטוסים אל ישראל, מישראל.

בנימין נתניהו: כל זה, כל הפיתוח הזה, גם הוא יכניס מיליארדים לכלכלת המדינה.

בנימין נתניהו: רבים באופוזיציה, כמה מידידיי כאן, אמרו לנו במשך שנים: תעלו מיסים, אל תוציאו את הגז מהמים ותנו לפלסטינים חצי מירושלים, כי אחרת פשוט לא תשיגו שלום עם שום מדינה ערבית.

אנטאנס שחאדה: זה לא שלום.

בנימין נתניהו: והסבירו לנו ברוב חשיבות – –

אנטאנס שחאדה: – – – זה שלום?

בנימין נתניהו: – – ובאין-ספור כתבות ופרשנויות – –

אופיר כץ: זה שלום – – –

בנימין נתניהו: – – נכשלתם בכלכלה, נכשלתם באנרגיה, נכשלתם בשלום.

אנטאנס שחאדה: – – –

יריב לוין: חבר הכנסת שחאדה.

בנימין נתניהו: אז יש לי חדשות: כשאבק התעמולה האין-סופית ישקע, כפי שקורה כל פעם אחרי ויכוח כזה – על הגדר, על הגז, על הכול – יתברר שדווקא בזמנים הקשים הללו קיבלנו את ההחלטות הנכונות, הן בכלכלה, הן באנרגיה – –

סמי אבו שחאדה: – – –

בנימין נתניהו: – – הן בשלום והן בקורונה.

יוראי להב-הרצנו: מה עם הצעירים שקורסים – – –

יריב לוין: חבר הכנסת להב הרצנו, אני קורא אותך לסדר פעם שנייה.

קארין אלהרר: אבל מה עם התקציב?

יוראי להב-הרצנו: מה עם הצעירים?

יוראי להב-הרצנו: שידבר על מה שקורה – – –

יריב לוין: חבר הכנסת להב הרצנו, הוא ידבר על מה שהוא – –

מאי גולן: – – –

יריב לוין: – – רוצה, לא על מה שאתה תכתיב לו.

יריב לוין: כך, נדמה לי, בנויה דמוקרטיה.

יריב לוין: בשיעור הראשון בבית ספר לומדים את זה.

יוראי להב-הרצנו: – – – לא פחות.

יריב לוין: תודה רבה.

בנימין נתניהו: אני מתכוון להמשיך בדרך אחראית וזהירה זו, ואני מקווה שבהסכמה רחבה, רחבה יותר ממה שהייתה כאן בשבועות ובחודשים האחרונים; דרך של אחריות ודרך של תוצאות, כדי להביא אותנו לפסגות חדשות – פסגות גם בכלכלה, גם במדיניות, גם במדינאות וגם בציונות.

בנימין נתניהו: אישרנו הבוקר בממשלה שני דברים חשובים ביותר: את המשך העלאתם של 2,000 בני הקהילה האתיופית במסגרת השבת כולם ארצה – ואני חייב להגיד שהעלייה לא נפסקה לרגע, לא רק מאתיופיה, גם מארצות הרווחה, והיא לא נפסקה כי הם מאמינים במדינת ישראל, הם מבינים שאנחנו נתגבר על הקורונה.

בנימין נתניהו: הם באים הנה מתוך אמונה לא רק שזו מולדתם, אלא גם שזה עתידם.

בנימין נתניהו: ואנחנו לא מפסיקים, לא קוטעים את העלייה לרגע, ואני חושב שזה אומר הרבה על הערכים הציוניים שלנו וגם על הערכים האנושיים, כי חלק מהעולים הללו, למשל אלה שבאתיופיה, נמצאים בסכנה, ואנחנו מחויבים להעלות אותם.

בנימין נתניהו: הדבר השני שהבאנו היום לממשלה, והיא אישרה אותו, הוא הסכם השלום ההיסטורי בין ישראל לאיחוד האמירויות.

בנימין נתניהו: ביום חמישי אביא את ההסכם הזה לאישור הכנסת.

בנימין נתניהו: זה שלום אמיתי, שלום מתוך עוצמה, שלום בין העמים.

עופר כסיף: שלום, שלום תמורת זה שאתה – – –

יריב לוין: חבר הכנסת כסיף, אני קורא אותך לסדר פעם שנייה.

יריב לוין: מספיק כבר.

עופר כסיף: – – –

בנימין נתניהו: חברי הכנסת, לא מזמן, ביום הכיפורים, קראנו את סיפורו של יונה הנביא, שנקלע לסערה עצומה בלב ים.

בנימין נתניהו: הוא אפילו היה שלושה ימים בבידוד במעי הדג, אבל למרות הכול הוא ביצע את שליחותו.

בנימין נתניהו: זהו מסר גם עבורנו: ברגעי הסערה נמשיך בשליחותנו.

בנימין נתניהו: אני בטוח שגם את סערת הקורונה נעבור בהצלחה.

בנימין נתניהו: אם נשמור על אחדות בתוכנו, לא רק שנתגבר על הסערה – בעזרת השם נצא ממנה מחוזקים אף יותר.

בנימין נתניהו: תודה רבה לכם.

קארין אלהרר: מה עם התקציב?

יריב לוין: תודה רבה לראש הממשלה בנימין נתניהו, ואני מזמין את ראש האופוזיציה חבר הכנסת יאיר לפיד, בבקשה.

יאיר לפיד: אדוני היושב-ראש חבר הכנסת יריב לוין, כנסת נכבדה, כבוד הנשיא ריבלין, אדוני ראש הממשלה חבר הכנסת נתניהו, גברתי נשיאת בית המשפט העליון אסתר חיות, לחברה הישראלית יש את הזכות שאין לאף אדם שנדבק בקורונה: אנחנו יכולים להחליט אם אנחנו רוצים להיות בריאים או רוצים להיות חולים, אבל אנחנו בוחרים להיות חולים.

יאיר לפיד: למה?

יאיר לפיד: למה אנחנו עושים את זה לעצמנו?

יאיר לפיד: הקורונה לא תלויה בנו; כל היתר כן.

יאיר לפיד: אנחנו יכולים להחליט אם בזמן הזה, ברגע הזה בחיינו, אנחנו מלאים בשנאה וכעס וזדון ורעל או שאנחנו מוצאים בעצמנו את הכוח לתת אמון, את הכוח להילחם יחד.

יאיר לפיד: יש בתוכנו מגפה – מגפה בריאותית, מגפה כלכלית.

יאיר לפיד: האם אנחנו ניכנע לה או שנמצא בתוכנו את הכוח שיאפשר לנו להיות טובים אחד לשני, לעזור אחד לשני, את הכוח להיות בריאים?

יאיר לפיד: אימא שלי, בת 86, הולכת לגשר בשבתות, לבד.

יאיר לפיד: אף אחד לא מפעיל אותה.

יאיר לפיד: היא לא באה לשם להגיד שהיא שונאת מישהו – אין לה זמן לשנוא ואין לה כוח לשנוא.

יאיר לפיד: מי שחושב שבגיל 86 היא עומדת שם עם דגל ישראל כדי לשנוא אותו הוא פרנואיד.

יאיר לפיד: היא עומדת שם כי אוהבת את מדינת ישראל, והיא באה לשם כי היא יודעת שאפשר לנהל את זה אחרת.

יאיר לפיד: היא רוצה ממשלה שעובדת, שקמה בבוקר ורוצה לתקן, ולבנות, ולעזור לכולנו להתמודד עם המשבר.

יאיר לפיד: היא רוצה לתת אמון במדינה הזו.

יאיר לפיד: היא רוצה לדעת שהיא משאירה אחריה משהו טוב, משהו מלא אהבה ומלא שכל.

יאיר לפיד: הבן שלי היה בחודש שעבר בן 25.

יאיר לפיד: הוא והחברים שלו בגדוד הם הדור האבוד, הם הדור האבוד של הישראלים.

יאיר לפיד: מפטרים אותם מהעבודה, הם חוזרים לגור אצל ההורים, הם סובלים מחרדה, הם סובלים מדיכאון.

יאיר לפיד: 31% מהצעירים מובטלים; 24.7% מהצעירים לא מצליחים לשלם חשבונות; 26% מהצעירים סובלים מחוסר ביטחון תזונתי, אין להם מה לאכול.

יאיר לפיד: אבל יותר מכל דבר אחר, הם סובלים מזה שהם לא מבינים מה קורה פה.

יאיר לפיד: הם לא מבינים מה אנחנו רוצים מחייהם, לאן העסק הזה הולך, מה יהיה פה, איך יהיה פה טוב.

יאיר לפיד: איך יכול להיות פה טוב אם אנחנו אפילו לא מצליחים להתאחד מול מגפה, מול מחלה?

יאיר לפיד: איך יהיה פה טוב אם אין מישהו שקם בבוקר ועובד בזה?

יאיר לפיד: אדוני הנשיא, הזכרת בנאום שלך את השבטיות הישראלית, שזה מהדהד את נאום השבטים המפורסם שלך.

יאיר לפיד: אתה יודע למה האנשים חוזרים לשבטים?

יאיר לפיד: כי אין מדינה.

יאיר לפיד: אנשים מרגישים נטושים וחשופים, אז הם מחפשים מישהו שיחבק אותם.

יאיר לפיד: הם מרגישים שאין ממשלה, אין אף אחד שאפשר להאמין לו, לאף אחד לא אכפת.

יאיר לפיד: אז אם אין מדינה – לפחות יש שבט, לפחות בשבט אוהבים אותם.

יאיר לפיד: הבעיה לא מתחילה מלמטה, היא מתחילה מלמעלה, בממשלה.

יאיר לפיד: זו לא באמת ממשלה.

יאיר לפיד: זו לא קבוצה של אנשים שקמה בבוקר ואומרת: אני הולכת לנהל את העסק.

יאיר לפיד: אנחנו לא יודעים למה זה קרה, אין לנו מושג למה אתם לא יודעים לעבוד ביחד; זה גם לא חשוב.

יאיר לפיד: בזבזנו יותר מדי חודשים ויותר מדי מתים.

יאיר לפיד: אתם כבר לא תלמדו לעבוד ביחד, ואנחנו לא יכולים להמשיך לחכות.

יאיר לפיד: הממשלה הזאת נכשלה, אבל היא עושה עוד משהו יותר גרוע: הממשלה הזאת משתמשת בשנאה ובכעס כדי להסיח את הדעת מהכישלון שלה.

יאיר לפיד: זה הפתרון שלה.

יאיר לפיד: כדי להסיר מעצמם את האחריות הם מחפשים את מי להאשים.

יאיר לפיד: ככה איבדתם את אמון הציבור.

יאיר לפיד: הישראלים הם העם הכי אינטליגנטי בעולם.

יאיר לפיד: הם רואים שאתם רבים במקום לעבוד, הם רואים שלא אכפת לכם מאנשים אמיתיים עם בעיות אמיתיות.

יאיר לפיד: ואזרחי ישראל אומרים לממשלתם רק דבר אחד, נוגע ללב: אנחנו רוצים להיות בריאים.

יאיר לפיד: רוצים להיות בריאים.

יאיר לפיד: אנחנו לא רוצים שסבא וסבתא שלנו ימותו מקורונה, אנחנו לא רוצים שהעסק שלנו ימות.

יאיר לפיד: אנחנו רוצים לחיות בחברה בריאה.

יאיר לפיד: הסממן הראשון של חברה בריאה הוא שאתה יודע לעבוד ולדבר גם עם אנשים שלא מסכימים איתך: חרדים, ערבים, יהודים, ימנים, שמאל, מרכז – כולם.

יאיר לפיד: בחברה בריאה, הממשלה הבריאה הייתה אומרת: יש בינינו חילוקי דעות – הם יחכו עד אחרי המחלה.

יאיר לפיד: אם יש משהו או מישהו שמפריע לטיפול במחלה, שיזוז הצידה.

יאיר לפיד: אזרחי ישראל מסתכלים על המריבות בממשלה הזאת והם לא מבינים מה הולך.

יאיר לפיד: אנשים חולים, אנשים מתים.

יאיר לפיד: למה אתם לא מסוגלים לעבוד ביחד, להעביר תקציב?

יאיר לפיד: כל עסק חמישי במדינת ישראל ייסגר עד סוף השנה.

יאיר לפיד: למה אתם לא עושים משהו?

יאיר לפיד: איך אתם מעיזים להמשיך להיות תקועים במריבות הרעילות שלכם?

יאיר לפיד: איך ראש הממשלה מעז להמשיך לעסוק במשפט שלו?

יאיר לפיד: למה אתם ממשיכים עם מסיבות העיתונאים הריקות האלה?

יאיר לפיד: הינה ההצעה שלנו: להבריא.

יאיר לפיד: להבריא את המדינה, להבריא את הפוליטיקה, להבריא את המערכת.

יאיר לפיד: בממשלה הזו זה כבר לא יקרה.

יאיר לפיד: אם אנחנו רוצים להבריא, זה צריך להיות המושב האחרון של הממשלה הזו.

יאיר לפיד: תודה רבה.

יריב לוין: תודה רבה לראש האופוזיציה חבר הכנסת יאיר לפיד.

ירדנה מלר-הורוביץ: א

ירדנה מלר-הורוביץ: בקש את חברי הכנסת לכבד את יציאת כבוד נשיא המדינה בקימה.

ירדנה מלר-הורוביץ: כבוד הנשיא! (חברי הכנסת מכבדים בקימה את צאת נשיא המדינה מאולם המליאה.

ירדנה מלר-הורוביץ: )

ירדנה מלר-הורוביץ: נא לשבת.

מנסור עבאס: הודעה למזכירת הכנסת.

מנסור עבאס: בבקשה.

מיקי לוי: – – –

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם – – –

מנסור עבאס: חברי הכנסת, נא להקשיב להודעת מזכירת הכנסת.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לדיון מוקדם – החל מהצעת חוק פ/2414/23 וכלה בהצעת חוק פ/2177/23:

ירדנה מלר-הורוביץ: הצעת חוק למניעת הטרדה מינית (תיקון – הטרדת קטין), התשפ"א–2020, מאת חבר הכנסת איימן עודה; הצעת חוק לתיקון פקודת מס הכנסה (קיזוז הפסד כנגד הכנסה חייבת), התשפ"א–2020, מאת חברת הכנסת אוסנת הילה מארק; הצעת חוק הביטוח הלאומי (תיקון – תגמול בעד ימי בידוד – נגיף קורונה החדש), התשפ"א–2020, מאת חברי הכנסת יאיר לפיד, עידן רול, אורנה ברביבאי, יוראי להב הרצנו, אורלי פרומן ומאיר כהן; הצעת חוק לתיקון פקודת מס הכנסה (הכרה בהוצאות הקמה של פעילות עסקית), התשפ"א–2020, מאת חברת הכנסת אוסנת הילה מארק; הצעת חוק התגמולים לנפגעי פעולות שנאה, התשפ"א–2020, מאת חברי הכנסת איתן גינזבורג, מיכל שיר סגמן וקרן ברק; הצעת חוק קליטת חיילים משוחררים (תיקון – ביטוח פנסיוני לחייל משוחרר), התשפ"א–2020, מאת חברי הכנסת אלי אבידר, עודד פורר, יבגני סובה, יוליה מלינובסקי קונין, אלכס קושניר וחמד עמאר; הצעת חוק הביטוח הלאומי (תיקון – ביטול תקופת הזכאות הראשונה), התשפ"א–2020, מאת חברת הכנסת אוסנת הילה מארק; הצעת חוק ביטוח בריאות ממלכתי (תיקון – פטור מתשלום עבור הטיפול הרפואי הניתן בחדרי מיון), התשפ"א–2020, מאת חברי הכנסת אופיר כץ, טלי פלוסקוב, מיכל שיר סגמן, משה אבוטבול, אוריאל בוסו, אוסנת הילה מארק, מאי גולן, ינון אזולאי ושרן מרים השכל; הצעת חוק הביטוח הלאומי (תיקון – פטור מכפל תשלום דמי ביטוח לאומי), התשפ"א–2020, מאת חברי הכנסת מיכל וונש, דוד ביטן, יוסף טייב, מיקי חיימוביץ', אריאל קלנר, טלי פלוסקוב, הילה שי וזאן, יפעת שאשא ביטון, צבי האוזר, שלמה קרעי, יואב סגלוביץ', יוראי להב הרצנו, תהלה פרידמן, בצלאל סמוטריץ' ויעקב אשר; הצעת חוק להגנת חיית הבר (תיקון – ביטול רישיונות ציד), התשפ"א–2020, מאת חברי הכנסת מיקי חיימוביץ', קטי קטרין שטרית, רם שפע, טלי פלוסקוב, יעקב מרגי, יעקב טסלר, עופר כסיף, הילה שי וזאן, רם בן ברק, יצחק פינדרוס, ניצן הורוביץ, מיקי לוי, תמר זנדברג, מאי גולן, תהלה פרידמן, קרן ברק, שרן מרים השכל, סונדוס סאלח ומיכל שיר סגמן;

ירדנה מלר-הורוביץ: הצעת חוק לתיקון פקודת המועצות המקומיות (קבלת עובדים לעבודה), התשפ"א–2020, מאת חברי הכנסת אוסאמה סעדי, משה ארבל, אחמד טיבי וסונדוס סאלח; הצעת חוק הכניסה לישראל (תיקון – זכות הגישה לערכאות), התשפ"א–2020, מאת חבר הכנסת איימן עודה; הצעת חוק הקמת יישוב עירוני חדש, התשפ"א–2020, מאת חבר הכנסת איימן עודה; הצעת חוק לתיקון פקודת העיריות (חלוקת הכנסות ממתחם הגורם למפגעים סביבתיים בין רשויות מקומיות), התשפ"א–2020, מאת חבר הכנסת איימן עודה; הצעת חוק קביעת מועדי בחינות (אי-קיום בחינות במועדים מסוימים) (תיקוני חקיקה), התשפ"א–2020, מאת חבר הכנסת איימן עודה; הצעת חוק פיקוח על בתי ספר (תיקון – השעיית עובד שירות), התשפ"א–2020, מאת חבר הכנסת איימן עודה; הצעת חוק זכויות התלמיד (תיקון – חשד להפרת טוהר הבחינות), התשפ"א–2020, מאת חבר הכנסת איימן עודה; הצעת חוק הספורט (תיקון – הסדרת מקצוע מאמן ספורט), התשפ"א–2020, מאת חברת הכנסת טלי פלוסקוב; הצעת חוק הקמת המוסד העליון לשפת הסימנים, התשפ"א–2020, מאת חברי הכנסת טלי פלוסקוב, מיקי לוי, מאיר כהן, אורלי פרומן, יעקב מרגי, בועז טופורובסקי, אוסאמה סעדי, מיכאל מלכיאלי, אריאל קלנר, עופר כסיף, יוראי להב הרצנו, אנדרי קוז'ינוב, משה אבוטבול, סונדוס סאלח וניר ברקת; הצעת חוק הקמת המועצה הלאומית לשפת הסימנים, התשפ"א–2020, מאת חברי הכנסת עודד פורר, יבגני סובה, אלי אבידר, יוליה מלינובסקי קונין, חמד עמאר ואלכס קושניר; הצעת חוק שירותי הדת היהודיים (תיקון – כהונת רבני עיר), התשפ"א–2020, מאת חברי הכנסת אריאל קלנר, הילה שי וזאן ומתן כהנא; הצעת חוק למניעת הטרדה מינית (תיקון – פרסום מיני מבזה או משפיל כלפי בעל תפקיד ציבורי), התשפ"א–2020, מאת חברי הכנסת עודד פורר ואלכס קושניר; הצעת חוק חסינות חברי הכנסת, זכויותיהם וחובותיהם (תיקון – חיפוש בחומר מחשב וסמכות יושב-ראש הכנסת), התשפ"א–2020, מאת חבר הכנסת אריאל קלנר; הצעת חוק זכות לשכר ביום הבחירות (תיקוני חקיקה), התשפ"א–2020, מאת חברי הכנסת ניר ברקת, קטי קטרין שטרית,

ירדנה מלר-הורוביץ: עוזי דיין, מיכל שיר סגמן, שלמה קרעי, אופיר כץ, אופיר סופר, יצחק פינדרוס, יוראי להב הרצנו ומיכאל מלכיאלי; הצעת חוק הסיוע המשפטי (תיקון – הוצאות מומחים), התשפ"א–2020, מאת חברי הכנסת אימאן ח'טיב יאסין, סונדוס סאלח, עופר כסיף, אנטאנס שחאדה, עאידה תומא סלימאן, מנסור עבאס, יוסף ג'בארין, ג'אבר עסאקלה, איימן עודה, אוסאמה סעדי, אחמד טיבי, סעיד אלחרומי, ווליד טאהא ותמר זנדברג; הצעת חוק בתי המשפט (תיקון – שימוש בתסקיר קורבן עבירה), התשפ"א–2020, מאת חברי הכנסת אימאן ח'טיב יאסין, סונדוס סאלח, עופר כסיף, אנטאנס שחאדה, עאידה תומא סלימאן, יוסף ג'בארין, ג'אבר עסאקלה, איימן עודה, אוסאמה סעדי, אחמד טיבי, מנסור עבאס, סעיד אלחרומי, ווליד טאהא, תמר זנדברג ומרב מיכאלי; הצעת חוק השכירות והשאילה (תיקון – פטור מתשלומים על נכס המשמש כמקום עבודה בשל נגיף הקורונה), התשפ"א–2020, מאת חברי הכנסת בועז טופורובסקי ותמר זנדברג; הצעת חוק המרכז לגביית קנסות, אגרות והוצאות (תיקון – גביית תשלום בעד חוב שטרם חלף המועד לתשלומו), התשפ"א–2020, מאת חבר הכנסת משה ארבל; הצעת חוק העונשין (תיקון – שינוי הגדרת הגזענות), התשפ"א–2020, מאת חבר הכנסת איימן עודה; הצעת חוק לתיקון דיני הראיות (הגנת ילדים) (תיקון – ביצוע חקירה תוך 48 שעות), התשפ"א–2020, מאת חבר הכנסת איימן עודה; הצעת חוק שיווי זכויות האישה (תיקון – ייצוג הולם לנשים במקום העבודה), התשפ"א–2020, מאת חבר הכנסת יוסף ג'בארין וקבוצת חברי הכנסת; הצעת חוק-יסוד: נשיא המדינה (תיקון – כשירות), מאת חברי הכנסת יוליה מלינובסקי קונין, עודד פורר, יבגני סובה, אלי אבידר ואלכס קושניר; הצעת חוק החברות (תיקון – ייצוג הולם לבני שני המינים בדירקטוריונים של חברות ציבוריות), התשפ"א–2020, מאת חברי הכנסת אלי אבידר, עודד פורר, יבגני סובה, יוליה מלינובסקי קונין, חמד עמאר ואלכס קושניר; הצעת חוק הכשרות המשפטית והאפוטרופסות (תיקון – ביטול חזקת הגיל הרך), התשפ"א–2020, מאת חבר הכנסת מתן כהנא; הצעת חוק ברית הזוגיות לחסרי דת (תיקון – ברית זוגיות למנועי חיתון בישראל),

ירדנה מלר-הורוביץ: התשפ"א–2020, מאת חברי הכנסת יוליה מלינובסקי קונין, עודד פורר, יבגני סובה, אלי אבידר ואלכס קושניר; הצעת חוק הביטוח הלאומי (תיקון – שלילת קצבת ילדים ממשפחות פוליגמיות), התשפ"א–2020, מאת חברי הכנסת עודד פורר, יוליה מלינובסקי קונין, יבגני סובה, אלי אבידר ואלכס קושניר; הצעת חוק-יסוד: השפיטה (תיקון – סמכויות שיפוט ותקנות סדרי דין באישור ועדה), מאת חברי הכנסת עמית הלוי, גדעון סער ואוסאמה סעדי.

ירדנה מלר-הורוביץ: הסכמי אברהם לשלום: חוזה שלום, יחסים דיפלומטיים ונורמליזציה מלאה בין מדינת ישראל לבין איחוד האמירויות הערביות.

ירדנה מלר-הורוביץ: מסקנות ועדת החינוך, התרבות והספורט בעקבות דיון מהיר בהצעתם של חברי הכנסת מיכאל מלכיאלי, סמי אבו שחאדה, ישראל אייכלר, מיכל שיר סגמן ותהילה פרידמן בנושא: סכנת סגירה המרחפת על תוכנית "רעים" בפריפריה לנוער ובוגרים על הספקטרום; בעקבות דיון מהיר בהצעתם של חברי הכנסת מאיר כהן, יעקב מרגי ומאי גולן בנושא: סקירה על ביצוע דוח ועדת ביטון להעצמת מורשת יהדות המזרח וספרד במערכת החינוך; בעקבות דיון מהיר בהצעתם של חברי הכנסת מאיר כהן וטלי פלוסקוב בנושא: קריסת הקונסרבטוריונים ומרכזי המוזיקה בישראל.

ירדנה מלר-הורוביץ: תודה.

מנסור עבאס: תודה, גברתי מזכירת הכנסת.

בממשלה בשל: << נושא >>1.

בממשלה בשל: כישלון ממשלת ישראל בטיפול בקורונה ואיבוד השליטה של ראש הממשלה על המשבר; << נושא >>

בממשלה בשל: << נושא >> 3.

בממשלה בשל: כישלון הממשלה באיסוף נשק חם בלתי מורשה המפוזר במרחב הציבורי, במיוחד בחברה הערבית, ומשמש אמצעי לפשע; << נושא >>

מנסור עבאס: אנחנו עוברים לסעיף הבא על סדר-היום: הצעות האי-אמון.

מנסור עבאס: אנחנו מתחילים עם הצעת האי-אמון של סיעת יש עתיד-תל"ם.

מנסור עבאס: ינמק את ההצעה חבר הכנסת בועז טופורובסקי, בבקשה.

בועז טופורובסקי: עשר דקות, אדוני היושב-ראש?

מנסור עבאס: לרשותך עשר דקות, כן.

בועז טופורובסקי: מאה אחוז.

בועז טופורובסקי: תודה רבה, אדוני היושב-ראש.

בועז טופורובסקי: באתי לכאן אחר הצוהריים גם מפני שאני חרד לישראל.

בועז טופורובסקי: "העם חזק, המדינה נפלאה, אבל בארץ נושבת רוח רעה.

בועז טופורובסקי: המאבק בין שמאל לימין קורע אותנו.

בועז טופורובסקי: ההתגוששות בין דתיים לחילונים מפצלת אותנו.

בועז טופורובסקי: המתח בין יהודים ללא יהודים מאיים עלינו.

בועז טופורובסקי: הערבות ההדדית מתפוררת, הפוליטיקה מכוערת והזירה הציבורית מורעלת.

בועז טופורובסקי: בעיניים כלות אני מביט כיום על מנהיגות שעסוקה בעצמה", לא בכם האזרחים ולא בנו, שאר החברים.

בועז טופורובסקי: "האמינו לי, אני גאה במדינה שלנו ולעולם לא אתבייש בה, אבל לאחרונה יותר ויותר אנשים מימין ומשמאל, וגם אני בהם, חשים מבוכה עמוקה לנוכח האופן שבו ההנהגה שלנו מתנהלת – – – כמוכם בדיוק אני מרגיש שהגיעה העת למנהיגות מחברת, מאחדת ומלכדת; מנהיגות שתנהג אחרת ותנהיג אחרת; מנהיגות שלא תעמיד את עצמה לפני טובת המדינה, לא תחליש אותנו מבפנים.

בועז טופורובסקי: השלטון הנוכחי מעודד הסתה, פלגנות ושיסוי.

בועז טופורובסקי: את ערכי היסוד של הממלכתיות הישראלית הוא המיר בגינונים של בית מלוכה צרפתי.

בועז טופורובסקי: במקום לשרת את העם, השלטון מתנשא על העם והעם משעמם אותו.

בועז טופורובסקי: הוא לא רואה את האדם העובד ואת האישה העובדת, הוא לא רואה את המשפחות הנאנקות מיוקר המחיה ואת הצעירים שלא יכולים לקנות דירה.

בועז טופורובסקי: היה כבר מלך שאמר 'המדינה היא אני'.

בועז טופורובסקי: אבל לא, לא אצלנו.

בועז טופורובסקי: אף מנהיג ישראלי אינו מלך.

בועז טופורובסקי: המדינה היא לא אני, המדינה היא דווקא אתם, המדינה היא דווקא אנחנו – – – בממשלה הממלכתית שלנו לא יהיו התקפות פרועות נגד הרמטכ"ל, המפכ"ל והיועץ המשפטי לממשלה.

בועז טופורובסקי: לא תהיה הסתה נגד מוסדות המשפט, התרבות והתקשורת.

בועז טופורובסקי: לא נלבה שנאה נגד חצי עם מימין או חצי עם משמאל", לא יהודים ולא ערבים.

בועז טופורובסקי: חבל שהוא לא כאן, אבל את המילים הללו לא אני כתבתי – בני גנץ כתב אותן, ראש הממשלה החלופי ושר הביטחון.

בועז טופורובסקי: אלו מילים שהוא נשא בנאום הפתיחה שלו בפוליטיקה לפני קצת פחות משנתיים.

בועז טופורובסקי: אבל מאז איבדו הוא וחבריו לסיעה את הדרך ונכנסו תחת האלונקה, כי אין דבר חשוב יותר מאחדות ברגעי משבר בריאותי, כלכלי וחברתי.

בועז טופורובסקי: האמת, אני מסכים.

בועז טופורובסקי: בני, גבי, אסף זמיר, ניסנקורן, פרץ, שמולי – כולם אנשים טובים.

בועז טופורובסקי: גם השר יזהר שי, שאני רואה אותו כאן – כולם אנשים טובים שאני מעריך, הלכנו ביחד, נלחמנו בשביל לשנות את השלטון.

בועז טופורובסקי: אבל אמרנו לכם, כחול לבן, אמרנו לכם: אי-אפשר.

בועז טופורובסקי: אי-אפשר להוביל, לקבוע, לשנות סדרי עדיפויות בממשלה תחת נתניהו.

בועז טופורובסקי: ככה הוא.

בועז טופורובסקי: הסברנו לכם: בגלל צורת הניהול והלגיטימציה שנתניהו מקבל מכם המצב הכלכלי והבריאותי במדינת ישראל כל כך גרוע; האמון של האזרחים בנו, נבחריהם, כל כך גרוע.

בועז טופורובסקי: מחליטים על סגר, עוצרים את המשק לפי שיקול פוליטי ולא שיקול בריאותי, מונעים הפגנות מתוך תחושת בטן ופחד ולא מתוך שמירה על בריאות אזרחי המדינה.

בועז טופורובסקי: לא לחינם מאז תחילת הסגר הנוכחי, הסגר החדש, זה שעד היום לא הסבירו לנו למה בכלל צריך אותו, יש יותר מ-100,000 דורשי עבודה חדשים, יותר מ-900,000 מובטלים.

בועז טופורובסקי: בעלי העסקים קורסים, עצמאים ללא מענה, ומתווה חל"ת שרק מבטיח אבטלה במקום תעסוקה.

בועז טופורובסקי: אפילו מבחינת הסיוע הממשלתי, שנתניהו כל כך מתגאה בו, אנחנו במקום גרוע בהשוואה בין-לאומית: מדינת ישראל מסייעת 30% פחות מגרמניה ו-50% פחות מיפן ביחס לתמ"ג.

בועז טופורובסקי: לא פחות מכך, התפטרות בכירי האוצר והבריאות ברגעי משבר מסמלת יותר מכול את קריסת המערכות ואת העובדה שאין מנהיגות.

בועז טופורובסקי: הם לא היו מתפטרים אם הם היו חושבים שבאמת יש להם השפעה.

בועז טופורובסקי: הם לא היו מתפטרים אם הם היו חושבים שההתפטרות שלהם אולי תציל את מדינת ישראל.

בועז טופורובסקי: אבל אני רוצה להגיד משהו לזכות אנשי כחול לבן והעבודה: הם למדו די מהר.

בועז טופורובסקי: לאחרונה הם יוצאים בהתבטאויות המאפיינות תחושת תסכול, התבטאויות שאזרחי ישראל יכולים להזדהות איתן.

בועז טופורובסקי: "נתניהו מפלג את העם", אמר בני גנץ ב-26 באוגוסט; "אני לא יודע אם תהיה רוטציה", אמר גבי אשכנזי ב-3 באוקטובר; "המדינה על סף התפרקות מוחלטת", חייבים להחליף את נתניהו, אמר אסף זמיר באותו יום יחד עם גבי; "ככל שנתניהו ינסה לדכא את המוחים כך זה יתגבר", אמר רם שפע, שוב באותו היום, 3 באוקטובר; "הממשלה גורמת לי כאב בטן כמעט על בסיס יומי", אמר השר איציק שמולי ב-29 בספטמבר.

בועז טופורובסקי: והיום, כמעט כמו בכל יום שני, תהיה לכם – אותם חברי כחול לבן והעבודה, שכואבת לכם הבטן, שקשה לכם, שאתם כבר מבינים שעם נתניהו לא נציל את המדינה – תהיה לכם אפשרות לשנות ולהחזיר את מה שהבטחתם לבוחרים, להחזיק את ההגה ללא רגל על הברקס, לנווט את העגלה השקועה בבוץ הכלכלי והבריאותי.

בועז טופורובסקי: שוב האחריות הלאומית נופלת על כתפכם היום, עוד מעט, בהצבעה.

בועז טופורובסקי: אותה כתף שסוחבת את האלונקה יכולה עכשיו להציל את הפצוע.

בועז טופורובסקי: דווקא היום, כשאנחנו מגישים הצעת אי-אמון קונסטרוקטיבית, שבה אנחנו לא רק מפילים את הממשלה אלא גם מציעים חלופה טובה יותר, ניתן לשנות ולהקים ממשלה שתעבוד עבור האזרחים ולא עבור עצמה.

בועז טופורובסקי: להצבעה הזאת אנחנו צריכים רק 61 חברים, 61, וזה יכול לקרות, ושלא יגידו לכם שום דבר אחר.

בועז טופורובסקי: אם ננצח היום יקרו שני דברים חשובים: 1.

בועז טופורובסקי: נתניהו יעזוב את בלפור; 2.

בועז טופורובסקי: כבר היום בערב תתכנס הישיבה הראשונה של הממשלה החדשה.

בועז טופורובסקי: אז כחול לבן והעבודה, בנט וליברמן, שבשבועות האחרונים מעבירים ביקורת על נתניהו, על צורת הניהול, על המנהיגות וסדרי העדיפויות הצרים, הפוליטיים, האינטרסנטיים – אם אתם באמת חשים ככה, זה הרגע שבו אתם חייבים לפעול ולהוכיח כי הפה שלכם והלב שלכם שווים.

בועז טופורובסקי: אל תגידו לנו שאין רוב – יש רוב.

בועז טופורובסקי: אל תגידו שאין דרך להרכיב ממשלה – יש דרך להרכיב ממשלה.

בועז טופורובסקי: יש דרך להוציא את נתניהו מבלפור היום.

בועז טופורובסקי: אל תגידו שהרשימה המשותפת לא יכולה להצביע עם ימינה, כי הינה כמה עובדות: בהצבעת האי-אמון ב-22 בספטמבר בנט הצביע יחד עם עודה; בהצבעת האי-אמון ב-17 באוגוסט ליברמן הצביע עם טיבי.

בועז טופורובסקי: גם היום כולם יכולים להצביע, אם באמת רוצים להחליף את השלטון ולהבריא את המדינה.

בועז טופורובסקי: אז אל תשקרו, אל תמשיכו להגיד שזה לא ריאלי, שהמספרים לא עובדים.

בועז טופורובסקי: הם עובדים.

בועז טופורובסקי: הסיבה היחידה שאתם לא תצביעו היום בעד האי-אמון היא רק אם אתם מעדיפים להמשיך במצב הקיים עם הממשלה הנוכחית והממשל הכושל.

בועז טופורובסקי: אולי זה נוח לכם פוליטית.

בועז טופורובסקי: אם תזיזו את השיקולים הפוליטיים שלכם הצידה, את האגו הצידה, היום בערב תהיה ממשלה אחרת, טובה יותר.

בועז טופורובסקי: אתם תהיו חלק ממנה.

בועז טופורובסקי: כך נוכל לטפל באמת בקורונה.

בועז טופורובסקי: את זה לא רק אני אומר, את זה לא רק אנחנו אומרים.

בועז טופורובסקי: 120,000 איש חתמו על העצומה לקראת ההצבעה היום ואמרו: בואו נצביע אי-אמון בממשלה, בואו נצביע אמון בממשלה חדשה.

בועז טופורובסקי: השאלה היחידה – וחשוב מאוד שאזרחי ישראל ידעו את האמת – שתהיה היום בהצעת האי-אמון הנוכחית היא מי יצביע בעד נתניהו ומי יצביע בעד החלפתו.

בועז טופורובסקי: שום שאלה אחרת.

בועז טופורובסקי: ככה, זה כל כך פשוט.

בועז טופורובסקי: בלחיצת כפתור היום של כל חברי הכנסת כאן – כחול לבן, העבודה, בנט וליברמן – אפשר להחליף את הממשלה בלי בחירות כבר היום.

בועז טופורובסקי: אין ספק, הליכה לבחירות ברגעי משבר היא חמורה מאוד למשק, לאמון הציבור, לכל המערכת הפוליטית.

בועז טופורובסקי: אבל לא חייבים ללכת לבחירות, כי באותה לחיצת כפתור אחת אפשר להרים כאן ממשלה קטנה ויעילה, כזו המורכבת מיש עתיד-תל"ם, ימינה, ישראל ביתנו, כחול לבן והעבודה, שבה ראש הממשלה הוא יאיר לפיד – –

ניצן הורוביץ: זאת לא הצעת האי-אמון.

בועז טופורובסקי: – – שר הביטחון הוא בני גנץ, שר החוץ הוא גבי אשכנזי, שר המשפטים הוא אבי ניסנקורן, שר הקורונה הוא בנט – –

יזהר שי: זו לא ההצעה שהגשתם.

בועז טופורובסקי: – – וגם הליכוד יהיו חברים בה.

מנסור עבאס: חבר הכנסת בועז, תתחיל לסיים, בבקשה.

בועז טופורובסקי: ישראל ביתנו גם יהיו שם.

בועז טופורובסקי: נבחרי הציבור יבריאו את הממשלה, יבריאו את הממשלה.

יזהר שי: בועז, זו לא ההצעה שהגשתם.

בועז טופורובסקי: כבר באותה ישיבה שתקום היום – – –

אורנה ברביבאי: בועז, בועז – – –

יאיר לפיד: בועז, וניצן הורוביץ.

מנסור עבאס: חבר הכנסת טופורובסקי, דקה.

בועז טופורובסקי: בממשלה שתקום כבר היום גם ניצן הורוביץ יהיה חבר.

בועז טופורובסקי: ושוב אני מזכיר, גם חברי הליכוד שמרגישים לא בנוח עם השלטון של נתניהו, גם הם יוכלו להיות חברים.

בועז טופורובסקי: ממשלה אמיתית, שמבריאה את הציבור.

בועז טופורובסקי: והיום בישיבה – – –

מנסור עבאס: תודה לך, חבר הכנסת – – –

בועז טופורובסקי: למה, כבר עברו עשר דקות?

בועז טופורובסקי: באמת?

בועז טופורובסקי: וואו, בחיים שלי לא עברו לי כל כך מהר עשר דקות.

בועז טופורובסקי: באמת?

בועז טופורובסקי: אז תן לי רק משפט סיום.

מנסור עבאס: סיים, בבקשה, סיים.

בועז טופורובסקי: רציתי לספר על חמשת הצעדים שנעשה היום בממשלה.

מנסור עבאס: אבל בקצרה.

בועז טופורובסקי: אין לי זמן להסביר את חמשת הצעדים, אבל אני אגיד שהיום אנחנו יכולים – בני, גבי, פרץ, שמולי, בנט, ליברמן – כולנו היום יכולים ויודעים: הצבעתם בעד – –

מנסור עבאס: אוקיי, תודה לך.

בועז טופורובסקי: – – קמה ממשלה חדשה, בריאה, בלי בחירות; הצבעתם נגד – נתתם לגיטימציה להמשך השלטון של נתניהו ולהרס הכלכלה והחברה.

מנסור עבאס: תודה.

בועז טופורובסקי: תהיו אמיצים.

בועז טופורובסקי: בואו נבריא את הממשלה, בואו נבריא את המדינה.

בועז טופורובסקי: תודה.

מנסור עבאס: תודה, חבר הכנסת טופורובסקי.

אחמד טיבי: בעקבות הנאום שלך המשותפת לא תצביע בעד ההצעה שלכם.

בועז טופורובסקי: למה?

מנסור עבאס: ההצעה הבאה – – –

אחמד טיבי: לא הזכיר את המשותפת.

אחמד טיבי: הזכיר את כולם.

בועז טופורובסקי: הזכרתי.

אחמד טיבי: תתבייש לך.

בועז טופורובסקי: הזכרתי, בטח שהזכרתי.

אחמד טיבי: ככה מארגנים שותפות?

אחמד טיבי: מה, שוכחים אותנו?

מנסור עבאס: אוקיי, חבר הכנסת אחמד טיבי – – –

בועז טופורובסקי: אז תן לי שנייה להגיד – – –

אחמד טיבי: אנחנו, 15 מנדטים, לא מעניינים?

בועז טופורובסקי: אחמד טיבי, אני מתנצל, אני מתנצל.

בועז טופורובסקי: אני רוצה להגיד לך משהו, אני חושב – – –

מנסור עבאס: חבר הכנסת טופורובסקי, אתה חזרת ללא רשות.

בועז טופורובסקי: אני חושב שההסתה נגד 20% מהאזרחים הישראלים היא איומה ונוראית – –

מנסור עבאס: בועז.

בועז טופורובסקי: – – ואין ספק שאתם צריכים להיות חלק מההנהגה במדינת ישראל.

בועז טופורובסקי: תודה.

מנסור עבאס: חבר הכנסת בועז, חבר הכנסת, לא, זה לא מקובל.

מנסור עבאס: זה לא מקובל, אתה חזרת ללא רשות והתחלת לדבר.

מנסור עבאס: ההצעה הבאה: כישלונה של הממשלה בתחום הכלכלי, החברתי, האזרחי והמדיני, מטעם סיעת מרצ.

מנסור עבאס: יעלה לנמק את ההצעה חבר הכנסת ניצן הורוביץ.

מנסור עבאס: עשר דקות.

ניצן הורוביץ: תודה רבה, אדוני היושב-ראש.

ניצן הורוביץ: אני חייב לומר לך ששמעתי כאן קודם את ראש הממשלה – לא יודע, חשבתי שאני באיזו מציאות מקבילה, אולי אני נמצא במקום אחר, אולי הוא נמצא במקום אחר: הכול בסדר, התחלואה יורדת, החיסון בדרך.

ניצן הורוביץ: הוא, עם הקשרים, יקמבן אותנו לקבל חיסון מהר.

ניצן הורוביץ: אנחנו בהתאוששות כלכלית.

ניצן הורוביץ: הכול נהדר, הכול פשוט נפלא.

ניצן הורוביץ: אמירויות ובחריין ודובאי ומטוסים וגז.

ניצן הורוביץ: כל דבר שהוא אמר – אבל כל דבר שהוא אמר – היה שקר.

ניצן הורוביץ: כל דבר.

ניצן הורוביץ: אפילו הייתה לו את החוצפה לדבר על הגז, כשהחברה שרכשה את הגז מאיימת על מדינת ישראל להפסיק את הגז בגלל שהגיעו למחיר נמוך יותר עם חברת החשמל.

ניצן הורוביץ: אפילו את זה הוא אמר.

ניצן הורוביץ: אנחנו, חברים וחברות, אמרנו כאן ביום השבעת הממשלה: ישראל לא יכולה לתפקד תחת ראש ממשלה עם כתב אישום.

ניצן הורוביץ: אמרנו וצדקנו.

ניצן הורוביץ: שוחד, מרמה, הפרת אמונים – אלו עבירות של פשע.

ניצן הורוביץ: ראש הממשלה של מדינת ישראל נאשם בעבירות פשע.

ניצן הורוביץ: והיום אנחנו אומרים: ממשלה בראשות נאשם נכשלה באופן טוטלי במאבק במחלה ובמאבק במשבר הכלכלי.

ניצן הורוביץ: הסגר שאנחנו נמצאים בו עכשיו הוא בעיקרו, בבסיסו, סגר פוליטי.

ניצן הורוביץ: מה הכוונה?

ניצן הורוביץ: אם ראש הממשלה היה מקבל את המלצות המומחים שהוא עצמו מינה ומטפל כבר בקיץ, או בחודש ספטמבר אפילו, בריכוזי התחלואה ביישובים האדומים, ביישובים החרדיים, לא היינו צריכים להגיע עכשיו לסגר על כל המשק.

ניצן הורוביץ: לא היינו צריכים.

ניצן הורוביץ: אני חבר בוועדת החוקה.

ניצן הורוביץ: בימים האחרונים אנחנו מנסים להבין למה עסקים קטנים שלא מקבלים קהל חייבים להיות סגורים.

ניצן הורוביץ: אנחנו מצליחים לחלץ את התשובה מנציגי משרד הבריאות ומשרד המשפטים.

ניצן הורוביץ: אתם יודעים מה התשובה?

ניצן הורוביץ: כי רק בדרך הזאת לא יהיו הפגנות בבלפור.

ניצן הורוביץ: זאת האמת.

ניצן הורוביץ: זאת האמת.

ניצן הורוביץ: רק בסגירה מוחלטת, מה שנקרא מצב חירום מיוחד, לא יהיו הפגנות בבלפור.

ניצן הורוביץ: שידעו בעלי העסקים, שידעו האזרחים, שידעו העובדים שהם יושבים בבית, שהם בחורבן כלכלי, בגלל שראש הממשלה לא רוצה הפגנות ליד הבית שלו.

ניצן הורוביץ: את המחיר הכלכלי, הנפשי והבריאותי הזה אנחנו נשלם עוד שנים ארוכות.

ניצן הורוביץ: כן, הקורונה היא מחלה קשה, פוגענית.

ניצן הורוביץ: היה צריך, ואפשר, וצריך, ויהיה צריך, לטפל בה בצורה אחרת לגמרי.

ניצן הורוביץ: הטיפול הנכון הוא טיפול דיפרנציאלי, כמו שאמרנו מההתחלה – דיפרנציאלי מבחינה אזורית ודיפרנציאלי מבחינת עיסוק: פעילות באזורים ובפעילויות שאין בהם בעיה ושההדבקה בהם מאוד נמוכה אפשר לפתוח, אפשר לתת לעסקים קטנים לפעול, אפשר לתת למשק לעבוד; באזורים שבהם התחלואה גבוהה, בפעילויות שבהן למשל יושבים בחללים סגורים בלי מסכות, כמו שנעשה בכל מיני ישיבות – שם צריך להקפיד.

ניצן הורוביץ: תגידו, זה כל כך מסובך להבין?

ניצן הורוביץ: מה, זה כל כך לא מובן?

ניצן הורוביץ: איפה שיש בעיה צריך לטפל; איפה שאין בעיה לא צריך לטפל.

ניצן הורוביץ: לא צריך לחנוק.

ניצן הורוביץ: אבל הטיפול של הממשלה הוא בדיוק ההפך מזה.

ניצן הורוביץ: מדוע?

ניצן הורוביץ: כי ראש הממשלה הזה הוא לא מנהיג, הוא פח, הוא פח.

ניצן הורוביץ: הוא הגיע לדיל עם החרדים.

ניצן הורוביץ: אגב, זה גם מעבר לדיל – הוא פשוט גם לא מסוגל.

ניצן הורוביץ: גם חברי הכנסת החרדים כאן לא מסוגלים, לא מסוגלים להגיד לציבור שלהם.

ניצן הורוביץ: הם מפחדים, הם כמו עלה נידף ברוח.

ניצן הורוביץ: זו עליבות, זו לא מנהיגות.

ניצן הורוביץ: ישראל עכשיו ההפך ממה שראש הממשלה אמר – היא מהמובילות בעולם באחוזי הדבקה.

ניצן הורוביץ: הכלכלה מתרסקת.

ניצן הורוביץ: שום מדינה מתקדמת לא נכנסה לסגר במתכונת שישראל נכנסה אליה.

ניצן הורוביץ: ראש הממשלה פה אמר פשוט שטויות, שלא נדבר על החיסון, שהוא מדבר עליו כאילו הוא מעבר לפינה.

ניצן הורוביץ: וגם הנתון שמחלקים את החיסונים לפי גודל האוכלוסייה של המדינה, זה גם דבר שהוא מוטל בספק גדול, כמו שאר הדברים שראש הממשלה הזה אומר.

ניצן הורוביץ: הציבור הישראלי משלם על מלחמת ההישרדות של נתניהו על הכיסא בפרנסה ובדם.

ניצן הורוביץ: כשנתניהו מעניק לחרדים מה שנקרא חסינות עדר, מאפשר להם מין הדבקה חופשית כזאת – כן, ראיתי שהמשטרה במהלך החג רשמה דוח אחד, דוח אחד, במגזר החרדי; אחד לעומת אלפים שרשמה בהפגנות.

ניצן הורוביץ: המשטרה הולכת לים, מתעסקת עם אנשים שיוצאים מהמים, כל מיני מחזות מביכים, אבל כשבאים למשטרה ואומרים לה: יש כאן התכנסות, מאות אנשים בחלל סגור רוקדים, שרים בשמחה עם זמרים, עם נגנים, הם לא הולכים.

ניצן הורוביץ: יש להם דיל עם אותן חסידויות.

ניצן הורוביץ: ומה זה שאומרים חסידויות קיצוניות?

ניצן הורוביץ: מישהו כמו האדמ"ור מבעלז – זה מנהיג חשוב, חסידות מאוד גדולה; יש לחסידות בעלז אפילו נציג בכנסת, חבר הכנסת אייכלר – אומר: לא צריך דווקא להישמע לרשויות, אנחנו – יש לנו את הדרך שלנו.

ניצן הורוביץ: דיל נהדר.

ניצן הורוביץ: שיפסיקו גם לקחת כסף, שיוותרו על הפטור מגיוס, שיוותרו על האברכים ועל כל מה שהם שמקבלים, שיוותרו על השליטה ברבנות.

ניצן הורוביץ: אין בעיה.

ניצן הורוביץ: רוצים להתנתק?

ניצן הורוביץ: תתנתקו.

ניצן הורוביץ: אגב, מסתבר שאותו אדמו"ר מבעלז, ונאחל לו חיים ארוכים, חלה בקורונה.

ניצן הורוביץ: אלא מה, בניגוד לאזרח רגיל, הוא לא שוכב בבית חולים.

ניצן הורוביץ: הוא קיבל את הטיפול המלא אצלו בבית.

ניצן הורוביץ: הדסה והצוות שם ארגנו לו טיפול נמרץ אצלו בבית.

ניצן הורוביץ: חוסר האחריות הזה של מנהיגים – להגיד לציבור: אל תישמעו להוראות הבריאות?

ניצן הורוביץ: מה מצפים, שיבוא חסיד כזה חולה לבית החולים והרופא יגיד לו: אני לא מקבל אותך כי אתה מראש המרית ואמרת: אין קורונה, הכול בסדר והרעבע ישמור עלינו – זה מה שאנחנו רוצים?

ניצן הורוביץ: איזו בושה וחרפה.

ניצן הורוביץ: ראש הממשלה והשרים בממשלה נותנים לזה גיבוי.

ניצן הורוביץ: מערכת החינוך הכללית – מי יודע מתי היא תיפתח.

ניצן הורוביץ: מערכת החינוך החרדית נפתחת, נפתחת.

ניצן הורוביץ: אפשר להגיד: הם יורקים על הממשלה.

ניצן הורוביץ: הם קודם כול פוגעים בעצמם.

ניצן הורוביץ: אנשים חולים ומתים, אנחנו עוברים את ה-2,000 מתים.

ניצן הורוביץ: ככה מתנהג ראש ממשלה שעושה פשע כלפי העם שלו, פשע כלפי העם שלו.

ניצן הורוביץ: אמרו "משפחת פשע" על ההתנהלות של כל הדבר הזה, של ראש הממשלה וסביבו, אבל אני חושב שזה הרבה יותר חד ועמוק מזה – זה פשע ברמה הכי עמוקה ומוסרית שיש.

ניצן הורוביץ: הוא חוטא לתפקידו.

ניצן הורוביץ: בזמנים כאלה אתה מצפה ממנהיג שייתן דוגמה, שישקיע את עצמו בעניין, שיילחם, שיביא דברים הגיוניים.

ניצן הורוביץ: זו באמת תקופה קשה, זה משבר חסר תקדים, ואנחנו קיבלנו את בנימין נתניהו.

ניצן הורוביץ: אנחנו קיבלנו את בנימין נתניהו, אבל נתניהו, וצריך להגיד את זה, הוא לא לבד.

ניצן הורוביץ: יש לו שותפים.

ניצן הורוביץ: יש לו שותפים.

ניצן הורוביץ: גם שותפיו לממשלה מכחול לבן חתומים על הכישלון הזה, ולא תצליחו להגיד: אבל זה הוא, לא אנחנו, כי איך אומרים?

ניצן הורוביץ: אמרנו לכם.

מנסור עבאס: תתחיל לסיים, בבקשה.

מנסור עבאס: בעצם תסיים, כי יש שניות.

ניצן הורוביץ: אני מסיים.

ניצן הורוביץ: מי שממשיך לתת גיבוי לנוכל כזה, לאדם חסר מצפון, לבן אדם שהוא לא מנהיג, שמוליך אותנו בכחש, בן אדם שאי-אפשר להבחין בין אמת לשקר שיוצאים לו מהפה – מי שנותן גיבוי לאיש כזה שותף למעשיו.

מנסור עבאס: תודה, חבר הכנסת.

ניצן הורוביץ: ולסיכום, אדוני היושב-ראש, משפט אחד.

ניצן הורוביץ: יש מבחן, יש הצבעות.

ניצן הורוביץ: בסוף צריך לראות מי מצביע עם נתניהו ומי מצביע נגד נתניהו, כולל בהצבעה היום.

ניצן הורוביץ: ואני אומר, בניגוד לקודמי, שאני רואה בכל – בכל – נציג של מגזר שותף לגיטימי.

ניצן הורוביץ: כן, אדוני היושב-ראש, גם הערבים בעיניי הם שותפים לגיטימיים.

בועז טופורובסקי: גם בעינינו אתה צודק.

מנסור עבאס: יופי, סיום, חבר הכנסת ניצן הורוביץ.

ניצן הורוביץ: אני אגיד משהו.

ניצן הורוביץ: אתה יודע מה, אדוני, גם לא רק כשותפים מבחוץ.

ניצן הורוביץ: אני חושב שהגיע הזמן, אחרי 72 שנות עצמאות, שהערבים יהיו חלק אינטגרלי מהשלטון הישראלי.

ניצן הורוביץ: זה רק יעשה טוב לערבים, ליהודים ולחברה הישראלית.

ניצן הורוביץ: תודה רבה.

מנסור עבאס: תודה, חבר הכנסת ניצן הורוביץ.

מנסור עבאס: כל הכבוד לך.

בועז טופורובסקי: – – – אתה צודק, ותיקנתי.

מנסור עבאס: יעלה וישיב במשולב על שתי הצעות האי-אמון השר אופיר אקוניס, בבקשה.

אופיר אקוניס: אדוני היושב-ראש, חברות וחברי הכנסת, חבר הכנסת הורוביץ, חבר הכנסת טופורובסקי, "לפני שבוע נודע לי שאני חיובי לקורונה.

אופיר אקוניס: ברוך השם, אין ולא היו לי כל תסמינים.

אופיר אקוניס: כמה תובנות: אחת, תודה לאל" – – –

קריאה: לפני שבוע, ואתה – – – אתה לא צריך להיות בבידוד?

אופיר אקוניס: "תודה לאל, ולממשלה, על הסגר.

אופיר אקוניס: הייתי סקפטי לגביו, אבל בזכות זה ששמרנו עליו באדיקות לא פגשתי את הוריי או את חמיי, או אף אחד אחר, למעשה, מלפני ראש השנה, וכך לא סיכנתי אותם".

אופיר אקוניס: ובהמשך: "ככל הנראה נדבקתי באולפן טלוויזיה.

אופיר אקוניס: מסתבר שאותם האולפנים שבהם יושבים בליצר וברבש – – –".

אופיר אקוניס: אדוני היושב-ראש, זהו ציטוט מדויק מתוך ציוץ של אורי זכי, נדמה לי שהוא חברה לחיים של חברת הכנסת תמר זנדברג מסיעת מרצ; אדם שעבד שנים ארוכות בבית הזה, נדמה לי גם עם יושב-ראש מרצ בעבר השר לשעבר יוסי ביילין, והוא אומר במפורש – לא השתמש במילה "פח", לא השתמש במילה "נוכל", לא השתמש בלשון גסה – מצייץ, מודה לממשלה על הסגר.

אופיר אקוניס: הינה, חבר הכנסת הורוביץ, קח לך שיעור מאדם ממפלגתך, מתומכיך, אדם שוודאי רוצה בקיומה של מרצ.

אופיר אקוניס: אני אומר "רוצה בקיומה של מרצ", אדוני היושב-ראש, משום שלאור הידרדרותה של המפלגה הזאת בסקרים כך גם יורד מפלס העברית הטובה, כך גם יורדים לשפת ביבים.

אופיר אקוניס: בכנסת הזאת, לפני שעה, ביקשו נשיא המדינה, ראש הממשלה וראש האופוזיציה – ואני שמחתי על כך, אגב; סוף-סוף התקיים פה שיח בלי צעקות ובלי צווחות מצד כולם – לשמור על שיח ציבורי מכבד ומכובד, לשמור על דו-שיח בין כל חלקי העם.

אופיר אקוניס: והינה עולה יושב-ראש מרצ, אשר לפי כל סקרי דעת הקהל לא תהיה עוד קיימת בכנסת העשרים-וארבע, ומוריד את השיח כאן פחות או יותר לרמה של מספר המנדטים שמרצ עלולה או עשויה לקבל בבחירות הבאות – קרוב לאפס.

אופיר אקוניס: זוהי בושה ענקית, אדוני היושב-ראש, ליושב-ראש המפלגה הזאת, שמייסדיה שולמית אלוני ויוסי שריד היו מנביאי העברית הטובה, גם אם לעיתים היו להם, כמו לכולנו, גם להם כמו לכולנו – גם לי לעיתים מתפלקת מילה לא ראויה או אמירה או משפט שאולי לא הייתי חוזר עליו.

אופיר אקוניס: אבל הסגנון הזה, אדוני היושב-ראש, חברי הכנסת, השיח הזה, הרמה הזאת – מסתכלים עלינו, כולם מסתכלים.

אופיר אקוניס: אולי לא עכשיו.

אופיר אקוניס: אולי לא כולם רואים עכשיו ערוץ 99 בשידור הישיר, אבל כל מה שקורה בבית הזה יוצא החוצה.

אופיר אקוניס: וכאשר השפה היא נמוכה, כאשר הצווחות גוברות על הדיבור, כאשר ישנם ריבים איומים – באמת, אני ראיתי את הדיון, נדמה לי בוועדת החוקה, ביום שישי בצוהריים, כן.

אופיר אקוניס: איזו שפה.

אופיר אקוניס: זה היה ערב ראש השנה, נדמה לי, או בין ראש השנה ליום הכיפורים – איזה ביזיון, איזו שפה, איזו רמה.

אופיר אקוניס: ואחר כך מבקשים מהציבור שישמור על קור רוח ושינהג באחריות.

אופיר אקוניס: אגב, היום אני שמעתי את יושב-ראש ישראל ביתנו חבר הכנסת אביגדור ליברמן בתחילת ישיבת סיעתו, מפלגתו, ובה הוא אומר – הוא בעצם מעודד את אותם בעלי עסקים אשר פתחו את העסקים בתקופת הסגר להמשיך בדבר.

אופיר אקוניס: עכשיו, אדוני היושב-ראש, אתה אולי יודע, יודעים כאן חברי הבית, בוודאי חברי הממשלה שנמצאים, שלי יש השגות על מדיניות הסגרים לא מהיום – מהסגרים הראשונים, בוודאי בגל השני.

אופיר אקוניס: ועדיין, אני אומר את דבריי בממשלה, אני אומר את דבריי בתקשורת, אני מנסה לשכנע.

אופיר אקוניס: לא, לא שכנעתי – קיבלתי את הכרעת הרוב.

אופיר אקוניס: אני נושא באחריות המשותפת לכל חברי הממשלה ובסופו של דבר גם לחברי הקואליציה.

אופיר אקוניס: למה?

אופיר אקוניס: כי זה שלטון תקין.

אופיר אקוניס: למה?

אופיר אקוניס: כי זוהי דמוקרטיה.

אופיר אקוניס: אתה אומר את דעתך; היא לא מתקבלת ברוב קולות – אתה נושא באחריות משותפת, לא בורח ממנה ולא מתחמק ממנה בכל מיני סיפורי מעשיות.

יוראי להב-הרצנו: מה עם הצעירים?

יוראי להב-הרצנו: המדיניות של החל"ת הורגת אותנו.

אופיר אקוניס: אני אשיב לך.

אופיר אקוניס: אני חושב שהעסקים צריכים להיפתח בזהירות ובאחריות.

אופיר אקוניס: אנחנו צריכים ללמוד את הלקחים של הגל הראשון.

אופיר אקוניס: כפי שראש הממשלה אמר – זו לא אמירה פרוזאית – פתחנו אולי מוקדם מדי ובצורה מהירה מדי.

אופיר אקוניס: אבל בוודאי – שר הבריאות, נדמה לי, ישיב אחריי על אחת מהצעות האי-אמון.

אופיר אקוניס: אני חושב שהסולם הזה שהוצג – עדיין לא הוצג לממשלה, הוצג עד לרגע זה רק בתקשורת – הוא ארוך מדי.

אופיר אקוניס: כלומר, הזמן הזה שבו אנחנו נידרש – אם נתוני התחלואה אכן ילכו וימשיכו לרדת, אני בטוח שאנחנו נקצר את טווח הזמנים לפתיחה של ענפים נוספים.

אופיר אקוניס: גם אני רואה את החנויות, לא רק יושב-ראש האופוזיציה, מנהיג מפלגתך, רואה את החנויות בתל אביב, או בירושלים, או בחיפה או במקומות אחרים.

אופיר אקוניס: את רובן אני רואה דרך התקשורת, כי אני לא מרבה לצאת ולהסתובב, אבל כן, זה כואב.

אופיר אקוניס: יש דור אבוד לא רק של בעלי העסקים שקרובים לגילך, חבר הכנסת הרצנו.

אופיר אקוניס: יש גם את ילדיי, שהם בכיתה י' – י"א כבר – ובכיתה ט', ומפסידים את מרבית ימי הנעורים שלהם.

אופיר אקוניס: אין כמו ללכת לבית ספר.

אופיר אקוניס: אני יודע שתמיד רוצים להבריז מבית ספר, תמיד רוצים כמה שפחות ללכת לבית ספר, אבל בסוף אנחנו אוהבים את בית הספר, גם בשביל החברים וגם בשביל הלימודים הפרונטליים ולא לימודי הזום.

אופיר אקוניס: אבל אנחנו צריכים לעשות את הכול, באמת, אמרתי, בזהירות ובאחריות, ואני אחזור על הביטוי הזה: צריך לעשות בזהירות ובאחריות.

אופיר אקוניס: אמירה מקוממת כמו של חבר הכנסת ליברמן, שהיה שר בכיר בממשלה, שר ביטחון, שר חוץ, שר לעניינים אסטרטגיים, נדמה לי, שר תשתיות לתקופה מסוימת, אינני זוכר, בכל מקרה הוא איננו יכול לומר את הדבר הזה.

אופיר אקוניס: כאשר מתקבלת החלטה מתקבלת החלטה.

אלכס קושניר: מה אתה יכול לומר על החברים החרדים שלך בקואליציה?

אלכס קושניר: אין לך מה לומר על זה?

אופיר אקוניס: אני אומר לך בדיוק מה שאני אומר לחבר הכנסת ליברמן ומה שאני אומר לחבר הכנסת ליצמן ומה שאני אומר לשרים בממשלתי:

אופיר אקוניס: אין דבר כזה להפר את הסגר ולעשות שבת לעצמך.

אופיר אקוניס: אני אומר לך, בשביל זה נדרשת פעולת אכיפה, בשביל זה נדרשות פעולות אכיפה.

אופיר אקוניס: אבל בואו נעשה סדר בדברים – באמת לא התכוונתי להיכנס, אבל שאלת ואני אשיב לך.

אופיר אקוניס: לא התכוונתי להיכנס.

אופיר אקוניס: אני אומר לכם כאן בצורה הכי ברורה שיכולה להיות: העצירה הזמנית של ההפגנות לא הייתה – איזה קשקושים, השם ישמור, באמת, דברים נוראיים.

אופיר אקוניס: אני עומד כאן, תלמידו של מנחם בגין, שיודע שאמר למפכ"ל בשנת 1982: אל תזיז את המפגינים ליד בית ראש הממשלה, אבל תבקש מהם לשמור על השקט, כי רעייתי לא חשה כל כך בטוב.

אופיר אקוניס: זו אמירה מאוד מפורסמת של ראש הממשלה בגין.

אופיר אקוניס: אנחנו לא מבקשים מאיש לא להפגין.

אופיר אקוניס: אני חושב שההפגנה היא זכות יסוד בדמוקרטיה הישראלית.

אופיר אקוניס: אבל זכות היסוד בדמוקרטיה הישראלית – כאשר ישנו מצב חירום, ובמקרה הזה מצב חירום בריאותי ולא ביטחוני, הייתה נדרשת הפוגה של שבועיים-שלושה, לא כדי לעצור את ההפגנה כהפגנה אלא כדי לעצור את ההתקהלות.

אופיר אקוניס: בעניין ששאלת, אותו דבר – אני חוגג מדי שנה את שמחת תורה בהקפות, מזמינים אותי למקומות רבים.

אופיר אקוניס: לא חגגתי, לא הקפתי ולא חגגנו את שמחת תורה.

אופיר אקוניס: בכל שנה בחג הסוכות – אדוני היושב-ראש, זה פחות חל עליך, אבל אם אתה מוזמן ודאי אתה מגיע לסוכות ברחבי הארץ.

אופיר אקוניס: הייתי באפס סוכות השנה ברחבי הארץ, ובכל שנה אנחנו בדרך כלל בשניים-שלושה אירועים בערב אחד בחג הסוכות.

אופיר אקוניס: לא היינו.

אלכס קושניר: אז מה אתם אומרים על השותפים שלכם?

אופיר אקוניס: אותו דבר.

אופיר אקוניס: זה חל על כל השותפים.

אופיר אקוניס: זה חל על ערביי ישראל, זה חל על החרדים, זה חל על החילונים וזה חל גם על המפגינים.

אופיר אקוניס: עכשיו, חבר הכנסת קושניר, כיוון שרבים מהם מפגינים מתחת לחלון דירתי בשבועיים האחרונים בגלל ההגבלה על 100 מטרים – סליחה, 1,000 מטר, 100 מטרים זה מהסגר הקודם – אני אומר לך: זו זכותם היסודית להפגין, אבל זכותם היסודית לשמור על בריאות.

אופיר אקוניס: לא, לא, אני מתקן, זכותם היסודית להפגין, וחובתם לשמור על ילדיהם הקטנים.

אופיר אקוניס: הם מביאים אותם, הם יורדים עם הילדים הקטנים לכר הדשא מול הבית שלי ומפגינים שם.

אופיר אקוניס: שישמרו על שני מטר, על מסכות, אנחנו רוצים ירידה בתחלואה.

אלכס קושניר: אני לא מדבר על המפגינים, דיברתי על החרדים.

אופיר אקוניס: שמעתי מה אמרת.

אלכס קושניר: – – – חוקים בעצמם והקימו מדינה בתוך מדינה – – –

אופיר אקוניס: ידידי חבר הכנסת קושניר, אני הייתי מציע – – –

אלכס קושניר: אפילו נמנעים מלבקר אותם.

אלכס קושניר: אתם לא מבקרים אותם.

אופיר אקוניס: לא, לא, השבתי לך בצורה הכי ברורה שיכולה להיות.

אלכס קושניר: מה עושים נגד זה, אדוני?

אופיר אקוניס: זה חל על כולם.

אופיר אקוניס: צריך להגביר את האכיפה ולא לגרום לדבר הזה לקרות.

אלכס קושניר: מה זה "צריך"?

אלכס קושניר: אתם הממשלה, אתם עושים את זה.

אלכס קושניר: אתם אמורים לעשות את זה.

יוראי להב-הרצנו: למה אין סיוע לסטודנטים?

אופיר אקוניס: יש.

אופיר אקוניס: לא התבקשתי להשיב בשם משרד האוצר, אומנם, אבל אני אשיב לך.

אופיר אקוניס: 100 מיליארד שקלים, אלה פחות או יותר הסכומים, זה לא היה – נגמר.

אופיר אקוניס: קודם כול מכינים עכשיו עוד תוכנית סיוע למי שייתקל בקשיים.

אופיר אקוניס: הסטודנטים, זה חל עליהם גם כעובדים במשק, כיוצאים לחופשות ללא תשלום.

אופיר אקוניס: האם אתה מתכוון לתוכנית ספציפית לסטודנטים?

יוראי להב-הרצנו: בשבוע הבא מתחילה שנת הלימודים.

יוראי להב-הרצנו: 20% מהסטודנטים הודיעו שהם חייבים לפרוש כי יש להם מצוקה כלכלית.

אופיר אקוניס: אני מודה לך על ההערה.

אופיר אקוניס: זאת הערה חשובה, שנצטרך לשקול אותה.

אופיר אקוניס: המצוקה הכלכלית של הסטודנטים, כמו המצוקה הכלכלית של המוכרים בדוכני הפלאפל, או של בעלי חנויות הבגדים, או של המלונאים, או של אנשי תיירות, או של בעלי הצימרים, או של כל המשק, שלצערי היה חייב לבלום את עצמו כתוצאה מהדבר.

יוראי להב-הרצנו: יש תוכניות סיוע?

אופיר אקוניס: יש תוכניות סיוע, ואתה, אני לא יודע איך הצבעת, חבר הכנסת הרצנו – בעד?

אופיר אקוניס: אני מאוד שמח.

אופיר אקוניס: אני מקווה שתצביע גם ביום חמישי בעד הסכם השלום עם האמירויות.

יוראי להב-הרצנו: הסטודנטים קורסים, אדוני השר.

אופיר אקוניס: ידידי, הכול בסדר.

אופיר אקוניס: ידידי, הכול בסדר.

אופיר אקוניס: אני שומע את כל מה שאתה אומר, ואני גם מבין את מה שאתה אומר.

אופיר אקוניס: אני גם מבין לליבם של הסטודנטים, של בעלי העסקים ושל כל הסקטורים שנקבתי וגם של אחרים שלא נקבתי בשמות שלהם.

אופיר אקוניס: יש את תוכניות הסיוע.

אופיר אקוניס: רוב הכסף, אדוני היושב-ראש, של תוכניות הסיוע, לא כולו, חבר הכנסת טופורובסקי, לא כולו – חבר הכנסת הרצנו, סליחה.

אופיר אקוניס: תכף אני אגיע לטופורובסקי, אני כבר בשלב הבא.

יוראי להב-הרצנו: – – –

אופיר אקוניס: לא, לא, כי אני חייב לך תשובה, כי אני חייב לך תשובה.

אופיר אקוניס: הכסף הזה מגיע ברובו, חבר הכנסת הרצנו, ואם יש צורך בתיקונים ובהשלמות, כך ייעשה.

אופיר אקוניס: אגב, אתה מוזמן להציע לחברי הממשלה את הצעותיך.

אופיר אקוניס: אני בוודאי אקשיב לך.

יוראי להב-הרצנו: ביום רביעי יש הצעת חוק שעולה.

אופיר אקוניס: לא, לא בהצעת חוק, שהיא כמובן לצורך, בוא נאמר, הפוסט בפייסבוק או הציוץ בטוויטר, אלא הצעות אמיתיות שנדון עליהן ונשקול אותן בכובד ראש.

אופיר אקוניס: אם הן טובות, אני בטוח שגם נאמץ אותן.

אופיר אקוניס: עכשיו לחבר הכנסת טופורובסקי, ובזה אסיים, אדוני היושב-ראש.

אופיר אקוניס: הוא הציג את ההצעה של – – –

מנסור עבאס: חשבתי שהגבת לשניהם יחד.

אופיר אקוניס: לא, לא.

אופיר אקוניס: ברעיון הגבתי לשניהם ביחד, אבל אני חייב להיות יותר ספציפי, חבר הכנסת טופורובסקי.

מנסור עבאס: טוב, אין לך הגבלת זמן.

אופיר אקוניס: אני מחיל על עצמי הגבלות זמן.

אופיר אקוניס: ובכן, חבר הכנסת טופורובסקי, שמעתי את נאומך בקשב רב וגם את חלוקת התיקים בממשלה שאתם מציעים.

אופיר אקוניס: אני רק רוצה להסב את תשומת ליבך, אדוני, שעכשיו הסתיימו חגי תשרי ולא פורים, ולכן אני קורא לכם להפסיק את רעיונות העוועים האלה.

אופיר אקוניס: חבר הכנסת טיבי בעצמו אמר לך כאן במליאה – אני ראיתי והקשבתי לו – שאת הרעיונות המשעשעים שלך תשאיר לחג הפורים ולא לחגי תשרי.

יוראי להב-הרצנו: איך הממשלה מתנהלת כשאין תקציב למדינה כבר מ-2018?

אופיר אקוניס: אני מבקש מהכנסת לדחות את הצעות האי-אמון.

אופיר אקוניס: תודה, אדוני היושב-ראש.

מנסור עבאס: תודה, אדוני השר אופיר אקוניס.

מנסור עבאס: אנחנו עוברים להצעה הבאה, הצעת הרשימה המשותפת:

מנסור עבאס: כישלון הממשלה באיסוף נשק חם בלתי מורשה המפוזר במרחב הציבורי ובמיוחד בחברה הערבית ומשמש אמצעי לפשע.

מנסור עבאס: תנמק את ההצעה בשם הרשימה המשותפת חברת הכנסת סונדוס סאלח.

מנסור עבאס: מסגרת הזמן – עשר דקות, חברת הכנסת.

סונדוס סאלח: תודה.

סונדוס סאלח: כבוד היושב-ראש, חברי וחברות הכנסת, היום, בפתיחת המושב, אני נאלצת לצערי להרוס את אשליית החגיגה הדמוקרטית הישראלית בהבעת אי-אמון בממשלה.

סונדוס סאלח: זה לא שהיה לי אמון לפני זה, אבל אני בכל זאת מחדשת את האמון עם הציבור ששלח אותי לכאן, עם הציבור שמאמין ברשימה המשותפת, ומחדשת את האי-אמון בממשלה הזאת, בעת ובמצבים אלו במיוחד.

סונדוס סאלח: אני מניחה שראש הממשלה, מכבד ומכובד, נשאר והקשיב לנאום, נכון, חברי חבר הכנסת סמי אבו שחאדה?

סונדוס סאלח: אני מניחה שהוא מקשיב לאנשים גם כשהם לא מסכימים איתו.

סונדוס סאלח: אני מניחה הרבה דברים.

סונדוס סאלח: אני מניחה שאנשים עדיין – אני חוזרת, לא היה לי אמון בממשלה הזאת, אבל יש לי משפט לאנשים שעדיין יש להם אמון בממשלה הזאת: הממשלה יורקת עליכם ואתם אומרים שזה גשם.

סונדוס סאלח: תתעוררו.

סונדוס סאלח: היום אני מאשימה מכאן את הממשלה הזאת בהפצת נשק בחברה הערבית, בכישלון באיסוף הנשק הקיים ובפגיעה בביטחון האישי ובחייהם של אנשים, עשרות אלפי אנשים לאורך השנים, שבחברה הערבית אולצו לחיות תחת איומים ואלימות.

סונדוס סאלח: כיום מאות אלפי כלי נשק פזורים במרחב האזרחי.

סונדוס סאלח: יותר מ-400,000 מהם לא מורשים.

סונדוס סאלח: רובם המוחלט ממקורות חוקיים, כמו משטרה וצבא.

סונדוס סאלח: בחמש השנים האחרונות, מ-2015 ועד היום, הוצאו למעלה מ-113,000 רישיונות נשק חדשים, בזמן שמספר המפקחים נשאר זהה – שישה מפקחים בלבד על מאות אלפי רישיונות נשק.

סונדוס סאלח: מתחילת שנת 2020, 76 גברים ונשים מהחברה הערבית נרצחו, רובם בנשק חם.

סונדוס סאלח: רק בחודש האחרון נרצחו 12 אנשים, אותו נושא שעליו הגיש חברי חבר הכנסת אוסאמה סעדי הצעה לדיון דחוף.

סונדוס סאלח: 18 גברים רצחו 17 נשים ותינוקת.

סונדוס סאלח: נוכחות נשק חם במרחב האזרחי מסכנת את החיים שלנו ופוגעת בביטחון האישי שלנו.

סונדוס סאלח: מחקרים הראו כי זמינותם של כלי נשק מעלה את הסיכוי לרצח, מעלה את הסיכוי לפשיעה באותו בית, מעלה את הסיכון – אישה שנמצא בביתה נשק, יש לה סיכוי גדול פי שלושה עד חמישה להירצח בהשוואה לאישה שאין בביתה כלי נשק.

סונדוס סאלח: הפגיעה בביטחון האישי שנפוצה ועולה עם הקורונה והפגיעה הכלכלית והחברתית דורשות טיפול דחוף ומיידי של הרשויות באיסוף הנשק, בשיפור הפיקוח והמעקב ובצמצום תפוצת הנשק במרחב.

סונדוס סאלח: באחד הפרקים של העונה השנייה של "סליחה על השאלה" מביאה הבמאית אבתיסאם מראענה ראיונות עם משפחות קורבנות האלימות והפשיעה, האנשים שנשארו עם האובדן הגדול: ילד שהיה ואיננו, אח גדול שתמיד יישאר בן 16 או בן 17, בעל ושני בנים, נשים שהעידו ושיתפו שאיבדו חלק מהנשמה שלהן עם הבן אדם שנרצח.

סונדוס סאלח: בכנות ובאומץ יושבות המשפחות השכולות ומשתפות בכאב על האובדן, על הילד שהיה ואיננו, על החלומות והתוכניות שהיו לו ונגוזו ככה, ברגע, וגם בשאלות ובכעס למה זה קרה.

סונדוס סאלח: באומץ הן משתפות בפחד לחיות עם זה שהרוצח מסתובב חופשי, חי את חייו באין מפריע, וגם ברגע שזה קרה – מי מהם שהיה שם לראות את זה, כמו אבא של דניאל, שמילותיו האחרונות היו: אבא, ביי.

סונדוס סאלח: אשתו של אחמד סיפרה איך התעוררה לילה אחד מחבטה בדלת, ראתה מישהו נכנס ככה באמצע הלילה הביתה, לבוש חרמונית, ניגש לאחמד ויורה בו.

סונדוס סאלח: היה מלא דם.

סונדוס סאלח: ככה, בבית, בסלון.

סונדוס סאלח: אח שלה נשאר עם מחמוד.

סונדוס סאלח: כשעוד היה בחיים, הוא אמר לו: תשמור על אימא, אני חושב שאני עומד למות – ומת.

סונדוס סאלח: אחותו של בשאר סיפרה ששמעה שמשהו קרה באינטרנט – הידיעות שם רצות מהר יותר – לפני שהספיקו להודיע להם רשמית.

סונדוס סאלח: בלילה נשארה אצל ההורים שלה, נכנסה לחדר של בשאר, ושוב ושוב, כמה פעמים, הסתכלה על המיטה, שהייתה ריקה, והיא קיוותה למצוא אותו ישן במיטה.

סונדוס סאלח: ככה התחילה לעכל את מה שקרה.

סונדוס סאלח: על הצורך לעכל, לחיות עם העצב והכאב, להרכיב מחדש את המשפחה שפורקה; על האח הגדול שלא רוצה שיראו שהוא בוכה, שעד היום לא חזר לעבוד; על החיסול של משפחה שלמה והצורך לעשות את הבלתי-אפשרי בשביל הילדים שנשארו, בתקווה שהשמחה תיכנס לחיים, על השאלה אם יוכלו לסלוח לרוצח יש הסכמה שאין סליחה ואין מחילה עד שהנעשה והנלקח יחזור, וכמובן, זה בלתי אפשרי – אני מזמינה אתכם לקחת 20 דקות ולשבת לצפות בפרק השלם.

סונדוס סאלח: לי לקח פעמיים – פרק קשה לצפייה ולעיכול, אבל מאוד חשוב לגעת ולהבין את מה שהמשפחות האלה חוות יום-יום.

סונדוס סאלח: זאת מחויבות שלנו וזאת האחריות שלנו.

סונדוס סאלח: כאן נשאלת השאלה, מדוע הממשלה בראשות נתניהו לא אוספת את הנשק ביישובים בחברה הערבית.

סונדוס סאלח: למה הממשלה הזאת אדישה למעשי הרצח הרבים כל כך בחברה הערבית?

סונדוס סאלח: למה בזמן שיישובים רבים הופכים לאזורי מלחמה, שאין ביטחון אישי ברחובות ובבתים, השרים, חברי הממשלה והקואליציה ורובם המוחלט של חברות וחברי הכנסת, חברי הבית הזה, ישנים בשקט בלילה כאילו שהנושא לא נוגע אליהם ולא באחריותם, לא באחריותכם?

סונדוס סאלח: ההיגיון הבריא אומר שאם הפשע, האלימות ומעשי הרצח בחברה הערבית היו מפריעים לראש הממשלה, לממשלה הזאת ולעומד בראשה, היא הייתה עושה משהו בנדון, בשבועות האחרונים ראינו שכשמשהו מפריע לראש הממשלה, כמו ההפגנות וחוסר האמון של הציבור בשיטה ובשליטה שלו, הוא יודע להפעיל את כל האמצעים, להכשיר את הלא-כשרים ולהמציא כלים שלא היו כדי לשטח עקומות, כשזה לא משעמם אותו.

סונדוס סאלח: ואם יש עקומה שצריך לשטח במיידי, היא ימי הממשלה הזאת.

סונדוס סאלח: גבירותיי ורבותיי, חברות וחברי הכנסת, בשלב הזה בכהונה הפוליטית של נתניהו, שיש לקוות ולפעול שיהיה השלב האחרון בהחלט, כבר אין שום ספק מה מניע אותו: בשם החופש האישי שלו והמשך השליטה הוא מחזק את השליטה על כולנו ומוכר אותנו, את משאבי הטבע ואת העתיד שלנו ושל הילדות והילדים שלנו בזול, ממש בזול.

סונדוס סאלח: בתמורה הוא מבטיח לנו, בזלזול רב, מיליונים, עשרות מיליונים, אולי מאות מיליונים; הוא לא בטוח בתג המחיר שלנו והחיים שלנו.

סונדוס סאלח: האמת העצובה היא שלממשלה מסתדר פוליטית שיש נשק חם, אלימות ומשפחות פשע חמושות בחברה הערבית, כי החיים שלנו בשבילם הפקר.

סונדוס סאלח: כך גם חייו של מאהר אל-אח'רס, שעצור מינהלית מסוף יולי ושובת רעב 77 ימים.

סונדוס סאלח: בדיון בעתירה לשחרורו היום בבג"ץ ניכר שהשופטים לא מוטרדים מהסכנה לבריאותו או לחייו בשלב זה.

סונדוס סאלח: הממשלה לא עושה דבר כדי לאסוף נשק חם בחברה הערבית מאותה סיבה שהיא לא מאפשרת בנייה של יישוב ערבי חדש; שהיא גוזלת את כל קרקעות העתודה לצעירות וצעירים ערבים ביישובים הקיימים; משמרת הפרדה במערכות החינוך, בתקשורת, בתרבות, וחשדנות ועוינות בין הרוב היהודי למיעוט הערבי-פלסטיני.

סונדוס סאלח: הממשלה במשטר הדמוקרטי ליהודים בנויה לשמור את הכוח והמשאבים בידי קבוצה מסוימת, השולטת על חשבון קבוצה אחרת, מוחלשת.

סונדוס סאלח: ההפרדה, כמו הכיבוש והדיכוי הצבאי, יסתיימו יום אחד, כי מציאות המבוססת על שנאה, הפרדה, גזענות והסתה היא לא בת-קיימא, לא בריאה ולא שפויה.

סונדוס סאלח: הבאר המורעלת הזו כבר יבשה.

סונדוס סאלח: אין לכם כבר שום דבר לתת.

סונדוס סאלח: כבר ראינו טוב מאוד מי אתם ומה אתם ומה מעניין אתכם ולמה אתם שואפים.

סונדוס סאלח: כולנו ראינו, לא רק הציבור הערבי.

סונדוס סאלח: אני פותחת היום את המושב הזה בהבעת אי-אמון בממשלה הזאת – אמון שלא היה קודם ואין לי אותו.

סונדוס סאלח: שלא כמו אלו שבימים אלה נשבר להם האמון שהיה, אנחנו מהיום הראשון לא זכינו לאמון הבסיסי הזה בין משטר ומדינה לאזרחים שלה.

סונדוס סאלח: מהיום הראשון זכינו לעוינות וגזענות ממוסדת וממסדית, להזנחה במקרה הטוב ולגזל, גזענות, ממשל צבאי, רדיפות פוליטיות, דיכוי ואלימות משטרתית וממסדית במקרה הרע.

סונדוס סאלח: אני מסיימת.

סונדוס סאלח: בשם הציבור הערבי שבחר בי ובשם כל הישראלים שעוקבים בדאגה וחרדה אחר ההתנהלות המופקרת והמפקירה של הממשלה הזאת והעומד בראשה, אני אומרת לכם היום: שחררו אותנו.

סונדוס סאלח: נכשלתם.

סונדוס סאלח: אתם מזיקים ופוגעים בחיים שלנו בכל התחומים.

סונדוס סאלח: כל רגע שלכם בשלטון הוא נזק לכל אדם במרחב הזה, נזק לבריאות הפיזית והנפשית שלנו, לביטחון האישי, לפרנסה, לחינוך, לתרבות, לכלכלה, לזכות לחיות פה בכבוד, לחופש התנועה, לזכות למחאה, לזכות להזדקן פה בכבוד.

סונדוס סאלח: אין בכם אמון.

סונדוס סאלח: אתם כישלון פוליטי, מוסרי ואנושי.

סונדוס סאלח: לכו.

סונדוס סאלח: אין לנו אמון בכם.

סונדוס סאלח: הציבור מאבד אמון בכם.

סונדוס סאלח: לכו.

סונדוס סאלח: תשאירו לנו לשקם את ההריסות והנזק, ויש הרבה מה לתקן.

סונדוס סאלח: תודה.

מנסור עבאס: תודה, חברת הכנסת סונדוס סאלח.

מנסור עבאס: ישיב השר אופיר אקוניס, בשם השר לביטחון הפנים.

אופיר אקוניס: תודה.

אופיר אקוניס: אדוני היושב-ראש, גברתי חברת הכנסת סאלח – כן, ביטאתי נכון.

אופיר אקוניס: יפה.

קריאה: – – –

אופיר אקוניס: יכול להיות שהיא הכי צעירה, אבל הזיכרון הוא פחות מוצלח, אני אומר לך גם מדוע – משום שהדברים שלך בסיום דברייך עומדים בניגוד מוחלט למציאות.

אופיר אקוניס: הדבר הראשון הוא שדווקא התחלואה במגזר הערבי, על פי כל הנתונים של המל"ל, של משרד הבריאות, אדוני היושב-ראש, ירדה בצורה מאוד משכנעת בשבועיים-שלושה האחרונים.

קריאה: זה לא בגלל הסגר.

אופיר אקוניס: ידידיי, חבר הכנסת כסיף, זה לא בגלל הסגר, זה לא בגלל מד"א, זה לא בגלל הרופאים, זה לא בגלל – – –

סונדוס סאלח: – – –

אופיר אקוניס: אני אענה לך על זה.

אופיר אקוניס: אני אענה לך על זה, גברתי.

אופיר אקוניס: תאמיני לי שאני אענה לך.

אופיר אקוניס: והדבר השני, אבל על זה נעמיד אתכם במבחן אולי אחר כך, יותר מאוחר, גם הערב, בסיכום – גם לקראת סיכום הערב הזה, ובוודאי ביום חמישי, נעמיד את הרשימה המשותפת למבחן באופן הצבעת

אופיר אקוניס: כם על חוזה השלום בין ישראל לבין האמירויות.

סמי אבו שחאדה: אנחנו לא מקבלים ציונים.

אופיר אקוניס: נראה, חבר הכנסת שחאדה.

אופיר אקוניס: נמתין ונראה.

סמי אבו שחאדה: לא מקבלים ממך ציונים, זה בטוח.

אופיר אקוניס: ידידי, נמתין ונראה.

סמי אבו שחאדה: לא, לא.

סמי אבו שחאדה: אני כבר אומר לך, אדוני, אנחנו לא מקבלים ממך ציונים, לא בחמישי ולא בשישי ולא בראשון.

אופיר אקוניס: אני לא ביקשתי לחלק לך ציונים.

אופיר אקוניס: אמרתי שנמתין ונראה איך אתה מצביע.

סמי אבו שחאדה: זה בדיוק מה שאמרת.

סמי אבו שחאדה: אני פשוט אומר לך את זה מעכשיו.

אופיר אקוניס: נמתין ונראה איך אתה מצביע.

אופיר אקוניס: מאוד מעניין.

סמי אבו שחאדה: אני גם אסביר לך.

סמי אבו שחאדה: אני עושה את זה טוב וחזק, ואני גם אסביר לך.

אופיר אקוניס: אני אומר לך.

אופיר אקוניס: אני אחזור בעברית, מפני שאינני יודע ערבית טוב.

אופיר אקוניס: פעם ידעתי, אבל זה הלך ונמוג ככל שהתקדמתי לחטיבת הביניים.

סמי אבו שחאדה: מה למדת, בחייאת דינכ, "האת אל-הווייה" למדת?

סמי אבו שחאדה: מה למדת?

אופיר אקוניס: לא.

אופיר אקוניס: לא.

אופיר אקוניס: למדנו – – –

סמי אבו שחאדה: יותר מ"האת אל-הווייה"?

סמי אבו שחאדה: האת אל-הווייה – – –

אופיר אקוניס: אם תהיה בשקט, אני אענה לך.

מנסור עבאס: חבר הכנסת סמי אבו שחאדה, נא לאפשר לשר לדבר.

אופיר אקוניס: היה "ג'ארכ קריבכ", לתלמידי כיתות ד' עד ו', וזה שודר בטלוויזיה הלימודית.

אופיר אקוניס: למדתי, ולא רע, אני חייב להגיד לך.

סמי אבו שחאדה: "בטאטא?

סמי אבו שחאדה: לא, בידיש בטאטא" – זה מה שלמדת ב"ג'ארכ קריבכ".

אופיר אקוניס: דווקא, אני חייב להגיד לך, דווקא לא קללות.

אופיר אקוניס: וגם לא ואללה וסבבה.

סמי אבו שחאדה: "עינדכ בטאטא", הוא היה אומר, מכרם חורי.

אופיר אקוניס: מכרם חורי היה כוכב הסדרה, נכון.

סמי אבו שחאדה: נכון.

סמי אבו שחאדה: "לא, בידיש.

סמי אבו שחאדה: מא בידי בטאטא", ככה זה היה.

אופיר אקוניס: תודה.

סמי אבו שחאדה: זאת הרמה, אדוני השר.

מנסור עבאס: חבר הכנסת סמי אבו שחאדה.

אופיר אקוניס: אני עדיין מצפה לראות את אופן הצבעתך ביום חמישי, זה מעניין אותי.

אופיר אקוניס: אדוני, אני עונה בשם המשרד לביטחון פנים והשר לביטחון פנים.

אופיר אקוניס: עכשיו לעניין הצעת האי-אמון: בשנים האחרונות הוקצו משאבים ארגוניים משמעותיים וחסרי תקדים למאבק בפשיעה בחברה הערבית ולהרחבת שירותי המשטרה.

אופיר אקוניס: בשנים אלה הקימה משטרת ישראל יחידות ייעודיות ללחימה בפשיעה המאורגנת והחמורה, לרבות בחברה הערבית, ובאופן שוטף סיכלה ומסכלת אירועים פליליים רבים.

אופיר אקוניס: כידוע לכם, בוודאי, הטיפול מצריך פעולות מודיעין וחקירות מורכבות.

אופיר אקוניס: לעיתים התוצאה במלואה היא רק בטווח הארוך.

סונדוס סאלח: – – –

אופיר אקוניס: לא.

אופיר אקוניס: אני, לפני שאני מקריא את תשובת המשרד לביטחון פנים, גם קראתי אותה.

אופיר אקוניס: יש כאן כמה דוגמאות להצלחות, שאני אתן לך אותן בהמשך.

אופיר אקוניס: ובכל מקרה, כידוע לך, נדרש גם זמן, ובהחלט צריכה גם להיות, אדוני היושב-ראש, מעורבות של גורמים נוספים, ובהם מערכות החינוך, הרווחה, גם המשפט וגם ההנהגה המקומית וגם ההנהגה הארצית.

אופיר אקוניס: משטרת ישראל הציבה את משימת העמקת שירותי המשטרה לחברה הערבית כמשימה מרכזית בתוכנית העבודה.

אופיר אקוניס: באפריל 2016 – אגב, זה בממשלה הקודמת – התקבלה החלטה 1402 בנושא שיפור רמת הביטחון האישי במגזר הערבי וחיזוק הביטחון בירושלים, שמטרתה לחזק ולהעצים את שירותי המשטרה בחברה הערבית.

אופיר אקוניס: בעקבותיה הכינה המשטרה תוכנית חומש לשנים 2016–2020.

אופיר אקוניס: מטרות התוכנית הן לחזק את המשילות ביישובי החברה הערבית, להנגיש שירותי משטרה לחברה הערבית, להגביר את ההרתעה, לחזק את הביטחון האישי ולהביא לעלייה באמון הציבור במשטרה.

אופיר אקוניס: התוכנית אושרה בשלהי שנת 2016.

אופיר אקוניס: כפי שאת בוודאי יודעת, במסגרתה הוקמו תחנות משטרה, חוזקו נקודות משטרה, גויסו שוטרים נוספים – ובהם, אדוני היושב-ראש, שוטרים מוסלמים – חוזקו מערכים מקצועיים, הותוו תוכניות חברתיות משטרתיות, כדוגמת מגמת משטרה בבית הספר.

סונדוס סאלח: ישנה עלייה במספר השוטרים וגם עלייה במספר הנרצחים – – –

אופיר אקוניס: אני אומר לך – קודם כול, אני מצטער על כל נרצח ונרצחת, בכל מגזר, בכל דת, בכל מקום בארץ ובעולם.

אופיר אקוניס: יש להצטער על זה, אין שום שאלה.

אופיר אקוניס: עכשיו, אני אומר לכם, את שאלת על גיוס השוטרים?

אופיר אקוניס: ובכן, החל משנת 2016 גויסו כ-500 שוטרים מוסלמים, מתוכם 50 נשים.

אופיר אקוניס: נבנו עשר תחנות משטרה – יש כאן את כל הרשימה, אני אתן את חלקה: כפר כנא, ג'יסר א-זרקא, באקה אל-גרבייה – –

סמי אבו שחאדה: אדוני רואה – – – בין המספר של עליית השוטרים והמספר של עליית הנרצחים?

אופיר אקוניס: – – מג'ד אל-כרום, טמרה, מנדא, טירה וכפר קאסם.

קריאה: קורלציה חיובית.

סמי אבו שחאדה: אדוני, יותר שוטרים – יותר נרצחים.

סמי אבו שחאדה: מה קורה?

סמי אבו שחאדה: צריך לבדוק את זה, זה לא טוב.

סונדוס סאלח: מה אתה אומר על זה?

סונדוס סאלח: אולי זה גורם מעודד?

סמי אבו שחאדה: אדוני, יש לך מספרים, כמה מאות נרצחים מ-2016 עד היום?

מנסור עבאס: חברי הכנסת.

אופיר אקוניס: אדוני היושב-ראש, זאת שאלה.

אופיר אקוניס: ולכן אני שואל אותך אם הצעתך, חברת הכנסת, היא להוריד מחדש את נקודות המשטרה ולהפחית את מספר השוטרים ולא לגייס את השוטרים והשוטרות המוסלמים גם כן.

סונדוס סאלח: – – –

אופיר אקוניס: מעניין מאוד, אני לא חושב שזאת השיטה הנכונה, וגם המשטרה וגם הממשלה לא.

אופיר אקוניס: בכל מקרה, והינה אני משיב לך, בכל המקומות שבהם נפתחו תחנות משטרה ניתן לראות את התוצרים – את העלייה במספרי החשיפות, כתבי האישום, גם את העלייה במדדי אמון הציבור הרלוונטי.

אופיר אקוניס: ויש כאן דוגמאות רבות למכביר על פתיחת תיקים על עבירות אמל"ח.

סונדוס סאלח: – – –

אופיר אקוניס: אז אני מסביר לך, אני אומר לך.

אופיר אקוניס: ישנם, על פי נתוני המשטרה – אני לא השר לביטחון פנים, אבל אני עונה בשמו, בשם המשטרה גם כן – נפתחו ב-2017 263 תיקים על עבירות אמל"ח, ב-2018 – 293 תיקים וב-2019 – 454.

אופיר אקוניס: ניתן לראות עלייה גם בתפיסות הנשק הבלתי-חוקי.

אופיר אקוניס: אגב, מבצע לאיסוף נשק בלתי חוקי, שתוכנן – – –

סונדוס סאלח: היה נשק חוקי במשטרה – – – זה היה חוקי באיזשהו שלב.

אופיר אקוניס: הנשק הזה, שכבר נפתחו בגינו תיקים, וגם מבצע איסוף נשק בלתי חוקי שתוכנן ותוקצב לתקופה הזאת, נדחה – לצערי, אני אומר – בשל מגפת הקורונה, ואני מקווה מאוד שהמשטרה תבצע אותו בהקדם האפשרי.

אופיר אקוניס: אני אומר לכם גם שהלחימה בהחזקה, בסחר ובשימוש באמצעי לחימה בלתי חוקיים עומדת בראש סדר העדיפויות של המשטרה, ובמסגרתה פועלות כלל יחידות המשטרה לתפיסת אמל"ח.

אופיר אקוניס: מספר פריטי האמל"ח, חברות וחברי הכנסת, הנתפס מדי שנה במגזר הערבי מגיע למאות רבות.

אופיר אקוניס: אגב, זה שנים ארוכות שלא נעשה שום טיפול.

מנסור עבאס: שום דבר.

סונדוס סאלח: – – –

אופיר אקוניס: בהמשך לאמור, יצוין כי המשטרה עורכת מבצעים יזומים לאיסוף אמל"ח, ובהם מתבקשים האזרחים למסור מרצונם את האמל"ח המצוי ברשותם.

אופיר אקוניס: כך, בין 17 בנובמבר ל-5 בדצמבר 2019 התקיים מבצע החזרת כלי ירייה, המבצע האחרון בפריסה ארצית בנקודות החזרה אזרחיות ובתחנות המשטרה השונות.

אופיר אקוניס: הייתי רוצה לראות הצלחה יותר גדולה של המבצעים הללו והחזרה מסיבית יותר של האמל"ח שנמסר.

אופיר אקוניס: מלבד האמור, המשטרה פועלת במישורים נוספים כדי למגר את אירועי האלימות והרצח בחברה הערבית.

אופיר אקוניס: בעקבות ריבוי אירועי אלימות חמורה וירי, החל מחודש אוקטובר 2019 הפעילה המשטרה מפקדות משימתיות ייעודיות לפעילות בחברה הערבית במחוזות צפון, חוף ומרכז.

אופיר אקוניס: המפקדות המשימתיות פעלו באופן ממוקד ונחוש לאורך זמן נגד הפשיעה החמורה, מוקדי האלימות והחזקת הנשק ביישובים.

אופיר אקוניס: וכך – ניקח את דוגמאות טירה, רמלה ולוד במשך ארבעה חודשים – התוצרים הם: 351 מעצרים – אני מקווה שאת רושמת את כל הנתונים; 382 חיפושים, 30 רובים, 28 אקדחים, שמונה רימונים, שישה מטעני חבלה, וזה רק ממחוז אחד.

אופיר אקוניס: מהמשרד לביטחון פנים והשר מבקשים למסור לכנסת שתיקי רצח הם בראש סדר העדיפויות, ושישנה, אדוני היושב-ראש, עלייה של 14% בפיענוח בחברה הערבית בשנים 2019-2018.

אופיר אקוניס: לסיכום, מדיניות המשרד לביטחון הפנים לשנים 2021-2020היא לחזק את אכיפת החוק, האמון והשירות לחברה הערבית, ובכלל זה שיפור השירות והעמקת האכיפה והנוכחות של גופי המשרד לביטחון פנים.

אופיר אקוניס: אגב, אני לא יודע מאיפה התזה הזאת שלך, היא מאוד מוזרה.

אופיר אקוניס: אם תוכלי להראות לי מחקר בעניין הזה.

אופיר אקוניס: אם תוציאי – – –

סונדוס סאלח: – – –

אופיר אקוניס: לא, לא.

אופיר אקוניס: את הצעת – הצעת להוציא את כוחות השיטור מהיישובים הערביים, וככה האלימות ומעשי הרצח היו יורדים.

אופיר אקוניס: אני לא מכיר דברים כאלה בעולם.

אופיר אקוניס: בעולם לא שמעתי על דברים כאלה, אבל נשמח לקרוא, אם יש לך איזו מסקנה חדשה בעניין הזה – להעביר אותה.

סונדוס סאלח: הפוך, זה לא נכון.

אופיר אקוניס: טוב, אנחנו חלוקים.

סונדוס סאלח: זה שיש יותר שוטרים, יש יותר רצח – – –

אופיר אקוניס: אנחנו חלוקים, אנחנו חלוקים בעניין זה.

סונדוס סאלח: בוא נבחן את האופציה השנייה.

אופיר אקוניס: אנחנו ממשיכים.

אופיר אקוניס: טוב, זה סיכון גדול מדי.

סונדוס סאלח: – – –

אופיר אקוניס: זה סיכון גדול מדי.

אופיר אקוניס: אני לא הייתי מציע לך לחזור.

מנסור עבאס: אני מציע לך לקצר בנושא הזה.

מנסור עבאס: אתה איש יקר, ואני מציע לך.

אופיר אקוניס: יש לי הצעה אופרטיבית – מייד, אני רק אסיים לסקור את סיכומה של המשטרה: שיפור יכולות האיסוף המודיעיני באמצעים אנושיים וטכנולוגיים; הגדלת היקף העדים המוגנים ברשות להגנת עדים; מאבק בתופעות החזקת אמל"ח בלתי חוקי והמשך מבצעי איסוף נשק; טיפול בתופעה של סחיטת דמי חסות ואלימות במשפחה; הרחבת שילוב משרתים ומתנדבים בגופי ביטחון הפנים מקרב החברה הערבית.

אופיר אקוניס: הצעתי האופרטיבית, אדוני היושב-ראש, היא לקיים דיון יסודי ביותר בעניין הזה בוועדת הפנים של הכנסת, וכמובן להסיר מסדר-יומה של הכנסת את הצעת האי-אמון בנושא הזה.

אופיר אקוניס: תודה.

מנסור עבאס: תודה, אדוני השר.

מנסור עבאס: אנחנו מקיימים דיון מעמיק בוועדה המיוחדת לפשיעה ואלימות בנושא הזה.

מנסור עבאס: אתה איש יקר, ואני רוצה להציע לך, אל תסכים פעם שנייה לייצג את הממשלה או את המשרד לביטחון פנים בנושא הזה.

מנסור עבאס: המבחן הוא מבחן התוצאה.

מנסור עבאס: כל המספרים שהצגת נכונים, אבל הבעיה יותר גדולה מהמספרים האלה.

מנסור עבאס: הם לא מייצגים שום דבר.

אופיר אקוניס: אני חוזר על הצעתי לקיים את הדיון הזה בוועדה.

מנסור עבאס: טוב.

מנסור עבאס: אנחנו עוברים להצעה הבאה להבעת אי-אמון, הצעת ישראל ביתנו וימינה: מחדל הממשלה במערכה מול נגיף הקורונה.

מנסור עבאס: ינמק את ההצעה חבר הכנסת אביגדור ליברמן, בבקשה, עשר דקות.

אביגדור ליברמן: אדוני היושב-ראש, אדוני השר, כנסת נכבדה, גברתי מזכירת הכנסת – תל חי, תראו, אני רוצה לציין מההתחלה, כשאנחנו מדברים על משבר הקורונה, זה קודם כול משבר כפול – משבר בניהול המאבק בנגיף הקורונה ומשבר אמון.

אביגדור ליברמן: הציבור הפסיק להאמין בממשלה, הציבור הפסיק להאמין בקבינט הקורונה.

אביגדור ליברמן: ואני לא רוצה ללכת רחוק.

אביגדור ליברמן: אני אצטט את נשיא המדינה, שדיבר כאן במליאת הכנסת רק לפני שעה, שעה וחצי.

אביגדור ליברמן: מה אמר הנשיא?

אביגדור ליברמן: ריבונו של עולם, תמנו סוף-סוף מפכ"ל למשטרה, תביאו תקציב.

אביגדור ליברמן: איך אפשר לנהל מאבק כלשהו?

אביגדור ליברמן: איך אפשר לנהל את כלכלת המדינה כשאין תקציב?

אביגדור ליברמן: אדוני השר, אני יכול להגיד לך שאין מדינה אחת בעולם שעדיין אין לה תקציב מאושר לשנת 2020.

אביגדור ליברמן: אני אומר לך יותר מזה, תעבור על רשימת מדינות ה-OECD, כמעט כולן כבר אישרו תקציב ל-2021, אבל במדינת ישראל אין תקציב ל-2020.

אביגדור ליברמן: אנחנו מדברים על משבר הניהול.

אביגדור ליברמן: קודם כול, בכירי האוצר הצביעו אי-אמון בממשלה הזאת.

אביגדור ליברמן: תסתכל, רק עכשיו התפטרה קרן טרנר, מנכ"לית משרד האוצר.

אביגדור ליברמן: היא לא מהשמאל, היא מינוי של הממשלה הזאת, של השר הזה.

אביגדור ליברמן: גם כשנשיא המדינה מדבר על חוסר הניהול הזה, על היעדר תקציב, על היעדר מפכ"ל, על הדברים האחרים, צריך לזכור – אתה, אדוני השר, בטח יודע – נשיא המדינה הוא האיש הכי ממלכתי, הוא נולד בליכוד, הוא בית"רי מלידה.

אביגדור ליברמן: אז להאשים כל הזמן: שמאל, ימין, תקשורת – זה לא יעבוד.

אביגדור ליברמן: זה פשוט לא יעבוד.

אביגדור ליברמן: אבל כשאני מסתכל על כל ההתפטרויות ממשרד האוצר, כולל החשב הכללי, כולל ראש אגף התקציבים, וכמו שהזכרתי כבר, מנכ"לית האוצר, מדובר קודם כול בכישלון ניהולי.

אביגדור ליברמן: כשאני מסתכל גם כמה תוכניות כבר הובאו מאז פרוץ אותו משבר הקורונה – כמה תוכניות כבר שמענו?

אביגדור ליברמן: הביאו כבר שמונה תוכניות שונות.

אביגדור ליברמן: תוכנית אחת עוד לא הסתיימה, כבר מביאים תוכנית נוספת.

אביגדור ליברמן: אבל מה?

אביגדור ליברמן: ראש הממשלה הרביץ 21 הופעות בטלוויזיה.

אביגדור ליברמן: בכל פעם יש לו נאום לאומה – 21 הופעות בטלוויזיה, ואני כבר לא מדבר על כל ההודעות האחרות.

אביגדור ליברמן: שמונה תוכניות, 21 הופעות, ומה התוצאה?

אביגדור ליברמן: אנחנו הגענו באמת לשיא בלתי נתפס.

אביגדור ליברמן: יחס חוב–תוצר – 85%; גירעון משוער, כנראה – 13%.

אביגדור ליברמן: מדובר על כישלון בניהול.

אביגדור ליברמן: אני מדבר כרגע גם על נושא ההחלטות האבסורדיות.

אביגדור ליברמן: הרי למה הציבור לא מאמין בהחלטות הממשלה?

אביגדור ליברמן: כשמתקבלת החלטה אבסורדית – מצד אחד סוגרים בתי מלון במדינת ישראל, אבל מה, תיירים יכולים להציף את יוון, קפריסין ובולגריה.

אביגדור ליברמן: אני שמעתי כמה אנשים שעכשיו חזרו מיוון.

אביגדור ליברמן: דיברתי עם מישהו שחזר רק לפני יומיים מרודוס – הוא אומר: תקשיב, רודוס תחת כיבוש ישראלי, הרגשתי כמו באילת, כולם מדברים רק עברית.

אביגדור ליברמן: אז מה, אנחנו צריכים לסבסד את כלכלת יוון, בולגריה וקפריסין למרות המשבר הכלכלי כאן?

אביגדור ליברמן: דיברתי עם המשנה למנכ"ל שלך, פרופ' גרוטו.

אביגדור ליברמן: אני אומר: תסביר לי למה אסור לשחק טניס, שני אנשים על מגרש ממוצע 700 מטר, באוויר פתוח, אבל באוטובוס בין-עירוני, חלל סגור, 30 איש, יכולים לנסוע במשך שעתיים וחצי – זה פחות או יותר נסיעה מירושלים לחיפה – דברים שלא מתקבלים על הדעת.

אביגדור ליברמן: מצד אחד אפשר ללכת לקנות אוכל בסופר, מסתובבים שם עשרות אנשים, אבל להגיע למסעדה לקחת take away אסור.

אביגדור ליברמן: לכן, חוסר האמון של הציבור זאת הבעיה הכי חריפה, בעיה מספר אחת.

אביגדור ליברמן: אני יכול להגיד לך שאנחנו פה כמה ח"כים, יוליה מלינובסקי, עודד פורר, סיירנו במשל"ט הלאומי ושאלנו את כולם – גם את הפרויקטור הלאומי פרופ' גמזו, גם אנשים שיושבים – מה מבחינתכם הבעיה מספר אחת.

אביגדור ליברמן: כולם ללא יוצא מן הכלל אמרו דבר אחד: חוסר אמון של הציבור.

אביגדור ליברמן: וכשמאשימים את האחרים, כולל קודם כול אותי: אתם קוראים לא לציית להחלטות ממשלה, לא לציית להחלטות של הכנסת – אין שום סיבה, כי הראשון שמפר את ההחלטות הוא ראש הממשלה, וסביבתו הקרובה.

אביגדור ליברמן: כשראש הממשלה חוזר מוושינגטון ודבר ראשון רץ להתחכך עם כל התומכים שהסיעו אותם לשדה התעופה והוא גוזר על עצמו רק חמישה ימי בידוד – כולם שבועיים והוא רק חמישה ימי בידוד – אין שום סיבה שמישהו יאמין לו, כמו שאין שום סיבה – כששני יועצים של ראש הממשלה מפירים גם חמישה ימי בידוד, אין שום סיבה שמישהו יאמין בזה.

אביגדור ליברמן: אז לכן, כשאנחנו כולנו מסתכלים על כל מה שקורה – ואני הזכרתי רק כמה מאותן החלטות אבסורדיות, למשל מקוואות פתוחים אבל חוף הים סגור – אף אחד לא יקבל את זה.

אביגדור ליברמן: , אף אחד לא יאמין שהחלטות מתקבלות על בסיס ענייני ומקצועי.

אביגדור ליברמן: כשאני שומע שכל הזמן מדברים על השוליים, על הקצוות בחברה החרדית, שהם מפירים והם משתוללים, השדרה המרכזית – אתה יודע, כשהרבי מוויז'ניץ עושה טיש, זה לא שוליים; כשהאדמו"ר מבעלז קורא להמשיך אורח חיים תורני ולפתוח את כל תלמודי התורה וכל הישיבות, ואף אחד – לא מהקואליציה, לא מהאופוזיציה – לא מצייץ, אז אף אחד לא יאמין שאותם עסקים קטנים שעומדים בתקן של התו הסגול, שאין שם אף פעם יותר מעשרה אנשים, שבכלל לא עוסקים בקבלת קהל, הם לא מבינים ולא יאמינו שהם צריכים להיות סגורים.

אביגדור ליברמן: אז אדוני השר, קודם כול הבעיה היא בממשלה.

אביגדור ליברמן: הממשלה הזאת בכלל לא מתכנסת.

אביגדור ליברמן: כל הביורוקרטיה שהצהרתם, 35 שרים – לא יודע – 14 סגנים, איך אפשר לתפקד?

אביגדור ליברמן: ועדת השרים לחקיקה לא התכנסה כבר, לא יודע, חודשים רבים.

אביגדור ליברמן: אתם מדברים על זה שהציבור כן מאמין, לא מציית, יש כאלה שקוראים או ממרידים את הציבור – איזה שטויות אתם מדברים.

אביגדור ליברמן: שום דבר לא מתפקד – הממשלה לא מתפקדת, הכנסת לא מתפקדת.

אביגדור ליברמן: אני כבר לא מדבר על כל ההאשמות וכל הקטטות בין שני מרכיבים של כחול לבן והליכוד, אבל אני רואה שגם שר התיירות מתפטר, אני רואה שחבר הכנסת גדעון סער מתפטר מוועדת החוקה, אז כששום דבר לא מתפקד אין היגיון, אין רציונל, אין עבודה מקצועית.

אביגדור ליברמן: על מה אפשר לדבר?

אביגדור ליברמן: אני כבר הזכרתי, אדוני השר, עכשיו אתה תיכנס לאתר האינטרנט תוך כדי הדיון שלנו, תסתכל כמה מובטלים במדינת ישראל, תסתכל באתר של הלשכה המרכזית לסטטיסטיקה, תסתכל באתר של הביטוח הלאומי ושירות התעסוקה – תראה נתונים שונים.

אביגדור ליברמן: עד היום אין לנו מסד נתונים אחיד.

אביגדור ליברמן: אי-אפשר להבין.

אביגדור ליברמן: שמעתי פה את ראש הממשלה מתפאר שיש ירידה.

אביגדור ליברמן: אני לא יודע כמה בדיקות נעשו בימים האחרונים, איפה נעשו בדיקות, אם בכל המגזרים, אם בכל האזורים נעשו בדיקות.

אביגדור ליברמן: כשנגיע עוד פעם חזרה ל-50,000, 60,000 בדיקות ביום, כשהבדיקות האלה באמת יקיפו את כל הציבור – גם המגזר החרדי, גם גוש דן, גם מגזר המיעוטים – אז אנחנו נדע באמת מה המצב האמיתי.

אביגדור ליברמן: כרגע אני מתייחס לזה לחלוטין כמצג שווא, לא כנתונים אמיתיים אלא אך ורק כמצג שווא.

אביגדור ליברמן: לכן, אדוני השר, אני חושב שהממשלה הזאת באמת, קודם כול, היא כישלון ניהולי, היא כישלון פוליטי, היא כישלון כלכלי בכל מובן שהוא.

אביגדור ליברמן: אנחנו רואים גם את ההתכנסות אתמול – חלק מהשרים נכנסים, חלק פתאום לא יכולים להיכנס לאותה התייעצות.

אביגדור ליברמן: שמעתי שאפילו שר המשפטים הגיע ולא נתנו לו להיכנס לאותה התייעצות.

אביגדור ליברמן: אני מסתכל – שר השיכון מתפטר, מחזירים אותו כסגן שר השיכון.

אביגדור ליברמן: זה הכול באמת רכבת הרים, נדנדה אחת גדולה.

אביגדור ליברמן: אין ניהול, אין אמון הציבור – –

מנסור עבאס: תודה.

אביגדור ליברמן: – – לכן אין לכם שום סיכוי להצליח במאבק בקורונה, אין לכם שום סיכוי להצליח בשיקום הכלכלי, ותסיקו מסקנות כמה שיותר מוקדם.

אביגדור ליברמן: תודה.

מנסור עבאס: תודה.

מנסור עבאס: ישיב על הצעת האי-אמון שר הבריאות חבר הכנסת יולי אדלשטיין.

יולי יואל אדלשטיין: מישהו שכח משקפיים כאן.

יולי יואל אדלשטיין: שיתוף פעולה בין קואליציה לאופוזיציה.

יולי יואל אדלשטיין: אדוני היושב-ראש, חברי הכנסת – – –

קריאות: – – –

יולי יואל אדלשטיין: תאמינו לי, אני כבר שמעתי כל כך הרבה פעמים בחיים הפוליטיים שלי שלא יצביעו לי בגלל דבר זה או אחר, שאני כבר לא מתרגש.

יולי יואל אדלשטיין: חבריי חברי הכנסת, חבר הכנסת ליברמן, קודם כול אני מאוד שמח שיש לי מנהג, כשאני עונה על הצעת אי-אמון, לבוא ולשמוע את הדובר, כי אני חייב לומר שאני קיבלתי את הצעת האי-אמון, והיא כל-כולה על חוסר היכולת שלנו לעשות בדיקות.

יולי יואל אדלשטיין: חתומים כאן חברי הכנסת איילת שקד ועודד פורר.

יולי יואל אדלשטיין: לא יודע אם במקרה או לא במקרה, על המכתב הזה אין תאריך, ואז אמרתי: אה, זה מסביר את זה, כנראה הצעת האי-אמון הזאת הוגשה בשבוע הראשון או השני שלי במשרד, לפני ארבעה חודשים, ואז באמת לא הייתה יכולת לעשות בדיקות.

יולי יואל אדלשטיין: אבל אני שמעתי את הדברים שלך והבנתי מה הייתה הכוונה, אז דווקא בנושא הזה אני רוצה להרגיע מאוד ולומר שאכן, כשנכנסתי לתפקיד – אתם מכירים את זה – היה בעיניי מצב שהוא לא מתקבל על הדעת:

יולי יואל אדלשטיין: כ-4,000-3,000 בדיקות ליום.

יולי יואל אדלשטיין: נולדה מזה גם אגדה, שבאותם ימים אחרי הגל הראשון לא היו חולים במדינה.

יולי יואל אדלשטיין: נהדר, 20 חולים.

יולי יואל אדלשטיין: התשובה הטובה ביותר שאנחנו – – –

אביגדור ליברמן: אני מקווה שקודמך לא שומע אותך עכשיו.

יולי יואל אדלשטיין: לא, לא.

יולי יואל אדלשטיין: עוד פעם, הדברים האלה ידועים.

יולי יואל אדלשטיין: כולם שומעים, אני אומר אותם דברים גם כאן, גם בתקשורת, גם במשרד, אני לא מדבר בשתי לשונות.

יולי יואל אדלשטיין: אני אומר, הייתה אגדה שאין חולים.

יולי יואל אדלשטיין: במקרה הטוב אנחנו יכולים לומר שאנחנו לא יודעים כמה חולים היו.

יולי יואל אדלשטיין: אני משער שבאמת לא היו מספרים אסטרונומיים, כנראה היה מספר מוגבל, אבל אי-אפשר לדעת, וכבר אף פעם לא נדע.

יולי יואל אדלשטיין: אנחנו כרגע עם יכולת – שאני בעצמי עוד מתקשה להאמין – של קרוב ל-70,000 בדיקות ליום.

יולי יואל אדלשטיין: אנחנו תוך כמה שבועות נהיה עם יכולת של עד 100,000 בדיקות ליום.

יולי יואל אדלשטיין: הדברים האלה לא אומרים שאנחנו חייבים לבצע בכל יום את כל הבדיקות האלה.

אלי אבידר: כן, אבל – – – שהיו רק 5,000 בדיקות בשבוע האחרון, שפתאום יש ירידה.

יולי יואל אדלשטיין: אתמול היו – אתה צודק, חבר הכנסת אלי אבידר.

יולי יואל אדלשטיין: אם אנחנו בשיח רציני, אז יש דבר אחד שאנחנו לא מצליחים באמת להתגבר עליו, ויכול להיות שגם לא נצליח, כי זה לא לעניין שאנחנו נבוא עם שני שוטרים וניקח מישהו לבדיקה, זה שיתוף פעולה של הציבור.

יולי יואל אדלשטיין: אז בסופי השבוע מספר הבדיקות תמיד יורד, קרי מספר התשובות שמתקבלות ביום ראשון ואפילו ביום שני הוא בדרך כלל נמוך יותר.

יולי יואל אדלשטיין: למשל היום קיבלנו – זאת אומרת אתמול קיבלנו – כ-20,000 תשובות.

יולי יואל אדלשטיין: זה כשליש מן הפוטנציאל שלנו.

יולי יואל אדלשטיין: ואנחנו מנסים לעצב את המספרים האלה גם באמצעות בדיקות סקר ב"מגן אבות ואימהות", כי אחת המטרות הרציניות ביותר היא להגן על האוכלוסייה הבוגרת, ואנחנו בודקים שם את הצוותים, כמעט – באמת, כמעט את כל הצוותים, כל הזמן.

יולי יואל אדלשטיין: ואנחנו גם מנסים, בסוף השבוע למשל, כשאנחנו יודעים שבמגזר היהודי תהיה ירידה, לעשות יותר בדיקות, יותר מה שנקרא "היבדק וסע", דרייב-אין, במגזר הערבי, ביישובים הדרוזיים.

יולי יואל אדלשטיין: עדיין, כפי שאמרתי, יש התנודות האלה, אבל צריך לומר שהיו לנו כבר ימים עם קרוב ל-70,000 תשובות שאנחנו קיבלנו.

יוליה מלינובסקי: היום 14,900.

יולי יואל אדלשטיין: היום קיבלנו 20,000 תשובות.

יולי יואל אדלשטיין: אילו הייתי לוקח את הפלאפון הייתי אומר 20,200 או משהו כזה.

יוליה מלינובסקי: לפי אתר משרד הבריאות.

יולי יואל אדלשטיין: מתוכן – חברים, ותכף אני אתייחס לעוד אמירה שהייתה כאן – 20,000 ומשהו.

יולי יואל אדלשטיין: רק פשוט הייתי רוצה לציין שזה לא רק עניין – חבר הכנסת ליברמן דיבר על כך שמוסדות שונים נותנים נתונים שונים, אין מסד נתונים אחיד, אז ככה: אצלנו יש מסד נתונים מאוד ברור ואחיד.

יולי יואל אדלשטיין: לצערי, אנשים זורקים לאוויר כל מיני אמירות, כמו שגם ראינו ושמענו עכשיו, ולא מבדילים בין סוגי בדיקות שונים, מבלבלים את הציבור, מבלבלים את הציבור באחוזים.

יולי יואל אדלשטיין: אחוזים ממה?

יולי יואל אדלשטיין: מכלל הבדיקות, כולל בדיקות סקר ב"מגן אבות ואימהות", או מבדיקות שנעשו לגילוי הנגיף?

יולי יואל אדלשטיין: אלה נתונים שונים.

יולי יואל אדלשטיין: כל מה שנדרש, לפני שצועקים או לפני שמפרסמים באתר זה או אחר, להסתכל על הטבלה – היא שקופה, אצלי הכול בשקיפות מלאה – להסתכל על הטבלה ולראות: כמה בדיקות – – –

יוליה מלינובסקי: 14,900 מאתמול.

יוליה מלינובסקי: אדוני השר, זה לפי הנתונים של המשרד שלך, זה מה שפורסם.

יולי יואל אדלשטיין: אוי.

יולי יואל אדלשטיין: אני פשוט לא רוצה ללכת, כמו שאמרתי, עד למקום שלי, לקחת את הפלאפון.

יולי יואל אדלשטיין: אבל אני – – –

יבגני סובה: – – –

יולי יואל אדלשטיין: כן, אם הסדרן יביא לי, אני אגיד לך בדיוק.

יבגני סובה: למען הוויכוח – חייב.

יבגני סובה: יש פה ויכוח עקרוני.

יולי יואל אדלשטיין: כן, ויכוח מאוד עקרוני על אנשים שלצערי הרב לא מדייקים בנתונים.

יולי יואל אדלשטיין: תודה רבה.

יבגני סובה: לא, כי הרבה פעמים גם אתם משתמשים בנתונים ועושים מניפולציה.

יבגני סובה: זה לא שאנחנו פה המניפולטורים.

יולי יואל אדלשטיין: אז ככה – – –

יבגני סובה: גם הקואליציה משתמשת בנתון ואומרת: אנחנו הטובים בעולם ואנחנו הטובים בתבל.

יולי יואל אדלשטיין: אנחנו לא הכי הטובים בעולם, אבל המספרים הם כדלקמן, מהערכת המצב של הבוקר – הינה, זה הנתון:

יולי יואל אדלשטיין: בדיקות – סך הכול 20,974; מתוך זה ל"מגן אבות ואימהות", כמו בדיקות סקר – 2,316; לגילוי הנגיף ללא סקרים – 18,658; האחוז, אם אנחנו לוקחים את כלל הבדיקות – 7.7%, שזה פחות מעניין אותי, כי כמו שאמרתי, "מגן אבות ואימהות" זה בדיקה שגרתית; האחוז מקרב אלה שנעשו לגילוי הנגיף – 8.5%.

יולי יואל אדלשטיין: נתון.

יולי יואל אדלשטיין: וזה מביא אותי לנושא הרציני באמת:

יולי יואל אדלשטיין: האחוז הזה יכול קצת לשמח, כי אנחנו לא מזמן היינו ב-16%, 17%.

יולי יואל אדלשטיין: זה מעיד על ירידה.

יולי יואל אדלשטיין: אבל תמיד צריך לזכור שני דברים, ולא צריך בשביל זה להיות מומחה, לא למתמטיקה ולא לרפואה: אם אנחנו תוך שבועיים רואים ירידה כזאת באחוזים, זה אומר שאם אנחנו עכשיו נחזור על טעויות העבר ונצא מן הסגר בצורה לא זהירה – ולפי הקולות שאני שומע: תפתחו את זה וצריך לפתוח את זה – – –

עודד פורר: חוץ מעניין הזהירות, הדיפרנציאליות שאותה לא עשיתם, אתם מתכננים לעשות?

יולי יואל אדלשטיין: ודאי.

עודד פורר: הרי ברור לחלוטין שהאחוזים הגבוהים לא היו בכל המדינה – – –

יולי יואל אדלשטיין: ודאי, אני תכף אתייחס לזה.

יולי יואל אדלשטיין: תכף אתייחס לזה.

יולי יואל אדלשטיין: אבל עדיין אני אומר – קודם כול השאלה מאוד במקום, ואני אתייחס אליה, ואפילו קצת ארחיב על מה שאמר חבר הכנסת ליברמן.

יולי יואל אדלשטיין: אם חפצי חיים אנחנו ואם אנחנו לא רוצים להגיע תוך פרק זמן קצר לסגר שלישי, כדאי לכולנו להבין שהצעדים של היציאה ומניעת הסגר השלישי הם תהליך ארוך, רציני, עם מדרגות של שבועיים בין שלב לשלב.

יולי יואל אדלשטיין: כל הניסיונות לדחוס את הכול ביחד וכל הניסיונות להסביר שאנחנו טעינו בכל דבר מבחינה אפידמיולוגית, ואיך זה פתוח וזה סגור – אלה הדברים, אבל בדיוק אלה הדברים, שהביאו אותנו למצב של היום.

יולי יואל אדלשטיין: ואתם יודעים מה?

יולי יואל אדלשטיין: אני אגיד לכם משהו, חבריי חברי הכנסת.

יולי יואל אדלשטיין: אני יודע שאתם מקפידים להיות בוועדות.

יולי יואל אדלשטיין: גם אני איזה יום-יומיים נמצא בבית הזה.

יולי יואל אדלשטיין: כשהממשלה מביאה חוק תכנון ובנייה, נגיד, איזה תיקון, אז יש תמיד נגיד לובי של קבלנים שבאים ולוחצים בכיוון אחד, ולובי של ירוקים שבאים ולוחצים בכיוון אחר, והצרכנים שמבקשים משהו שלישי, ויש חברי כנסת שהולכים עם אלה ועם אלה ועם אלה, אדוני היושב-ראש – זאת דרכה של הכנסת.

יולי יואל אדלשטיין: פעם אחת בארבעה חודשים וחצי אני לא שמעתי חבר כנסת שאמר: איך אתם פותחים משהו?

יולי יואל אדלשטיין: איפה ההיגיון הבריאותי?

יולי יואל אדלשטיין: צריך לסגור, צריך להגביל, אתם ממהרים מדי.

יולי יואל אדלשטיין: פעם אחת זה לא קרה.

יולי יואל אדלשטיין: רק צעקות שצריך לפתוח ולפתוח ולפתוח, והדיבורים על המצב הקשה שאנחנו כולנו הגענו אליו.

יולי יואל אדלשטיין: ובריאות הציבור – בריאות הציבור לא חשובה?

יוליה מלינובסקי: החוכמה היא לא לסגור, החוכמה היא לפתוח.

יוליה מלינובסקי: באותה מידה אל תיסע במכונית כי יש שם תאונות דרכים.

יוליה מלינובסקי: אתה יודע, הדרך הכי טובה להימנע מתאונות דרכים היא לא לנסוע.

יוליה מלינובסקי: אותו דבר.

יולי יואל אדלשטיין: משפט חכם ביותר, משפט חכם ביותר בהחלט, אבל לא עוזר בשום דבר ולא עונה על השאלה שלי.

יוליה מלינובסקי: אני גם אשמח לדעת איפה אתם עושים את הבדיקות האלו, כי יש לי הרגשה, ולא הצלחתי לקבל תשובות, שיש שם משחק מאוד מלוכלך עם הפיזור הגיאוגרפי של הבדיקות.

יוליה מלינובסקי: האם אדוני השר יודע לענות מה מדיניות הבדיקות חוץ מבדיקות סרולוגיות?

יולי יואל אדלשטיין: כן.

יולי יואל אדלשטיין: אני מציע שבאותו אתר שבו אנחנו מפרסמים את הסיבה האמיתית לקורונה – שזה ביל גייטס שרצה להרוויח עוד יותר כסף, הביא את הנגיף לישראל, והגיעה מזוודה של כמה מיליוני או מיליארדי דולרים, והפיץ פה את הנגיף – באותו אתר אנחנו גם נפרסם את כל הנתונים על הקונספירציה של משרד הבריאות לעשות את הבדיקות באזורים מסוימים.

עודד פורר: זה לא היה ביל גייטס, זה היה מארק צוקרברג.

יולי יואל אדלשטיין: חברים, בואו, אני רוצה לסיים, כי יש לנו עוד דיונים ארוכים, אבל לפעמים גם אין לי כוח לאמירות האלה, אני גם בן אדם.

יבגני סובה: אתה אמרת שאף אחד לא אמר "תסגרו".

יבגני סובה: אתה יודע, יש תשובה לזה: משום שסגרתם את כל הכלכלה, כסף לא הגיע לחשבון.

יולי יואל אדלשטיין: אוה, אוה, תודה.

יבגני סובה: אנשים נשארו שלושה חודשים בלי כסף כשכל העולם שילמו כסף, ואז לחצו על הממשלה לפתוח.

יולי יואל אדלשטיין: אני מודה לך, חבר הכנסת סובה, ורוצה גם להשיב על הדברים שאמר חבר הכנסת ליברמן בהצעת האי-אמון שלו.

יולי יואל אדלשטיין: קודם כול, אני לא יודע לגבי התפטרויות של בכירים אלו או אחרים.

יולי יואל אדלשטיין: יש לי מספיק זמן – או בעצם להפך.

יולי יואל אדלשטיין: אין לי מספיק זמן לנהל אפילו את המשרד שאני עומד בראשו, אני לא מנהל משרדים של שרים אחרים.

יולי יואל אדלשטיין: אבל דבר אחד אני יודע: אלה בדיוק אותם בכירים מהוללים שבאו לישיבת הקבינט, ובלי למצמץ אמרו שסגר של שבועיים בחגים עולה למשק הישראלי 35 מיליארד שקל.

יולי יואל אדלשטיין: אומנם אחרי כמה ימים זה כבר הפך ל-8 מיליארד שקל, אבל אני לא יודע אם אני צריך לשבת שבעה על התפטרות של איזשהו בכיר, כפי שאמרתי לפרוטוקול בישיבת הקבינט, שאומר ששבועיים, שבתוכם יום כיפור ושבעה ימי סוכות, עולים למשק הישראלי 35 מיליארד שקל.

יולי יואל אדלשטיין: אז בוא, אני מציע שפה יהיו פרופורציות.

יולי יואל אדלשטיין: אבל חבר הכנסת סובה אמר דבר מאוד מאוד נכון, ואני אמרתי את זה בפומבי, ואני חוזר ואומר: אני לא מנהל משרדים של אנשים אחרים, אבל אני לא מוכן ולא אקבל מציאות שבה בעלי עסקים קטנים למשל, חדרי כושר לצורך העניין, אומרים: למה סגרת?

יולי יואל אדלשטיין: אני אומר: מסיבות רפואיות, אפידמיולוגיות.

יולי יואל אדלשטיין: זה לא עונש, פשוט חייבים להילחם במחלה.

יולי יואל אדלשטיין: והם אומרים: אבל מה איתנו?

יולי יואל אדלשטיין: מה לאכול?

יולי יואל אדלשטיין: ואני אומר להם: מה זאת אומרת?

יולי יואל אדלשטיין: אתם תקבלו פיצוי מהמדינה.

יולי יואל אדלשטיין: ואז מסתבר שבמהלך חודשים הם מקבלים פיצוי של 3,800 שקל.

יולי יואל אדלשטיין: זאת לא מציאות שאנחנו נוכל להשלים איתה, וזאת מציאות שאני הולך להילחם נגדה, כי אני אומר שכפי שאני עושה צעדים על מנת להגן על האזרחים במדינה הזו מבחינה בריאותית, אני מצפה שעמיתיי יעשו צעדים על מנת שלאותם אנשים באמת יהיה מה לאכול.

יולי יואל אדלשטיין: ככה זה צריך לתפקד.

יולי יואל אדלשטיין: ככה אני רואה את זה כשר בריאות.

יולי יואל אדלשטיין: דבר אחרון – ואני אסיים, אדוני היושב-ראש; סליחה שקצת הארכתי – רציתי להתייחס לכמה שאלות.

יבגני סובה: אם אתה סוגר משהו, תשאיר משהו פתוח – – – שטיפת מכוניות עם חיטוי אתה סוגר – – – אתה סוגר – – –

יולי יואל אדלשטיין: חברים, אני מבין שכולם פרופסורים, אני מבין שכולם פרופסורים לאפידמיולוגיה.

יולי יואל אדלשטיין: יש פה אפילו חבר או חברת כנסת שידעו להכניס כף לפרצוף של מומחה ולומר: מה אתה מבין בכלל?

יולי יואל אדלשטיין: או: מה את מבינה בכלל?

יולי יואל אדלשטיין: אני מבין שכולם פרופסורים לאפידמיולוגיה כאן, אבל אני רוצה לומר לכם שהרשימה הזאת לא נעשתה על ידי ולא על ידי סגן השר קיש, שנמצא כאן, אלא על ידי מיטב המומחים שלרשותנו.

יולי יואל אדלשטיין: אם יש לך יותר טובים איפשהו בחוץ לארץ – תביא, אני אתייעץ גם איתם.

יולי יואל אדלשטיין: דבר אחרון, חבר הכנסת סובה – –

קריאות: – – –

יולי יואל אדלשטיין: – – התשובה על השאלה שלך היא חד-משמעית.

יבגני סובה: ראינו את זה במסגרת הוועדות.

יבגני סובה: ועדה החוקה דנה בכל פסיק – – – היה צריך להחליט שם, ואתה יודע מה?

יבגני סובה: אין היגיון.

יבגני סובה: למה הציבור לא מאמין?

יבגני סובה: אין היגיון – – –

מנסור עבאס: חבר הכנסת סובה, אנחנו מרשים לך – – – בבקשה.

יבגני סובה: – – –

יולי יואל אדלשטיין: כל הרשימה, כפי שאמרתי, נעשתה על פי עצת מיטב המומחים.

יולי יואל אדלשטיין: אפילו לא עצה – אלא הם כתבו אותה, כן?

יולי יואל אדלשטיין: היא נעשתה על ידי מיטב המומחים בתחום – – –

יוליה מלינובסקי: – – – רמזור – – –

יולי יואל אדלשטיין: תסלח לי, אבל עם – – –

יבגני סובה: בגלל זה אתם לא חושפים את הפרוטוקולים, שנראה את זה עוד 30 שנה?

יבגני סובה: אתה לא מוכן לחשוף את זה לציבור.

יולי יואל אדלשטיין: עם הקלוץ-קאשעס האלה: אתה יודע למה זה ככה ולמה זה ככה – אתה רוצה באמת שאני אסביר למה מקווה פתוח ולמה חוף הים סגור?

יולי יואל אדלשטיין: נו, באמת.

יבגני סובה: – – –

יולי יואל אדלשטיין: אבל אני אומר לך, חבר הכנסת סובה, שאלת שאלה מאוד חשובה.

יולי יואל אדלשטיין: אנחנו לא נוכל לצאת מן הסגר הזה בלי להשאיר ערים אדומות בסגר.

יולי יואל אדלשטיין: לא, סליחה, על זה חבר הכנסת פורר שאל.

יולי יואל אדלשטיין: אני מתנצל, חבר הכנסת פורר שאל.

יולי יואל אדלשטיין: אנחנו נצטרך, לצערי הרב, להחזיק את היישובים האלה בסגר כל עוד לא תרד שם התחלואה.

יולי יואל אדלשטיין: ואני גם אלחש לך באוזן שהתחלואה שם לא תרד כל עוד אנשים ירשו לעצמם – חבר הכנסת ליברמן, לדברים שאתה אמרת – כל עוד אנשים ירשו לעצמם לעשות אירועים המוניים ללא מסכות, בצפיפות ובריקודים ובחיבוקים ובמה שאתה רוצה, אז התחלואה שם לא תרד.

עודד פורר: כשעושים את זה בעיר אדומה, עיר ירוקה לא צריכה לשלם מחיר.

יולי יואל אדלשטיין: ואני אומר לך בצורה חד-משמעית: המקומות האלה יהיו בסגר, לא במובן של סגר פנימי – גם ללא אפשרות לצאת מן המקומות האלה לערים ירוקות – כל עוד התחלואה שם לא תרד.

יולי יואל אדלשטיין: ולא צריך להיות פרופסור לרפואה על מנת להבין, כפי שאמרתי, שכל עוד יהיו אירועים המוניים, התחלואה לא תרד ביישובים האלה.

יוליה מלינובסקי: – – – כמו שעכשיו אתה מדבר, אדוני השר?

יולי יואל אדלשטיין: אז לכן אני מציע, אדוני היושב-ראש, חבריי חברי הכנסת: תמיד אפשר להציע אי-אמון על כל נושא נגד הממשלה, אבל אני מציע שבנושא הזה של המאבק בקורונה אנחנו נזכור את המשפט שאני אומר בכל תשובה שלי לאי-אמון: לקורונה אין עמדות פוליטיות, וכדאי להיאבק בנגיף ביחד.

יולי יואל אדלשטיין: תודה רבה.

מנסור עבאס: תודה, חבר הכנסת יולי אדלשטיין.

מנסור עבאס: אנחנו, חברים, עוברים לשלב הבא בדיון, ונתחיל עם חבר הכנסת משה יעלון.

מנסור עבאס: נקדיש לכל חבר כנסת ארבע דקות.

מנסור עבאס: בבקשה.

משה יעלון: אדוני היושב-ראש, חברי הכנסת, כן, אנחנו במשבר, במשבר חריף, משבר שמזכיר לדור שלי את מלחמת יום הכיפורים, ולא בכדי.

משה יעלון: מה ששווה בין שני המשברים הללו זה משבר אמון חריף בהנהגה.

משה יעלון: ואנחנו אז – אני כאיש מילואים צעיר – התגייסנו לנוכח מחדלי טרום-המלחמה של ההנהגה המדינית והצבאית.

משה יעלון: היינו מאוחדים כולנו כדי לנצח ולהחזיר את המדינה ולהשיב את האמון לנוכח האיום שחווינו באותה תקופה.

משה יעלון: ההבדל בין המשבר אז למשבר היום, שבו אנחנו נמצאים, משבר של שבעה חודשים – זה משבר אמון חריף בהנהגה, אבל ככל שעובר הזמן המשבר הזה הולך ומחריף, המשבר הזה הולך ומחריף.

משה יעלון: והאחריות למחדל נמצאת במקום אחד – בהנהגה.

משה יעלון: בצורה יותר ברורה: ראש הממשלה נתניהו, שמגיע למשבר הזה כשהוא מסובך בפלילים, וכל מי שעיניו בראשו מבין שהוא משעבד גם את המאבק בקורונה להימלטותו מספסל הנאשמים.

משה יעלון: אחד הדברים החשובים בשעת משבר הוא להגיד אמת – להגיד אמת לעם, להגיד אמת כדי להתמודד נכון עם המשבר.

משה יעלון: שמענו היום את ראש הממשלה עומד כאן, על הבמה הזו, וממשיך לא להגיד אמת.

משה יעלון: כן, אנחנו לא מצטיינים; תמותה שמגיעה ל-2,000 מתים, מקום חמישי בעולם – אנחנו לא בין הראשונים בעולם, אנחנו מקום חמישי, לשלילה; תחלואה – חולים למיליון איש – מקום שני בעולם; אבטלה – כמעט מיליון מובטלים, 87,000 עסקים קורסים.

משה יעלון: איך אמר וולטר, הפילוסוף?

משה יעלון: פוליטיקה זה המקצוע שבו פוליטיקאים חסרי עקרונות בונים על אנשים, מצביעים, חסרי זיכרון.

משה יעלון: והפעם האנשים זוכרים.

משה יעלון: תראו אותם ברחובות.

משה יעלון: הם לא אנרכיסטים, אי-אפשר להגדיר אותם כבוגדים, ודאי לא מפיצי מחלות – לא את לרמן בן ה-99 ביוקנעם, ולא את תת-אלוף יצחק ארד בן ה-94, שיורד עם אנשי הדיור המוגן כדי להפגין על המדרכה, ולא את לאה סטולר, ניצולת שואה שעולה ברכב לירושלים, כשאפשר, כי לבד ככה היא לא תעלה, זה סיכון, ובעיניים דומעות אומרת:

משה יעלון: אני נוסעת כדי לנסות להציל את מה שיש כאן, וודאי לא הצעירים שיוצאים להפגין כי הם מבינים שהעתיד שלהם כרגע לוט בערפל.

משה יעלון: עשור אבוד.

משה יעלון: הם חשים את זה כל יום באי-יכולתם לסגור את החודש, בהישענותם על ההורים, והם יוצאים באופן אותנטי, לא מפלגתי, למחאה פוליטית, כן, כנגד המחדל הנורא שאנחנו חווים לנגד עינינו.

משה יעלון: ולכן, במציאות הזו אני קורא לחבריי – לבני גנץ, לנפתלי בנט, לגדעון סער, לאבי דיכטר, לניר ברקת ולכל אחד אחר שהמדינה יקרה לו: הזיזו הצידה שיקולים אישיים, עזבו את האגו.

משה יעלון: אנחנו היום יכולים להביא לפתרון המשבר, להביא תקווה לעם על ידי הזזת איש אחד שלקח את המדינה כבת ערובה ובעצם מביא לנזק הגדול הזה.

משה יעלון: אנחנו 48 באופוזיציה יחד עם ימינה; עוד 14 של כחול לבן, עוד שניים של העבודה שבקואליציה זה 64.

משה יעלון: ואנחנו צריכים רק 61 ידיים היום ללחוץ על הירוק, כאן, בלוח – –

אוסאמה סעדי: אתם עושים עוד פעם את אותה טעות.

אוסאמה סעדי: זה לא – – –

משה יעלון: – – כדי שנביא לשינוי, שנביא לשינוי ונביא תקווה לעם ישראל.

קריאות: – – –

משה יעלון: זה האתגר של כולנו היום.

אוסאמה סעדי: – – – 15.

אוסאמה סעדי: תספור.

בועז טופורובסקי: אז יוצא 64.

בועז טופורובסקי: אין מתמטיקה אחרת.

מנסור עבאס: תודה לחבר הכנסת משה יעלון.

מנסור עבאס: בשם הרשימה המשותפת – חברת הכנסת אימאן ח'טיב יאסין.

מנסור עבאס: ארבע דקות, בבקשה.

אימאן ח'טיב יאסין: ערב טוב.

אימאן ח'טיב יאסין: היושב בראש, כנסת נכבדה, אני כבר לא יודעת מה עוד אפשר להגיד בסיטואציה, בכאוס הזה שאנחנו נמצאים בתוכו.

אימאן ח'טיב יאסין: הפשיעה והאלימות שוררות ברחובות, ולא רק – הן כבר בתוך הבתים.

אימאן ח'טיב יאסין: לא מזמן היינו עדים לשתי נשים שנרצחו בתוך הבית, ומה?

אימאן ח'טיב יאסין: בשוגג.

אימאן ח'טיב יאסין: ואחר כך אנחנו מגיעים לכאן ומעלים את זה שוב ושוב, ואת אותה תשובה אנחנו מקבלים שוב ושוב – שיש תוכניות ושנעשה.

אימאן ח'טיב יאסין: האמת, חבריי, זה מזכיר לי (אומרת בערבית: את ע'ואר א-טושה והמחזה "האחוזה", עם המוח'תאר החדש ו"נַעֲשֶׂה", בלשון עתיד).

אימאן ח'טיב יאסין: מתי, מתי נפסיק עם האמירות ש"אנחנו מתכננים תוכניות" ו"אנחנו רוצים לעשות", וניתפס – בשבילם זה עובדות, הם מדברים על זה כעובדה מוגמרת, שהפתרון לפשיעה ולאלימות הוא מרכזי משטרה בתוך היישובים הערביים.

אימאן ח'טיב יאסין: ואנחנו יודעים – ויש כאלה שמתכוונים לא לדעת, וגם לא רוצים לדעת – על הקורלציה החיובית בין הימצאות תחנות משטרה בתוך היישובים הערביים לבין מה שקורה, העלייה בפשיעה בתוך החברה הערבית.

אימאן ח'טיב יאסין: אז חבר'ה, אני מסתכלת מסביב ומנסה להבין באיזה צד, באיזו פינה נמצא נקודת אור כזאת, שנגיד: הממשלה הזאת הצליחה לעשות בה משהו טוב.

אימאן ח'טיב יאסין: בואו נסתכל מסביב: בבריאות אנחנו על הפנים, מובילים בעולם, ברוך השם, אבל מלמטה, לא במשהו חיובי; בכלכלה – יש לנו מיליון מובטלות ומובטלים, שני מיליון אנשים רעבים; בחינוך – איפה אנחנו נמצאים?

אימאן ח'טיב יאסין: המצב קשה מנשוא.

אימאן ח'טיב יאסין: ואף אחד לא רואה את הכתובת על הקיר, אף אחד לא מוכן לקחת אחריות ולהגיד: כשלנו פה, עד לכאן, בואו ניקח יוזמה ונתחיל לעבוד.

אימאן ח'טיב יאסין: ואני תוהה ושואלת: האם באמת יש אפשרות לעבודה בסיטואציה כזאת?

אימאן ח'טיב יאסין: אני חושבת שהגענו עד לקו האחרון, וצריך התחלות חדשות, וזה הזמן להתחלות חדשות.

אימאן ח'טיב יאסין: תודה רבה.

מנסור עבאס: << יור >> תודה, חברת הכנסת אימאן ח'טיב יאסין.

מנסור עבאס: יעלה ויבוא חבר הכנסת מיכאל מלכיאלי, בבקשה.

מנסור עבאס: ארבע דקות, מיכאל.

מיכאל מלכיאלי: תודה רבה.

מיכאל מלכיאלי: אדוני היושב בראש, גברתי השרה, חבריי חברי הכנסת, אנחנו נמצאים בימים טרופים, שבר כלכלי, ולא צריך לדבר על זה הרבה.

מיכאל מלכיאלי: אין אדם מאיתנו – אין אדם ששומע אותי עכשיו ולא מכיר סביבו אנשים שהמצב הכלכלי שלהם היום הוא לא כמו שהיה לפני כמה חודשים.

מיכאל מלכיאלי: אין אדם שלא מכיר משפחה שלא יודעת איך לגמור את החודש.

מיכאל מלכיאלי: אנחנו מוצפים בפניות של אנשים שב-1 בחודש אמורה לרדת להם המשכנתה ולא יודעים איך לשלם את זה.

מיכאל מלכיאלי: אנחנו מוצפים בפניות של עשרות ומאות אנשים שאין להם כסף להאכיל את הילדים שלהם.

מיכאל מלכיאלי: רבותיי, אנחנו ננצח את המגפה הזאת, ננצח את הקורונה, רק אם נדע לשלב ידיים אחד עם השני, לא נשסה את האחד בשני.

מיכאל מלכיאלי: איך יכול להיות, ריבונו של עולם, שעצמאים או שכירים או בעלי חנויות שמחליטים להפר את הסגר, להפר את ההנחיות, אומרים: אני הולך למרוד – ואני לא דן אותם עכשיו – מקבלים כזאת אמפתיה מהתקשורת, כזה חיבוק – ואני לא רוצה לדבר על זה, מי צודק, מי לא צודק – אבל כשאיזה מוסד חרדי קטן באיזו עיר נידחת מחליט להפר את הסגר – ואני לא מסכים איתו – איך, איזה עליהום תקשורתי.

מיכאל מלכיאלי: אם רב אחד אמר איזשהו משפט, זה פותח ערוצים.

מיכאל מלכיאלי: לא שמעתי שדבריו של הרב שלום כהן, נשיא מועצת חכמי התורה של ש"ס, אדם שאומר: 60 שנה אני עושה שמחת תורה בישיבה, איפה שאבא שלי ואיפה שסבא שלי התפללו.

מיכאל מלכיאלי: לא ראיתי שזה פותח מהדורות.

מיכאל מלכיאלי: לא ראיתי שדבריו של הראשון לציון, של הרב יצחק יוסף – או כל גדולי ישראל – לא ראיתי שזה פותח מהדורות.

מיכאל מלכיאלי: אבל אם אחד בקצה או איזה אדמו"ר או מישהו שלא הבינו אותו או לא הבינו מה הוא אמר או מה התכוון, אמר משהו – כולם בעליהום.

מיכאל מלכיאלי: ואם אנשים קוראים למרד, אז מגלים אמפתיה, אומרים: אולי הם צודקים.

מיכאל מלכיאלי: יש כאן איפה ואיפה, רבותיי.

מיכאל מלכיאלי: אנחנו עם האיפה ואיפה לא ננצח את הקורונה הזאת.

מיכאל מלכיאלי: וגם למשטרת ישראל אני פונה: דין אחד לכולם.

מיכאל מלכיאלי: לא יכול להיות שבמקום אחד יאכפו את הסגר, בעיר אחת יעלו שוטרים במסירות על האוטובוסים, יבדקו אחד-אחד, ובעיר אחרת לא קרה כלום.

מיכאל מלכיאלי: לפני כמה שבתות הייתי ברמת גן, הייתי בפארק הלאומי: עשרות, אולי מאות אנשים – אחד לא היה עם מסכה.

מיכאל מלכיאלי: ראית שם שוטרים?

מיכאל מלכיאלי: אדוני היושב-ראש, אני לא ראיתי.

מיכאל מלכיאלי: באזורים החרדיים – ואני לא מצדיק – אם יש אדם שהוא בלי מסכה, קופצים עליו מהמשטרה.

מיכאל מלכיאלי: צריך להיות עיוור בשביל לא לראות את הנתונים.

מיכאל מלכיאלי: יש כ-17,000 בתי כנסת בארץ, רובם המוחלט סגורים על סוגר ובריח.

מיכאל מלכיאלי: אנשים ביום כיפור התפללו בבית.

עודד פורר: – – – בוא נדבר על הנתונים של מערכת החינוך.

עודד פורר: איפה היו נדבקים במערכת החינוך?

עודד פורר: האם ידוע לך?

מיכאל מלכיאלי: אפשר לדבר על הכול.

מיכאל מלכיאלי: אני אענה לך.

מיכאל מלכיאלי: תבוא לבקר בריכוזים החרדיים, עודד, בצורה אובייקטיבית.

מיכאל מלכיאלי: אתה תגלה תלמודי תורה סגורים, והכול על פי ההנחיות.

עודד פורר: מעל – – – מהנדבקים היו במערכת החינוך החרדית, 18% מהאוכלוסייה.

עודד פורר: אלה הנתונים, זה משרד החינוך אומר, לא אני.

מיכאל מלכיאלי: שאלת שאלה, אני אענה לך.

מיכאל מלכיאלי: ברוך השם, תודה לקדוש ברוך הוא, אבא חרדי – יש לו לפעמים 10 ו-12 ילדים.

מיכאל מלכיאלי: אם היית מפנה את הילד הראשון כשהוא זעק: תוציאו אותי מהבית, לא היית מגלה 12 חולים אחר כך.

מיכאל מלכיאלי: וילד אחד הדביק את השכן – זה 24 ילדים שחולים.

מיכאל מלכיאלי: אם היו מפנים אותם בזמן, כמו שהם מתחננים שיפנו אותם, ולא משחקים איתם עם טפסים – זה הסיפור של המספרים.

מיכאל מלכיאלי: אני מציע לך, עודד, ביושר, תלך לראות את כל הריכוזים החרדיים: בתי הכנסת סגורים, אנשים מתפללים, אנשים מבוגרים – ביום כיפור, בשמחת תורה – בחוץ, בשמש, בלי מזגן, בלי יכולת.

עודד פורר: כשיש מוסד שיש בו הדבקה, וזה לא משנה חרדי או חילוני – שיסגרו את המוסד הזה.

מיכאל מלכיאלי: אסור שיהיה כאן שיסוי של אחד בשני.

מיכאל מלכיאלי: אנחנו את הקורונה הזאת ננצח אם נדע לחבק אחד את השני.

מנסור עבאס: תודה.

מיכאל מלכיאלי: לא לגלות אמפתיה למרד של ציבור אחד ולבזות ציבור שני.

מיכאל מלכיאלי: אני קורא, אדוני היושב-ראש, ברשותך: אנחנו בכנסת ישראל צריכים לעשות הכול ביחד לנצח את המאבק הזה.

מיכאל מלכיאלי: די לשנאה.

מיכאל מלכיאלי: כי את הקורונה אנחנו ננצח, את השנאה – לא בטוח.

מיכאל מלכיאלי: תודה רבה.

מנסור עבאס: << יור >> תודה, חבר הכנסת מיכאל מלכיאלי.

מנסור עבאס: יעלה ויבוא חבר הכנסת ישראל אייכלר.

מנסור עבאס: לרשותך ארבע דקות.

ישראל אייכלר: אדוני היושב-ראש, חברי הכנסת, הגמרא במסכת שבת מספרת על אלישע בעל כנפיים.

ישראל אייכלר: מי זה אלישע בעל כנפיים?

ישראל אייכלר: בתקופת גזרות אדריאנוס גזרו שמי שמניח תפילין יוצא להורג.

ישראל אייכלר: למרות הגזרות המשיך אלישע להניח תפילין ואף לצאת עימן לשוק.

ישראל אייכלר: באחד הימים ראה אותו חייל רומי, זה היה נקרא קסדור, ורדף אחריו.

ישראל אייכלר: כשתפס אותו שאל החייל את אלישע: מה יש לך ביד?

ישראל אייכלר: אלישע ענה: כנפי יונה.

ישראל אייכלר: החייל ציווה עליו לפתוח את הידיים, ואכן נעשה נס, ובידיו של אלישע היו כנפי יונה במקום תפילין.

ישראל אייכלר: מאז הוא נקרא אלישע בעל כנפיים, על שם הנס, כי עם ישראל משול ליונה.

ישראל אייכלר: מדינת ישראל, לצערנו הרב, הולכת ומתרחקת יותר ויותר מהגדרתה כמדינה יהודית.

ישראל אייכלר: ככל שחולפות השנים, הזיקה היהודית רופפת עד כדי שכחת שבת במגזר השלטוני, איבה לתורה, ולפעמים תיעוב לשומרי קודשי ישראל.

ישראל אייכלר: במקומה נוצרת מהות חדשה, מדינת המערב הפרוע, שבראש מעייניה אלימות, בליינות, כיף, לעשות חיים.

ישראל אייכלר: בגלל העיקרון הזה הקפידה הממשלה להשאיר את כל הכבישים ואת כל מקומות הבילוי פתוחים בכל תקופת הקיץ, למרות שהייתה כבר עלייה בתחלואה.

ישראל אייכלר: חגיגות הקיץ היו קדושות יותר מחגי תשרי, הקיץ היה תמצית החיים.

ישראל אייכלר: השמש, החופים, טיסות לחו"ל, מלונות עמוסים, ברים, מועדונים, מסעדות – 24 שעות של בילוי רצוף עד שיכרון חושים – את כל אלה הקפידה המדינה להשאיר פתוחים גם אם מדובר בפיקוח נפש, והייתה עלייה בתחלואה עד שכבר התחילו לדבר על קריסת מערכת הבריאות.

ישראל אייכלר: אם מישהו חשב להעלות על דל שפתיו אפשרות לקיים סגר בתקופת החופש, כולם אמרו: לא פוגעים בחופש, לא פוגעים בחופש הדת של הבליינות.

ישראל אייכלר: ובכל זאת, הקורונה לא המתינה, היא הכתה באלפים.

ישראל אייכלר: הגענו ל-9,000 נדבקים ביום.

ישראל אייכלר: מתישהו צריך לעשות סגר, כי המגפה היא ההוכחה המוחצת שהכול בידי שמיים, אף אחד לא יודע את דרכו של הנגיף – מי יחיה ומי ימות, מי יחלה קשות ומי יעבור זאת בקלות.

ישראל אייכלר: הם ישבו וחשבו מה עושים.

ישראל אייכלר: מצאו פתרון נהדר: נעשה את הסגר בתקופת תשרי.

ישראל אייכלר: הרי אנחנו כבר לא מדינה יהודית שיודעת מה זה ראש השנה.

ישראל אייכלר: יש מיליוני יהודים שיודעים, אבל המדינה, המשטר, מה לנו ולראש השנה?

ישראל אייכלר: מה לנו ולכיפור?

ישראל אייכלר: מה לנו ולתקיעת שופר, ארבעת המינים, הקפות, ספר תורה?

ישראל אייכלר: את כל זה אפשר לסגור, זה עניינם של הדוסים.

ישראל אייכלר: את הדת שלנו חגגנו כבר בקיץ, בים; עכשיו שיסגרו את הכול, למי אכפת?

ישראל אייכלר: אבל שני מיליון מתפללים ויותר שכאבו את סגירת בתי הכנסת – לא עניין אף אחד בהגמוניה.

ישראל אייכלר: אבל היהודים נשארו נאמנים לה' אלוקי ישראל ולמצוותיו, והלכו לבית הכנסת לשמיעת שופר כדת וכדין, לנענע לולב ואתרוג, לשיר את ההלל בשמחה ובדבקות.

ישראל אייכלר: הם הקשיבו לרבנים ולגדולי התורה שבכל קהילה וקהילה, שיודעים לשמור את מצוות "ונשמרתם מאוד לנפשותיכם".

ישראל אייכלר: אותם יהודים, תלמידיו של אלישע בעל כנפיים, קיבלו החלטה ברורה להמשיך את החיים היהודיים גם בזמן הגזרה שגזרו בימים הנוראים שאסור ללכת להתפלל.

ישראל אייכלר: אותם יהודים לא קיבלו על עצמם את הדת החדשה שהפכה את היהדות לפולקלור עממי בלתי מחייב.

ישראל אייכלר: הם עשו הפרדה מוחלטת: מה שנצרך לבריאות והיגיינה והרחקה – נכון, אבל לא סוגרים בתי כנסת ולא משביתים את הלב של החיים היהודיים.

ישראל אייכלר: אנחנו גאים על היותנו יהודים שיודעים להעביר לדורות הבאים את המסורת היהודית בעוז למרות כל הגזרות והניסיונות.

מנסור עבאס: תודה.

ישראל אייכלר: אני מסיים, אדוני היושב-ראש.

מנסור עבאס: כן, כן.

ישראל אייכלר: מי שצריך להתבייש הם שליחי השלטון והממשלה, שיצאו במהלך פוגרום אכזרי בשם חוקי החירום מימי הבריטים, והיכו ילדים קטנים, השתוללו בחמת זעם וגרמו להתקהלות ולהפצת הנגיף הרבה יותר מכל התקהלות אחרת.

ישראל אייכלר: לא כל השוטרים רצו את זה, אדוני היושב-ראש.

ישראל אייכלר: היו אנשי משטרה שליבם נכמר וסירבו להיות קלגסים ולהוציא יהודים מבתי כנסת.

ישראל אייכלר: אבל זאת הייתה הגזרה, ומצפוני היהודי לא יוכל לאפשר לתת את אמוני בממשלה כזאת.

ישראל אייכלר: הינה לכם תמונות מדממות שיירשמו לדיראון עולם בהיסטוריה של עם ישראל: יהודים מוכים ומדממים על תפילה בבית כנסת.

מנסור עבאס: לא, אסור, אדוני.

ישראל אייכלר: אתה רואה?

ישראל אייכלר: ילדים קטנים – – –

מנסור עבאס: אסור, אדוני.

ישראל אייכלר: הדם של הילדים האלה, הדם של הילדים האלה יהיה כתם – –

מנסור עבאס: אוקיי, אדוני – – –

ישראל אייכלר: – – על השלטון – –

מנסור עבאס: תודה לך.

ישראל אייכלר: – – על השלטון האכזרי, שמרביץ לילדים שבסך הכול רוצים להתפלל – –

מנסור עבאס: תודה, חבר הכנסת – –

ישראל אייכלר: – – תפילה בבית הכנסת.

מנסור עבאס: – – ישראל אייכלר.

עודד פורר: לא הבנתי, אתה מצביע בעד האי-אמון?

עודד פורר: אתה בעד האי-אמון?

מנסור עבאס: תודה.

מנסור עבאס: חבר הכנסת עודד פורר, בבקשה.

מנסור עבאס: ארבע דקות.

עודד פורר: אדוני היושב-ראש, חבריי חברי הכנסת, לצערי בחודשים האחרונים הלכה והשתרשה בציבור תחושת בלבול, לא רק מהנחיות הממשלה ולא רק תחושה עכשיו שאנחנו מבולבלים ולא מבינים בכלל מה רוצים מאיתנו, ולא רק תחושה של אובדן אמון, אלא השתרשה בציבור הישראלי תחושה של אובדן תקווה.

עודד פורר: מי שמסתובב ומדבר עם בעלי העסקים, עם העצמאיות, עם העצמאים, עם המובטלים שיצאו לחל"ת – האנשים האלה מרגישים שאין להם אור בקצה המנהרה.

עודד פורר: האנשים האלה מרגישים שממשלת ישראל פשוט כיבתה את האור על מה שקורה כאן.

עודד פורר: ואני אומר לכם היום, אני אומר לכם, אני מציע שהשר אקוניס וחבר הכנסת פטין מולא, אם יש לכם דיון חשוב, תקיימו אותו, אבל כדאי שתבינו מה עובר על הציבור הישראלי היום.

אופיר אקוניס: אנחנו מבינים היטב.

עודד פורר: אני לא בטוח שאתם מבינים.

פטין מולא: אנחנו מבינים טוב מאוד.

עודד פורר: כי הציבור הישראלי היום נמצא בתחושה שאתם באתם וכיביתם את האור על מדינת ישראל, לא פחות.

פטין מולא: זה לא נכון, ממש לא.

עודד פורר: ואת הדבר הזה, אני אומר לכם – אני אומר את זה גם לממשלה, אני אומר את זה גם לחברי הכנסת – אפשר לפתור.

פטין מולא: ממש לא.

עודד פורר: יש אור, אפשר למצוא את האור הזה – –

פטין מולא: האור – – –

עודד פורר: – – ויש תקווה, ואני אומר מכאן גם לציבור הישראלי: יש תקווה.

עודד פורר: אפשר לצאת מהמשבר הזה.

פטין מולא: יצאנו.

עודד פורר: אני אומר לכם שאוזלת היד של הממשלה הזאת היא לא איזו גזרת גורל שנכפתה עלינו.

עודד פורר: חוסר היכולת והתבהלה שאחזה בראש הממשלה ובחברו הרזרבי היא לא מכה שניחתה עלינו משמיים ועכשיו אין לנו ברירה אלא לחיות איתה.

עודד פורר: זה נמצא בידיים שלנו.

עודד פורר: אפשר לשנות, אפשר לייצר כאן פתרונות שייתנו תקווה לאזרחים, שיובילו ליציאה מהמשבר הזה.

עודד פורר: אפשר לעשות את זה פשוט עם ניהול אחר, פשוט עם מישהו שמסוגל לקבל את ההחלטות הקשות שאתם מפחדים לקבל, החלטות מאוד מאוד פשוטות.

פטין מולא: ממש לא.

עודד פורר: הינה, אני אתן לכם דוגמה לשלוש החלטות שאפשר לקבל היום.

עודד פורר: הן יועילו לבריאות הציבור והן יועילו לכלכלה הישראלית.

עודד פורר: תתחילו מזה שתקצרו את ימי הבידוד לשבעה ימים.

עודד פורר: זה נכון לפי כל הפרמטרים הרפואיים, עשו את זה במקומות אחרים בעולם.

עודד פורר: ולא רק תקצרו לשבעה ימים, אלא גם תקבעו שהמדינה היא שתישא בעלויות של אותם שבעה ימים, כי הכי קל לשלוח את כולם ל-14 ימי בידוד ולהגיד למעסיקים: תשלמו.

עודד פורר: אל תסתפקו רק בזה.

עודד פורר: תחליטו שפותחים מחדש את מערכת החינוך, קודם כול בגיל הרך, קודם כול בערים ירוקות.

עודד פורר: תפסיקו לספר לנו על התחלואה בכל המדינה.

עודד פורר: תיקחו מקום שיש בו 5% תחלואה ותפתחו את גני ילדים ובתי הספר.

עודד פורר: אין בעיה בלסגור ערים אדומות, וזה ברור שכשיש התפרצות בבית ספר מסוים צריך לסגור אותו, אבל מהפחד שלכם לסגור איפה שצריך לסגור, הלכתם וסגרתם את כל המדינה.

עודד פורר: אם אתם יודעים שכשיש כביש אדום אז שמים שם יותר ניידות משטרה, אז שמים שם יותר אכיפה, אז שמים שם גדר הפרדה – לא עושים את זה בכל הכבישים ברחבי הארץ.

עודד פורר: אז אתם יודעים שיש בית ספר אדום, אתם יודעים שיש עיר אדומה – תעשו את זה שם.

עודד פורר: והדבר השלישי, רבותיי – אותו דבר גם לגבי העסקים ברשויות המקומיות: תפתחו את העסקים הקטנים.

מנסור עבאס: תודה.

עודד פורר: אין שום סיבה להגיד שאפשר התקהלות של עשרה אנשים אבל לא יכולים לפתוח עסק עם עשרה עובדים.

עודד פורר: ולא יכול להיות שבעיר ירוקה יסגרו את העסקים.

עודד פורר: ואני אומר לכם, שלושת הצעדים האלה – ואתם תחזירו את האור בעיניים של האנשים – –

מנסור עבאס: תודה.

עודד פורר: – – אתם תחזירו את התקווה למדינת ישראל ותבהירו לאנשים שאפשר לצאת מהמשבר הזה, כי כרגע מה שאתם מייצרים – –

מנסור עבאס: תודה.

עודד פורר: – – זה רק חושך וחושך, ואני אומר לכם – –

מנסור עבאס: תודה.

עודד פורר: – – אפשר להראות את האור.

מנסור עבאס: תודה, חבר הכנסת עודד פורר.

מנסור עבאס: יעלה ויבוא חבר הכנסת נפתלי בנט.

מנסור עבאס: ארבע דקות.

נפתלי בנט: אדוני היושב-ראש, חבריי חברי הכנסת, ראש הממשלה מרבה לומר בשבועות האחרונים בהתפארות: היינו הראשונים להיכנס לסגר שני וכולם יבואו בעקבותינו.

נפתלי בנט: אני מצטט: "מתקשרים אלינו מכל העולם".

נפתלי בנט: אדוני ראש הממשלה, אתה יודע למה יש כזה אובדן אמון של הציבור בממשלה?

נפתלי בנט: בגלל שאתה לא אומר אמת.

נפתלי בנט: אתה לא אומר אמת.

נפתלי בנט: סגר הוא לא תמונת ניצחון, סגר הוא תוצאה של כישלון.

נפתלי בנט: כישלון נורא.

נפתלי בנט: כישלון בחודשים מאי ויוני, כשזעקתי פעם אחר פעם: תכינו את המערכת; והוצאתי תוכנית: תכינו את המערכת; ואמרתי: תגייסו את החוקרים האפידמיולוגיים ותגדילו בדיקות ותרדו למכון ויצמן – –

יואב קיש: אתה אמרת לפתוח את השוק.

נפתלי בנט: – – ולא הכנתם את המערכת, והגענו לסגר שני.

נפתלי בנט: סגר הוא לא הישג.

נפתלי בנט: סגר הוא קו ההגנה האחרון אחרי שנכשלת.

נפתלי בנט: סגר הוא אנטיתזה לרוח הישראלית.

נפתלי בנט: ראש הממשלה, היה לך את העם הכי יצירתי, הכי חכם, הכי יזם.

נפתלי בנט: את העם של אנטבה ו-Waze, עם כלביא יקום.

נפתלי בנט: ומה זה סגר?

נפתלי בנט: מכבים את העם הזה.

נפתלי בנט: במקום לרתום את תנועות הנוער, מכבים אותן; במקום לרתום את סיירת מטכ"ל, דחקו אותם החוצה; במקום לרתום את ההייטק – אני דיברתי עם מנכ"ל BATM, חברה ישראלית שמוכרת בכל העולם ערכות PCR.

נפתלי בנט: רק בישראל ממרץ הוא מתחנן אצל ראש הממשלה, אצל שרי הבריאות, וזורקים אותו.

נפתלי בנט: דיברתי עכשיו עם מיטל, בעלת מתפרת שמלות מדרום תל אביב, אם חד-הורית.

נפתלי בנט: היא סגרה את העסק.

נפתלי בנט: היא העסיקה שלוש נשים.

נפתלי בנט: היא הרימה ידיים, נגמר לה.

נפתלי בנט: עכשיו היא בחובות של מאות אלפי שקלים – היא עוברת מחיי יזמות לחיי תלות, מגאווה על עסק משגשג לבושה.

נפתלי בנט: זה לא בשמיים.

נפתלי בנט: מי שאומר שכולם מגיעים לסגר משקר.

נפתלי בנט: רק מדינות שמתנהלות רע מגיעות לסגר.

נפתלי בנט: אסטוניה התנהלה טוב – לא הגיעה לסגר שני; טאיוואן, עם 20 מיליון איש, דמוקרטיה – לא הגיעה לסגר שני; קפריסין לא הגיעה לסגר שני.

נפתלי בנט: מה זה, אנחנו, מדינת ישראל, פחות טובים מכל המדינות האלה?

קריאה: כן.

נפתלי בנט: אני אגיד לכם, ראש הממשלה, שלא במקרה אתה לא יושב פה, אני מבין, יש עוד סיבה שהעם איבד את האמון בך: כי אתה לא מאמין בעם.

נפתלי בנט: כי אתה לא מאמין בעם.

נפתלי בנט: מי שמאמין בעם לא משתמש בסגר ומתגאה.

נפתלי בנט: משפט אחרון.

נפתלי בנט: מה מדאיג אותי במיוחד?

נפתלי בנט: כשאתה מתגאה בסגר ואחר כך אתה גם בונה על חיסון כחלק מהתוכנית – הלוואי שיהיה חיסון, אבל עם ישראל, מדינת ישראל, לא יכול לבנות על מה שאנחנו מקווים.

נפתלי בנט: כל הציונות הייתה הסתכלות על המציאות בעיניים.

נפתלי בנט: יוזמה היא מהות הציונות.

נפתלי בנט: יוזמה, אמת.

נפתלי בנט: ולכן התוכנית לא יכולה להתהדר בסגרים, לא יכולה להסתמך על חיסונים שהלוואי שיהיו.

נפתלי בנט: אנחנו צריכים תוכנית, ויש תוכנית, לנצח את הקורונה בלי סגרים.

נפתלי בנט: תודה רבה.

מנסור עבאס: תודה, חבר הכנסת נפתלי בנט.

מנסור עבאס: חבר הכנסת יאיר גולן.

מנסור עבאס: ארבע דקות, יאיר.

יאיר גולן: אדוני היושב-ראש, כנסת נכבדה, הם מפחדים, הם מ-פ-ח-דים.

יאיר גולן: מי מפחד?

יאיר גולן: שרי ממשלת ישראל, שאני רואה נציג שלהם כאן, מפחדים.

יאיר גולן: ממי הם מפחדים?

יאיר גולן: הם מפחדים מהחרדים.

יאיר גולן: למה הם מפחדים מהם?

יאיר גולן: שאלה טובה.

יאיר גולן: אני מכיר את חברי הכנסת החרדים.

יאיר גולן: לא צריך לפחד מהם.

יאיר גולן: הם אנשים טובים שישמחו לשתף פעולה ולשאת בעול ההתמודדות המשותפת עם הקורונה.

יאיר גולן: הם אנשים טובים – דברו איתם.

יאיר גולן: אתם לא מדברים איתם.

קריאה: אין חרדים – אין ממשלה.

יאיר גולן: חבר הכנסת יעקב אשר הוא לא איש מפחיד, חבר הכנסת איציק כהן הוא לא איש מפחיד, חבר הכנסת ישראל אייכלר הוא לא אימת השכונה וחבר הכנסת יעקב מרגי לא מתנהג כראש ארגון פשע.

יאיר גולן: הם אנשים טובים.

יאיר גולן: דברו איתם.

יאיר גולן: דברו איתם על ההיגיון הרב בשיטת הרמזור, על החיוניות בדיפרנציאליות בין הרשויות.

יאיר גולן: דברו איתם על איך עוזרים טוב יותר לערים אדומות, על איך מונעים זליגה של נשאים מערים אדומות לערים אחרות.

יאיר גולן: דברו איתם על איך המדינה משקיעה בערים עם הרבה חולים כדי לצמצם את התחלואה.

יאיר גולן: דברו איתם על הגברת ההסברה, על שיקום האמון במוסדות המדינה ובחוקיה.

יאיר גולן: דברו איתם על תרומה ועזרה בין הרשויות.

יאיר גולן: דברו איתם על תמיכה בלמידה מרחוק.

יאיר גולן: דברו איתם על בידוד חולים, על שכנוע הרבנים, על משמעת אישית ועל היגיינה אישית.

יאיר גולן: דברו איתם.

יאיר גולן: שרי ישראל, הפחד שלכם נראה רע מאוד, רע מאוד בעיני הציבור.

יאיר גולן: זה מביך.

יאיר גולן: לא ראוי למנהיגים לפחד מהעם שלהם עצמם.

יאיר גולן: איך תובילו את העם אם אתם כל כך מבוהלים מהחרדים?

יאיר גולן: אדוני היושב-ראש, כנסת נכבדה, חבל שאין חיסון נגד פחדנות.

יאיר גולן: חיסון כזה יכול באבחה אחת לשפר את תפקוד הממשלה ולהביא מזור להמוני אזרחי ישראל ההולכים ומבינים שהממשלה שלהם – כן, הממשלה שלהם – הרבה יותר מפחידה מהקורונה.

יאיר גולן: תודה, חבר הכנסת יאיר גולן.

יאיר גולן: יסכם את הדיון השר אופיר אקוניס.

אופיר אקוניס: תודה.

אופיר אקוניס: אדוני היושב-ראש, חברות וחברי הכנסת, שמעתי בקשב רב את רוב הדוברים ואת רוב הדברים, ואני מבקש, אדוני, להתייחס לכמה מן הדברים.

אופיר אקוניס: חבר הכנסת פורר, לא ידעתי שמישהו מינה אותך לתפקיד דובר הציבור.

אופיר אקוניס: חבר הכנסת פורר אומר: לציבור הישראלי יש תחושה שבאתם וכיביתם את האור.

אופיר אקוניס: אני לא יודע מאיפה התחושות של חבר הכנסת פורר, אני לא יודע באיזה אגף פסיכולוגי או פסיכיאטרי של הציבור.

אופיר אקוניס: הוא בוודאי לא קיבל מנדט לדבר בשם כל הציבור.

אופיר אקוניס: חבר הכנסת פורר קיבל מנדט מסוים לדבר בשם שמונת המנדטים של ישראל ביתנו, אשר העדיפו פעם אחר פעם, פעם אחר פעם, למעול ברצון של רוב הציבור שהצביע עבורם, חבר הכנסת ליברמן, ואתה יודע את זה – –

יבגני סובה: אתה ממשיך עם הספין שלך – – –

אופיר אקוניס: – – ואתה יודע את זה; גם חבר הכנסת סובה יודע את זה – ולא להצטרף לממשלה של המחנה הלאומי – –

יבגני סובה: – – – תפסיק עם הספינים האלה.

יבגני סובה: רוב הציבור – – –

אופיר אקוניס: – – לא במרץ, לא בספטמבר ולא בחודש מרץ.

אופיר אקוניס: ולכן הדיבור הזה, אדוני היושב-ראש, בשם הציבור – –

יבגני סובה: עם דף המסרים שלך – – –

אופיר אקוניס: – – הדיבור הזה מצער מאוד וגם שקרי.

אופיר אקוניס: מה שבטוח הוא, חבר הכנסת סובה, חבר הכנסת ליברמן – – –

יבגני סובה: – – – בציבור שלנו חושב שאנחנו שלוש פעמים – – –

אופיר אקוניס: מה שבטוח הוא – – –

יבגני סובה: – – – לא ניכנס לממשלה צרה שאתם עושים.

יבגני סובה: זה – – –

אופיר אקוניס: אני אומר לך, חבר הכנסת סובה, במה – – –

יבגני סובה: – – – אין לממשלה שלכם שום קשר – – –

אופיר אקוניס: אני אומר לך במה בטוח הציבור לא רוצה.

אופיר אקוניס: מה שבטוח הוא שהציבור איננו רוצה במנהיגים אשר קוראים לו להפר את ההוראות, לשבח אותם על הפרת הוראות.

אופיר אקוניס: יכול להיות שהתנגדת להן.

אופיר אקוניס: זה לגיטימי.

אופיר אקוניס: היה דיון כאן, אדוני היושב-ראש, דיון כאן, במליאה הזאת, בוועדת החוקה, בוועדת הקורונה, גם לי היו השגות, והשגתי אותן בישיבת הממשלה, חבר הכנסת סובה.

אופיר אקוניס: מרגע שמתקבלת החלטה ברוב דמוקרטי – – –

יבגני סובה: היועצים של ראש הממשלה לא ממלאים.

יבגני סובה: אל תגיד שאנחנו לא – – – היועצים של ראש הממשלה הם הראשונים שעושים את זה.

אופיר אקוניס: ברגע שמתקבלת החלטה ברוב דמוקרטי, יש למלא אותה – –

יבגני סובה: שרים של הממשלה מפירים את ההנחיות האלה – – –

אופיר אקוניס: – – ולא לקרוא לציבור – –

יבגני סובה: שרים שיושבים איתך בשולחן הממשלה מפירים את ההנחיות, ואתה אחר כך קורא לנו שאנחנו אומרים לא לציבור.

יבגני סובה: תסתכל על הממשלה שלך.

אופיר אקוניס: – – ולא לקרוא לציבור להפר את ההוראות.

יבגני סובה: הרמטכ"ל, ראש השב"כ, השרים בתוך הממשלה שלך – – –

אופיר אקוניס: אדוני היושב-ראש, אולי – – –

יבגני סובה: – – – ואתה מדבר על המפלגה שלנו?

יבגני סובה: תתבייש לך.

אופיר אקוניס: אולי תירגע, חבר הכנסת סובה?

אופיר אקוניס: פשוט תירגע.

אופיר אקוניס: אדוני היושב-ראש, חברות וחברי הכנסת – – –

יבגני סובה: – – –

מנסור עבאס: חבר הכנסת סובה.

אופיר אקוניס: אני רוצה, כיוון שקיבלתי, חבר הכנסת לפיד, תגובות רבות על כך שחוששים לבריאותי, כיוון שאני – – –

יאיר לפיד: לבריאותי?

אופיר אקוניס: לא, לא, חוששים לבריאותי שלי, לא לבריאותך שלך.

אופיר אקוניס: תכף נדבר גם עליך, ברשותך, אבל קודם עליי.

אופיר אקוניס: אני התחלתי את תשובתי על הצעת האי-אמון – – –

יאיר לפיד: לדבר עליך קודם נשמע לי הסדר הטבעי של הדברים.

אופיר אקוניס: זה בסדר.

אופיר אקוניס: אני לא יודע, יש כאן איזה כמה משפטים באנגלית, אבל נחסוך אותם מהציבור.

אופיר אקוניס: "לפני שבוע נודע לי שאני חיובי לקורונה" – כך התחלתי את התשובה להצעת האי-אמון – – –

מנסור עבאס: התחלה לא מוצלחת.

אופיר אקוניס: דווקא התחלה מאוד מוצלחת.

אופיר אקוניס: נכון שהיא גרמה לחשש גדול, גם מקרב האנשים שיושבים באולם הזה, כי אחרת הייתי אמור להיות בבידוד מוחלט ובהחלמה מהקורונה, אבל זה היה ציטוט מדויק של אורי זכי, שהוא בן זוגה של חברת הכנסת זנדברג.

אופיר אקוניס: הוא משבח את הממשלה, חבר הכנסת לפיד – משבח את הממשלה על הסגר ועל המדיניות שלה, שהצילה אותו, את הוריו, את חמיו, את משפחתו, ולא סיכנה אותו ואת בני משפחתו.

אופיר אקוניס: אני אמרתי את הדברים הללו כיוון שאת הצעת האי-אמון של סיעת מרצ נימק חבר הכנסת הורוביץ, שלא היה באולם לשמוע את התשובה, שזה דבר לא פרלמנטרי.

ניצן הורוביץ: אני מתנצל.

אופיר אקוניס: אתה הפסדת.

אופיר אקוניס: בכל מקרה, גם הוא חשש לבריאותי, וברוך השם בריאותי טובה, ואני מקווה מאוד שגם בריאותו של אורי זכי טובה, וגם בריאותם, אדוני היושב-ראש, של כל החולים עכשיו, המחלימים, העושים את דרכם להחלמה, בעזרת השם, מהקורונה.

אופיר אקוניס: אני רוצה להגיד לך, חבר הכנסת הורוביץ, שהייתי שמח – באמת, אני לא אומר את זה מן השפה ולחוץ, וזה גם לא מתאים לך, זה לא מתאים לסגנונך, אתה גם גדלת בגלי צה"ל ואחר כך בעיתונים רבים.

אופיר אקוניס: לא יפה, לא פרלמנטרי, לא מנומס, לא נכון לקרוא לראש ממשלה פח.

אופיר אקוניס: אני אומר לך, תאמין לי – – –

ניצן הורוביץ: זאת הייתה מחמאה.

אופיר אקוניס: לא, אז אתה חוזר על הדברים.

ניצן הורוביץ: – – – זה היה עדין.

אופיר אקוניס: אז אני מאוד מצטער.

אופיר אקוניס: ואחר כך שלא יבואו בטענות על סגנונם של שרים ושרות בליכוד ועל דרך ההתבטאות שלהם.

אופיר אקוניס: כיוון שאני לא מתבטא בדרך הזאת, מעולם לא העזתי להגיד את הדברים – אגב, גם לא על קולגות מהאופוזיציה, לא על ראשי ממשלה אחרים.

אופיר אקוניס: אני לא אומר שלא רציתי שיעזבו את התפקיד שלהם – מר אולמרט, מר ברק, יצחק רבין זכרו לברכה, אחרים, שלא הייתי חלק מהתומכים בממשלותיהם – לא העליתי על דעתי, חבר הכנסת הורוביץ, להשתמש בסגנון הזה.

אופיר אקוניס: הסגנון הזה מדרדר את השיח הציבורי הישראלי, המדורדר בלאו הכי.

אופיר אקוניס: ואתה יודע שאנחנו לא רק במדרון מסוכן, אנחנו כבר על הסף של התהום, ואתם רואים את הדברים בכלי התקשורת, בציוצים, באירועים ברחובות.

אופיר אקוניס: זה דבר שאני באמת אומר לך – באמת הייתי מציע לך למצוא את ההזדמנות הראשונה לחזור בך מהדברים הללו.

ניצן הורוביץ: על זה נאמר: טול קורה מבין עיניך.

אופיר אקוניס: ועדיין אני אומר לך: לא ראוי, לא פרלמנטרי, לא מנומס, לא נכון.

אופיר אקוניס: ואני גם יכול לתת לך עצה קטנה, באמת: ממפלגה שמחזיקה ברוב השנים האחרונות במאות אלפי מצביעים וגם במיליוני מצביעים בבחירות האחרונות, זה בערך – אני יודע כמה זה?

אופיר אקוניס: כמה אתם קיבלתם?

אופיר אקוניס: חמישה מנדטים?

אופיר אקוניס: ארבעה מנדטים?

אופיר אקוניס: אגב, בפתק שעל שמו היה רשום "אמת", כן?

אופיר אקוניס: על זה כולכם ביחד קיבלתם שישה מושבים.

עמיר פרץ: שבעה.

אופיר אקוניס: שבעה, סליחה.

אופיר אקוניס: חבר הכנסת פרץ, לא אגזול את המנדט השביעי.

אופיר אקוניס: זה כמו הטור השביעי.

אופיר אקוניס: בכל מקרה, ממפלגה שקיבלה 36 מנדטים, 34 ו-33 וכדומה וכדומה, הדברים האלה, אתה יודע היטב, לא משכנעים את הציבור, לא מקרבים את הציבור.

אופיר אקוניס: אולי בבייס שלך, של מרצ.

אופיר אקוניס: אולי.

אופיר אקוניס: ואתה יודע מה?

אופיר אקוניס: אני לא בטוח.

אופיר אקוניס: אני לא משוכנע שהם היו רוצים את יושב-ראש מרצ בשפה הזאת.

אופיר אקוניס: לא בטוח.

אופיר אקוניס: לא בטוח.

אופיר אקוניס: עכשיו חבר הכנסת טופורובסקי.

אופיר אקוניס: גם הוא הציג הצעת אי-אמון, של סיעת יש עתיד.

אופיר אקוניס: אני חייב להגיד לך, עשית את זה בחן, אני חייב להודות.

בועז טופורובסקי: שפה יפה?

אופיר אקוניס: כן, בהחלט, שפה יפה ומשעשעת.

אופיר אקוניס: אבל בעיקר חוש ההומור של חבר הכנסת טופורובסקי היום הגיע לשיאו, אדוני היושב-ראש.

אופיר אקוניס: אני אסביר לך.

אופיר אקוניס: זה קורע, אני אומר לך.

אופיר אקוניס: עמדת כאן – אולי תדביק קצת את חבר הכנסת יעלון בחוש ההומור שלך.

אופיר אקוניס: רצינותו היא עמוקה, יסודית.

אופיר אקוניס: חבר הכנסת יעלון, זה דווקא לך, כי אומנם חבר הכנסת טופורובסקי עשה את זה בחן, אבל התוכן מדאיג מאוד.

אופיר אקוניס: הוא חילק פה תפקידים, אדוני היושב-ראש, בממשלה עתידית – גם אתה, נדמה לי, התייחסת לכך בדבריך – שעלולה הייתה לקום בבית הזה הערב אם חלילה הייתם מגייסים 61 קולות כדי להחליף ממשלה שזכתה לאמון הכנסת רק במחצית מאי, הערב הזה.

אופיר אקוניס: אבל מה אתם מנסים לעשות?

אופיר אקוניס: מה אתם מנסים לעשות?

אופיר אקוניס: אני אומר לך.

אופיר אקוניס: אדוני היושב-ראש, גם מעמדך, באותה נשימה, בסכנה, משום שהתוכנית של יש עתיד, שחשף – אולי שלא ברצונו – חבר הכנסת טופורובסקי, הייתה לעשות דבר שאתם, כולל חבר הכנסת יעלון, בעשרות אירועים פומביים ערב הבחירות במרץ – אדוני, אתה, חבר הכנסת יעלון, אני מדבר עליך, אני יכול להביא לך ציטוטים – הם אולי במוחי אבל לא בכתובים כרגע – שבהם אתה מתחייב ואתה אומר שזה ספין שקרי של נתניהו והליכוד שאתם תקימו ממשלה בעזרת הגוש החוסם של הסיעה הערבית המשותפת.

אופיר אקוניס: אמרת את זה, נדמה לי.

בועז טופורובסקי: עכשיו אתה מסית?

אופיר אקוניס: מה?

אופיר אקוניס: מה?

בועז טופורובסקי: אתה הולך להסתה?

בועז טופורובסקי: מה הקשר בין זה – – –

אופיר אקוניס: מה קשור להסתה?

בועז טופורובסקי: תגיד לי מה התפקידים שחילקתי.

אופיר אקוניס: אני אומר לך.

אופיר אקוניס: אתם תכננתם בימים האחרונים, בשיחות עם חברי כחול לבן, לצערי, את הממשלה הזאת – וזה דבר שלא הוכחש על ידי גורמים בכחול לבן, אני חייב להגיד לך, חלקם בהגינותם, חלקם בתמימותם.

אופיר אקוניס: אבל אני רוצה לשאול את חבר הכנסת לפיד, יושב-ראש האופוזיציה: חבר הכנסת לפיד – – –

בועז טופורובסקי: הוא עסוק.

אופיר אקוניס: הוא לא עסוק בכלל.

אופיר אקוניס: אני מצטט – אדוני היושב-ראש, ברשותך – אני מצטט: "שמעתי את הדיבורים על גוש חוסם, אני רוצה להוריד את הדבר הזה מן השולחן.

אופיר אקוניס: לא נעשה גוש חוסם עם חנין זועביז, זה לא דבר שהולך לקרות".

אופיר אקוניס: את הדבר הזה – – –

בועז טופורובסקי: די להסית.

אופיר אקוניס: סליחה, חבר הכנסת טופורובסקי, אני מדבר עם ראש האופוזיציה.

אופיר אקוניס: ראש האופוזיציה אמר את הדברים, מילה – – –

בועז טופורובסקי: אתה בורח מהתקציב – – –

אופיר אקוניס: אני לא רוצה לדבר על התקציב, אני רוצה לשאול את חבר הכנסת לפיד אם הוא חוזר בו מן הדברים – – –

בועז טופורובסקי: דבר על התקציב, דבר על העצמאים, דבר על – – –

אופיר אקוניס: ידידי, אני לא אמרתי לך על מה לדבר; אל תאמר לי על מה לדבר.

אופיר אקוניס: חבר הכנסת לפיד, האם אתה חוזר בך מן הדברים החשובים שאמרת בשנת 2013?

אופיר אקוניס: חבר הכנסת לפיד לא עונה, זאת אומרת שאו שהוא חוזר בו מן הדברים ולא רוצה לומר, או, שזה יותר מדאיג, שהוא לא חוזר בו מן הדברים, ומתכנן – – –

בועז טופורובסקי: – – – דבר על הכלכלה – – –

אופיר אקוניס: ידידי, על הדוכן הזה לא אומרים לדובר מה לומר, לא אומרים לדובר מה לומר.

אופיר אקוניס: ולכן אני אומר לך, אני שואל, גם אותך – שלום לך, מה שלומך?

קארין אלהרר: בסדר גמור.

אופיר אקוניס: זה הכי חשוב.

אופיר אקוניס: אני שואל גם את חברת הכנסת אלהרר ואת חבר הכנסת יעלון ואת חבר הכנסת מאיר כהן אם הם חוזרים בהם מאמירתו – לא, יאיר, אל תגיד לו מתחת למסכה "אל תענה".

אופיר אקוניס: תענו.

אופיר אקוניס: אני רוצה לדעת אם אתם תומכים בדבריו של חבר הכנסת לפיד; האם הוא עומד מאחורי דבריו, כפי שהבאתי לידי ביטוי בציטוט המדויק – חברת הכנסת אלהרר – בציטוט המדויק שאמר, נדמה לי, בשנת 2013?

בועז טופורובסקי: – – – הם אזרחי ישראל והם שווים בפני החוק – – –

אופיר אקוניס: ידידי, לא אמרתי אחרת, אגב.

אופיר אקוניס: לא אמרתי מעולם דבר אחר.

אופיר אקוניס: זו גם לא השקפת עולמי.

אופיר אקוניס: אני רק שואל אם מבחינת היתכנות פוליטית – ואני שואל גם את חבר הכנסת יעלון.

אופיר אקוניס: הוא היה באולפן חדשות 12 ואמר: זה ספין שקרי של הליכוד, שאנחנו ניתמך על ידי הסיעה הערבית המשותפת.

אופיר אקוניס: ובכן, מישהו כאן איננו דובר אמת או מטשטש אותה או שינה את עמדתו.

אופיר אקוניס: אנחנו רוצים לדעת, והציבור רוצה לדעת, אדוני היושב-ראש, האם אתם עומדים מאחורי דבריכם או אינכם עומדים?

אופיר אקוניס: כלומר, האם סיעת יש עתיד תלך למהלך של הקמת ממשלה עם ה"זועביז" או לא תלך?

אופיר אקוניס: זה נכון, אדוני היושב-ראש, שחברת הכנסת חנין זועבי איננה נמצאת עוד בבית הזה, אבל אמירתו של ראש האופוזיציה, המיועד אז לשר האוצר – אז כך זה היה – אמר את הדברים.

אופיר אקוניס: אני בכל מקרה, ובזאת נסיים, אני לא שמחתי – אני לא יודע אם להשתמש בביטוי "שמחתי" או "לא שמחתי" – הקשבתי בקשב רב הבוקר, חבר הכנסת לפיד, כדאי שתדע את זה, לריאיון שנתן חבר הכנסת אחמד טיבי לתחנת גלי צה"ל.

אופיר אקוניס: אגב, זה בסדר להתראיין בגלי צה"ל, אני מבין, חבר הכנסת טיבי?

אופיר אקוניס: לגלי צה"ל זה בסדר להתראיין, אבל להשמיץ את צה"ל זה גם בסדר – מאוד מעניין, מאוד מעניין, מאוד מעניין.

קריאה: – – – שהוא לא צה"ל?

קריאה: השארתם משהו אזרחי לעבוד איתו – – – תשאירו משהו אזרחי.

אופיר אקוניס: בתחנת השידור של צבא ההגנה לישראל, המכונה בקיצור גל"צ, אומר חבר הכנסת טיבי – אולי הוא לא יודע את זה, חבר הכנסת לפיד, אז אני עוזר לך, חבר הכנסת טיבי, להעביר את המסר אשר אתה מסרת היום בתוכניתו של רזי ברקאי בתחנת השידור של צבא ההגנה לישראל – אותו צבא שאתה מרבה להשמיץ ומרבה להסית נגדו בכל הזדמנות, אבל להתראיין בגלי צה"ל, הממומנת על ידי תקציב משרד הביטחון, זה דבר טוב – מעניין מאוד, מאוד מעניין.

אופיר אקוניס: זו צביעות שאין כדוגמתה.

אופיר אקוניס: ולכן, אדוני היושב-ראש, כדאי למסור לחבר הכנסת לפיד ולכל אדם בבית הזה שהתוכנית המגוחכת, התוכנית, הייתי אומר, השקרית, כי היא עומדת בניגוד מוחלט לכל אמת, של סיעת יש עתיד וחברים בכירים בה – – –

סמי אבו שחאדה: – – –

אופיר אקוניס: אמרת שלא תהיה שותף, שאתה – – –

סמי אבו שחאדה: – – –

אופיר אקוניס: לא, לא.

אופיר אקוניס: אתה – תבדוק את הנאום שלי מהתחלה עד הסוף.

אופיר אקוניס: לא הייתה בו מילה אחת של הסתה, לא נגדכם ולא נגד חבר הכנסת טיבי ולא נגד חבר הכנסת יעלון.

אופיר אקוניס: זו שיטה בולשביקית ידועה: כל דבר שאיננו מוצא חן, אומרים "הסתה".

אופיר אקוניס: מוכר, מוכר לנו היטב.

אופיר אקוניס: אני אומר, חבר הכנסת טיבי – –

סמי אבו שחאדה: מה – – –

אופיר אקוניס: אני אומר לך, אולי לא שמעת.

אופיר אקוניס: – – הוריד מסדר-היום – –

סמי אבו שחאדה: או ששכחת – – –

אופיר אקוניס: לא שכחתי כלום.

אופיר אקוניס: – – הוריד מסדר-היום את הרעיון הזה, חבר הכנסת כהן, של ממשלה הנתמכת על ידי 61, ועוד זעם באולם מליאת הכנסת אחר הצוהריים על חבר הכנסת טופורובסקי, שהקריא את רשימת הממשלה העתידית הנתמכת על ידי הסיעה הערבית המשותפת ללא אף חבר כנסת או חבר ממשלה מטעם הסיעה המשותפת.

אופיר אקוניס: חבר הכנסת כסיף, הדברים נראו – סליחה?

עופר כסיף: – – – הרשימה המשותפת – – –

אופיר אקוניס: הרשימה המשותפת, אמרתי.

עופר כסיף: – – –

אופיר אקוניס: סליחה.

אופיר אקוניס: ובכן, הרשימה המשותפת.

אופיר אקוניס: לכן, הייתי מציע, אדוני היושב-ראש, להצביע אמון – נדמה לי, צריך כך, נכון?

אופיר אקוניס: להצביע בעד הודעת ראש הממשלה ולהסיר את הצעות האי-אמון.

אופיר אקוניס: האם אני צודק?

אופיר אקוניס: אני רוצה לקרוא – – –

יריב לוין: מצביעים קודם על הודעת ראש הממשלה ואחר כך על ארבע הצעות האי-אמון אחת אחרי השנייה.

אופיר אקוניס: כך אני אעשה.

אופיר אקוניס: אני קורא לחברות ולחברי הכנסת להצביע בעד הודעת ראש הממשלה על פעילות הממשלה ונגד הצעות האי-אמון ולהסיר אותן מסדר-יומה של הכנסת.

אופיר אקוניס: תודה רבה.

יריב לוין: תודה רבה לשר אופיר אקוניס.

יריב לוין: חברות וחברי הכנסת, נא לשבת.

יריב לוין: נא לשבת, בבקשה.

יריב לוין: חברות וחברי הכנסת, נא לשבת כדי שנוכל להתחיל בהצבעות.

יריב לוין: חבר הכנסת, נא לשבת.

יריב לוין: חבר הכנסת אזולאי, חבר הכנסת ארבל, חברי הכנסת אזולאי וארבל, אנא, לשבת כדי שנוכל להתחיל בהצבעות.

יריב לוין: חברות וחברי הכנסת, לפנינו חמש הצבעות.

יריב לוין: ההצבעה הראשונה היא הצבעה על הודעת ראש הממשלה על פעילות הממשלה בתקופה שחלפה מאז המושב הקודם ועל תוכניות הממשלה למושב הקרוב.

יריב לוין: מי שבעד הודעת ראש הממשלה מצביע בעד.

יריב לוין: מי שמתנגד להודעת ראש הממשלה מצביע נגד.

יריב לוין: הצבעה.

יריב לוין: הצבעה מס' 1 בעד הודעת ראש הממשלה – 53 נגד – 40 נמנעים – אין הודעת ראש הממשלה על פעילות הממשלה בתקופה שחלפה מאז המושב הקודם ועל תוכניות הממשלה למושב הקרוב נתקבלה.

יריב לוין: אם כן, 53 בעד, 40 נגד, אין נמנעים.

יריב לוין: לפיכך אני קובע שהודעת ראש הממשלה התקבלה על ידי הכנסת.

יריב לוין: אני עובר מכאן להצבעה על ארבע הצעות אי-אמון בממשלה, בהצבעה נפרדת על כל אחת מהן.

יריב לוין: מי שתומך באי-אמון מצביע בעד; מי שמתנגד לאי-אמון מצביע נגד.

יריב לוין: ההצעה הראשונה – הצעת סיעת יש עתיד-תל"ם, שכותרתה: כישלון ממשלת ישראל בטיפול בקורונה ואיבוד השליטה של ראש הממשלה על המשבר.

יריב לוין: הצבעה.

יריב לוין: הצבעה מס' 2 בעד הצעת סיעת יש עתיד-תל"ם להביע אי-אמון בממשלה – 30 נגד – 53 נמנעים – 1 הצעת סיעת יש עתיד-תל"ם להביע אי-אמון בממשלה לא נתקבלה.

יריב לוין: בעד – 30, נגד – 53, נמנע אחד.

יריב לוין: לפיכך, הכנסת דחתה את הצעת האי-אמון של סיעת יש עתיד-תל"ם.

יריב לוין: מכאן אנחנו עוברים להצבעה על הצעת האי-אמון של סיעת מרצ, שכותרתה: כישלונה של הממשלה בתחום הכלכלי, החברתי, האזרחי והמדיני.

יריב לוין: הצבעה.

יריב לוין: הצבעה מס' 3 בעד הצעת סיעת מרצ להביע אי-אמון בממשלה – 39 נגד – 53 נמנעים – אין הצעת סיעת מרצ להביע אי-אמון בממשלה לא נתקבלה.

יריב לוין: בעד – 39, נגד – 53, אין נמנעים.

יריב לוין: הכנסת דחתה את הצעת האי-אמון של סיעת מרצ.

יריב לוין: אני עובר להצבעה על הצעת האי-אמון של סיעת הרשימה המשותפת, שכותרתה: כישלון הממשלה באיסוף נשק חם בלתי מורשה המפוזר במרחב הציבורי, במיוחד בחברה הערבית, ומשמש אמצעי לפשע.

יריב לוין: הצבעה.

יריב לוין: הצבעה מס' 4 בעד הצעת סיעת הרשימה המשותפת להביע אי-אמון בממשלה – 30 נגד – 56 נמנעים – אין הצעת סיעת הרשימה המשותפת להביע אי-אמון בממשלה לא נתקבלה.

יריב לוין: 30 בעד, 56 נגד, אין נמנעים.

יריב לוין: לפיכך, הצעת האי-אמון נדחתה.

יריב לוין: אנחנו עוברים להצעת האי-אמון האחרונה, ההצעה של סיעת ישראל ביתנו וסיעת ימינה, שכותרתה: מחדל הממשלה במערכה מול נגיף הקורונה.

יריב לוין: הצבעה.

יריב לוין: הצבעה מס' 5 בעד הצעת סיעות ישראל ביתנו וימינה להביע אי-אמון בממשלה – 30 נגד – 56 נמנעים – 2 הצעת סיעות ישראל ביתנו וימינה להביע אי-אמון בממשלה לא נתקבלה.

יריב לוין: 30 בעד, 56 נגד, שני נמנעים.

יריב לוין: לפיכך, הצעת האי-אמון של סיעות ישראל ביתנו וימינה נדחתה, ומכאן שהכנסת דחתה את כל הצעות האי-אמון בממשלה.

עידן רול: – – –

יריב לוין: חבר הכנסת עידן רול מודיע לפרוטוקול שהוא הצביע בטעות נגד הצעת האי-אמון האחרונה במקום להצביע בעדה.

יריב לוין: זה כמובן יירשם בפרוטוקול, אבל לא משנה את תוצאות ההצבעה.

יריב לוין: מכאן אנחנו עוברים להודעה של יושב-ראש ועדת הכנסת.

יריב לוין: חבר הכנסת איתן גינזבורג, בבקשה.

יריב לוין: ההודעה מחייבת הצבעה?

יריב לוין: הודעה שאינה מחייבת הצבעה.

): תודה רבה.

): אדוני היושב-ראש, חבריי חברי הכנסת, אני מתכבד להודיע על חילופי אישים בוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה, מטעם סיעת יש עתיד-תל"ם: במקום חבר הכנסת מיקי לוי יכהן חבר הכנסת יוראי להב הרצנו.

): תודה רבה.

יריב לוין: תודה רבה.

יריב לוין: אם כן, חברות וחברי הכנסת, תם סדר-היום.

יריב לוין: הישיבה הבאה תתקיים מחר, יום שלישי, כ"ה בתשרי התשפ"א, 13 באוקטובר 2020, בשעה 16:00.

יריב לוין: ישיבה זו נעולה.